এক নজরে বগার সামাদের নিউজঃ [Archive] - দাওয়াহ ইলাল্লাহ\nদাওয়াহ ইলাল্লাহ > সংবাদ > সাধারণ সংবাদ > এক নজরে বগার সামাদের নিউজঃ\nView Full Version : এক নজরে বগার সামাদের নিউজঃ\nযেভাবে হত্যা করা হয় নাজিমুদ্দিন কে\n০৮ এপ্রিল ২০১৬, ০২:০৪ পূর্বাহ্ন\nঢাকা: পুরান ঢাকার জগন্নাথ বিশ্ববিদ্যালয় থেকে হাঁটাপথ সূত্রাপুরের হৃষিকেশ দাস রোডে ঐ বিশ্ববিদ্যালয়ের ছাত্র নাজিমুদ্দিন সামাদকে হত্যা করা হয় বুধবার রাত সাড়ে আটটার দিকে। সন্ধ্যায় ক্লাস শেষ করে বাসায় ফিরছিলেন আইন বিভাগের এই ছাত্র। ঘটনাস্থলে গিয়ে দেখা যায়, ব্যস্ত রাস্তটির পাশে এবং শুকনো নর্দমায় ছোপ ছোপ রক্ত পড়ে রয়েছে। জায়গাটুকু ইটের টুকরো দিয়ে ঘিরে রাখা হয়েছে।\nহত্যাকান্ডের সময় এই রাস্তার দু’পাশে দোকান পাটের অধিকাংশই খোলা ছিল। সব ধরণের যানবাহন চলাচল করছিল।\nছোট যে দর্জির দোকানের সিঁড়ির কাছেই নাজিম উদ্দিনের নিথর দেহ পড়ে ছিল, দোকানের মালিক হত্যাকান্ডের সময় দোকানে একাই ছিলেন।\nনাম প্রকাশ না করার শর্তে তিনি বলেন, “হঠাৎ দেখি রাস্তায় মানুষ ভয়ে ছোটাছুটি করছে আর ঐ যুবকটিকে চার পাঁচ জন মিলে কোপাচ্ছে। পিস্তলের গুলির শব্দও হলো। তখন দেখি, আশে পাশের সব দোকানের সাটার নামাচ্ছে। আমিও সাটার নামিয়ে দোকানের ভিতরে বসে ছিলাম"। আশপাশের মানুষজন যখন আতঙ্কে ছোটাছুটি করছ্নে। আর তখনই হত্যাকারীরা খুব সহজে মানুষের ভিড়ে মধ্যে মিশে পালিয়ে যায়। বৃহস্পতিবার সারাদিন ধরেই নাজিমুদ্দিনের হত্যাকান্ডের প্রতিবাদ করেছেন জগন্নাথ বিশ্ববিদ্যালয়ের বহু শিক্ষার্থী\nহৃষিকেশ রোডের চুলকাটার দোকান ও পাশের মিষ্টির দোকানের কর্মচারীরা জানান, আতংকে মানুষ ছোটাছুটি করলে মুহূর্তেই ঐ এলাকা ফাঁকা হয়ে যায়। নাজিম উদ্দিনের মৃতদেহ রাস্তার পাশে নর্দমার কাছে পড়ে থাকে। কাছের এক দোকানদার বলেন, ঘটনা শেষ হওয়ার কয়েক মিনিটের মধ্যে তিনি তার দোকানের কাছে এসে দেখেন যুবকটির মাথায় গভীর আঘাতের চিহ্ন। সেখান থেকে রক্ত ঝরছে। আর মানুষটি হা করে আছে। পা পূর্ব দিকে এবং মাথা রয়েছে পশ্চিম দিকে। হামলার পরপরই সে মারা যায় বলে ঐ দোকানদারের ধারণা। ঐ দোকান মালিক জানান, ঘটনার পঁচিশ মিনিট পর পুলিশ এসে মৃতদেহটি মিটফোর্ড হাসপাতালে নিয়ে যায়। তখন ঐ এলাকার সব ব্যবসায়ীরা দোকান বন্ধ করে দ্রুত বাড়িতে চলে যান।\nসূত্রাপুর থানা পুলিশের ভারপ্রাপ্ত কর্মকর্তা তপন চন্দ্র সাহা বলেন, তারা খবর পাওয়ার সাথে সাথেই ঘটনাস্থলে যান। পুলিশ সেখানকার ব্যবসায়ীদের মুখে ঘটনার বর্ণনা শুনে তদন্ত শুরু করেছে। বৃহস্পতিবার রাতে ঢাকা মেডিকেল কলেজ হাসপাতালে নাজিমুদ্দিনের ময়না তদন্ত শেষ হয়। রাতেই নিহতের লন্ডন প্রবাসী ভাই এসে মৃতদেহ সিলেটের বিয়ানীবাজারে তাদের গ্রামে নিয়ে যাবেন বলে জানা গেছে। কট্টর ইসলামকে সমালোচনা করে অনলাইনে লেখালেখি করতেন নাজিমুদ্দিন। লেখালেখির কারণেই তাকে হত্যা করা হয়েছে কিনা পুলিশ তা খতিয়ে দেখছে।\nনাজিমুদ্দিনকে নিয়ে পরিবার শংকায় থাকতো\nঢাকা: রাজধানীর পুরান ঢাকায় বুধবার রাতে হত্যাকান্ডের শিকার নাজিমুদ্দিন সামাদের লন্ডন-প্রবাসী বড় ভাই শামিম উদ্দিন সাংবাদিকদের বলেছেন, ভাইয়ের নিরাপত্তা নিয়ে তাদের আশঙ্কা ছিল।\nশামিম উদ্দিন আরো বলেছেন, ফেসবুকে লেখালেখি না করতে প্রায়ই তাকে বারণ করতেন তিনি। "সে ঠিক কি লিখতো আমি নিজে কখনো পড়েনি, কিন্তু আত্মীয়দের মুখে শুনেছি সে ধর্ম নিয়ে লিখতো। টেলিফোনে কথা হলেই নিষেধ করতাম"।\nপরিবারের চাপে ফেসবুক একাউন্ট কিছুদিন বন্ধও রেখেছিলেন নাজিমউদ্দিন। তবে বড় ভাইদের কাছে নিজের নিরাপত্তা নিয়ে কখনো তেমন কোনো শঙ্কা প্রকাশ করেননি। সিলেটে তার ছেলেবেলার একজন বন্ধু গোলাম রাব্বি চৌধুরীও জানিয়েছেন, নাজিমুদ্দিন কিছুদিন তার ফেসবুক একাউন্ট 'ডি-অ্যাকটিভেট' করে রেখেছিলো।\n"ফেব্রুয়ারি মাসে তার সাথে আমার শেষ দেখা হয়, তখন আমি, তাকে ঠাট্টা করে বলেছিলাম কি রে তোর বিপ্লব বন্ধ হয়ে গেল...সে বলেছিলো তাড়াতাড়ি আবার ফেসবুকে ফিরে আসবে।"\nনাজিমুদ্দিন কোনো ব্লগ সাইটে নিয়মিত লেখালেখি করতেন না। তার লেখালেখি ছিল মূলত তার ফেসবুক পাতায়। ফেসবুকে সাম্প্রতি তার কিছু স্টেটাসে দেখা গেছে ধর্মান্ধতা এবং ইসলামের কট্টর ব্যাখ্যা নিয়ে খোলাখুলি সমালোচনা রয়েছে। অনেক লেখায় জামাত-শিবিরের রাজনীতি নিয়ে ও সমালোচনা করেছেন তিনি।\nমার্চের ২৮ তারিখে একটি স্টেটাসে নাজিমুদ্দিন লিখেছিলেন, " রাষ্ট্রধর্ম দেখে কেউ করিস না ভয়, আড়ালে তার ইসলামী জঙ্গি হাসে।" ইসলামকে রাষ্ট্র ধর্ম করার বিরুদ্ধে পিটিশনটি সুপ্রিম কোর্টে খারিজ হওয়ার প্রতিক্রিয়ায় তিনি সম্ভবত এই স্টেটাসটি লিখেছিলেন।\nমার্চের ৩০ তারিখে দীর্ঘ একটি স্টেটাসের অংশবিশেষ ছিল এরকম :"শুধু একবার পাঁচ বছরের জন্য পরীক্ষামুলকভাবে দেশে শারিয়াহ আইন চালু করা হোক....গ্যারান্টি দিয়ে বলতে পারি পাঁচ বছর পর কোনো মুসলিম ইহজীবনে আর ইসলামের নাম মুখে আনবে না...।\nসিলেটে বঙ্গবন্ধু যুব পরিষদ নামে একটি সংগঠনের সাথে নাজিম উদ্দিন জড়িত ছিলেন। এছাড়া, সিলেটে গণজাগরণ মঞ্চের সাথেও সক্রিয় ছিলেন তিনি।\nনাজিমুদ্দিনের ভাই শামিম উদ্দিন জানান, গত মঙ্গলবার টেলিফোনে তিনি জানিয়ে ছিলেন বুধবার অসুস্থ মাকে দেখতে তিনি গ্রামে যাবেন। "আমাদের বাবা নাই, আমরা দুই ভাই লন্ডনে। দুই বোন এবং অসুস্থ মাকে দেখাশোনার জন্য তার ওপরই আমরা ভরসা করতাম।"\nভাইয়ের মৃত্যুর জন্য কাকে দায়ী করেন তিনি? এই প্রশ্নে দীর্ঘশ্বাস ফেলে শামিম উদ্দিন বলেন, "যারা মেরেছে তাদেরই দায়ী করবো...ইসলাম তো নষ্ট হয়না, মানুষ নষ্ট হয়।"\nনাজিমুদ্দিনের বড় দুই ভাইয়ের এক ভাই বুধবার রাতেই বাংলাদেশ রওয়ানা হয়ে গেছেন। মা এবং বোনরা থাকেন সিলেটের বিয়ানীবাজারের মাটিজুয়া গ্রাম। ময়দা তদন্তের পর পরিবারে সেখানেই তাকে দাফনের পরিকল্পনা করেছে। সূত্র বিবিসি।\nখুনীদের গ্রেপ্তারে আল্টিমেটাম, জবিতে রোববার থেকে অনির্দিষ্টকালের ছাত্রধর্মঘটের ডাক\nজগন্নাথ বিশ্ববিদ্যালয়ের (জবি) ছাত্র নাজিমুদ্দিন সামাদের হত্যাকারীদের গ্রেফতারে আল্টিমেটাম দিয়েছে সাধারণ শিক্ষার্থীরা। শনিবার রাত ১২টার মধ্যে হত্যাকারীদেরকে গ্রেফতার না করলে রোববার রোববার থেকে বিশ্ববিদ্যালয়ে অনির্দিষ্টকালের সর্বাত্মক ছাত্র ধর্মঘটের ডাক দিয়েছে বিক্ষুব্ধ শিক্ষার্থীরা। বুধবার রাতে বিশ্ববিদ্যালয়ের আইন বিভাগের সান্ধ্যকালীন কোর্সের মাস্টার্সের শিক্ষার্থী নাজিমুদ্দিনকে কুপিয়ে ও গুলি করে হত্যা করা হয়। এই হত্যাকাণ্ডের প্রতিবাদে বৃহস্পতিবার বিক্ষোভে উত্তাল হয়ে উঠে গোটা বিশ্ববিদ্যালয়। সকাল ৯টা থেকেই বিশ্ববিদ্যালয়ের ভাস্কর্য চত্বর থেকে খণ্ড খণ্ড মিছিল বের করেন সাধারণ শিক্ষার্থীরা। মিছিল নিয়ে তারা ক্যাম্পাস প্রদক্ষিণ করে বিশ্ববিদ্যালয়ের প্রশাসনিক ভবনের সামনে অবস্থান নেন। এরপর দুপুর ১২টার দিকে তারা মিছিল নিয়ে ভিক্টোরিয়া পার্ক, রায়সাহেব বাজার, লক্ষ্মীবাজার ঘুরে ক্যাম্পাসের প্রধান ফটকে জড়ো হন। এসময় তারা সদরঘাট-গুলিস্তান সড়ক অবরোধ করে আগুন জালিয়ে বিক্ষোভ শুরু করেন। দুপুর ২টা পর্যন্ত তারা এ কর্মসূচি পালন করেন। এতে ওই এলাকায় যান চলাচল বন্ধ হয়ে যায়। এ সময় বিক্ষোভকারীরা সরকার ও প্রশাসনের বিরুদ্ধে বিভিন্ন শ্লোগান দেন। তারা এ ধরনের হত্যাকাণ্ড বন্ধের জন্য দ্রুত ব্যবস্থা গ্রহণ ও হত্যাকারীদেরকে গ্রেফতারের দাবি জানান। বিক্ষোভ শেষে সংক্ষিপ্ত সমাবেশে শিক্ষার্থীদের পক্ষ থেকে প্রগতিশীল ছাত্রজোটের নেতারা হত্যাকারীদের গ্রেফতারে শনিবার রাত ১২টা পর্যন্ত সময় বেঁধে দেন। এর মধ্যে তাদেরকে গ্রেফতার না করা হলে রোববার বিশ্ববিদ্যালয়ে সর্বাত্মক ছাত্রধর্মঘট এবং পরবর্তীতে লাগাতার আন্দোলন চালিয়ে যাওয়ার কথাও বলেন শিক্ষার্থীরা। এদিকে বিশ্ববিদ্যালয় কর্তৃপক্ষ হামলাকারীদেরকে শনাক্ত করে তাদের বিরুদ্ধে ব্যবস্থা নেওয়ার জন্য পুলিশের প্রতি আহবান জানিয়েছে। বিশ্ববিদ্যালয় প্রক্টর অফিস থেকে এ তথ্য জানা গেছে।\nনাজিম হত্যায় যুক্তরাষ্ট্রের তীব্র নিন্দা\nজগন্নাথ বিশ্ববিদ্যালয়ের ছাত্র নাজিমুদ্দিন সামাদ হত্যার ঘটনাকে নৃশংস ও বর্বরোচিত উল্লেখ করে এর তীব্র নিন্দা ও প্রতিবাদ জানিয়েছে যুক্তরাষ্ট্র।\nবৃহস্পতিবার নিয়মিত প্রেস ব্রিফিংয়ে যুক্তরাষ্ট্রের স্টেট ডিপার্টমেন্টের ডেপুটি স্পোকসপারসন মার্ক টেনার এ নিন্দার কথা জানান।\nনাজিম হত্যার বিষয়ে এক প্রশ্নের জবাবে মার্ক টেনার বলেন, বাংলাদেশে সংঘটিত অতীতের ঘটনাগুলোর দায় ভারতীয় উপমহাদেশের আল কায়েদা স্বীকার করেছে। নাজিম হত্যায় কারা জড়িত সে তথ্য আমাদের কাছে নেই। এ হত্যার দায় এখনও কেউ স্বীকার করেনি। তাই, এ মুহূর্তে আমরা পরিস্কার করে কিছু বলতে পারছি না।\nনাজিমুদ্দিন হত্যার নিন্দায় জাতিসঙ্ঘ-ইইউ\nজগন্নাথ বিশ্ববিদ্যালয়ের ছাত্র অনলাইন অ্যাক্টিভিস্ট নাজিমুদ্দিন সামাদকে কুপিয়ে হত্যার নিন্দা জানিয়েছে ইউরোপীয় ইউনিয়ন (ইইউ) ও জাতিসঙ্ঘের আবাসিক প্রতিনিধি।\nবৃহস্পতিবার দেয়া এক বিবৃতিতে ইইউ রাষ্ট্রদূত পিয়েরে মায়াদু এই হত্যাকাণ্ডকে নৃশংস হিসাবে আখ্যায়িত করে ঘটনার তীব্র নিন্দা জানান।\nতিনি বলেন, মত প্রকাশের স্বাধীনতা একটি মৌলিক অধিকার। এই অধিকার রক্ষায় সহিষ্ণুতা ও ভিন্ন মতের প্রতি শ্রদ্ধাশীল হতে হবে। ভয়ভীতির ঊর্দ্ধে উঠে মুক্তভাবে মত প্রকাশের বাংলাদেশের মানুষের স্বাধীনতাকে ইইউ সমর্থন করে।\nরাষ্ট্রদূত মায়াদু নিহত নাজিমুদ্দিন সামাদের পরিবারের প্রতি সমবেদনা জানান। এ ঘটনার তদন্তের মাধ্যমে অপরাধীদের শাস্তির আওতায় আনা সম্ভব হবে বলে তিনি আশা প্রকাশ করেন।\nজাতিসঙ্ঘের আবাসিক প্রতিনিধির পাঠানো বিবৃতিতে বলা হয়, তিন বছর আগে অনলাইন অক্টিভিস্ট হত্যার শুরু থেকে জাতিসঙ্ঘ এ ব্যাপারে উদ্বেগ জানিয়ে আসছে। এসব ঘটনা পুঙ্খনাপুঙ্খ তদন্তের মাধ্যমে অপরাধীদের বিচারের আওতায় আনার আহবান জাতিসঙ্ঘ অব্যাহত রেখেছে।\nঅনলাইন অ্যাক্টিভিস্ট হত্যাকাণ্ড সাময়িকভাবে বিরতির পর নাজিমুদ্দিন সামাদ খুনের মধ্য দিয়ে বাংলাদেশে মতপ্রকাশের স্বাধীনতা খর্ব হওয়ার বিষয়টি প্রতীয়মান হললো। রাজিব হায়দার হত্যার দুই বছর পর আদালত চলতি বছরের জানুয়ারিতে একটি রায় দিয়েছে, যা জাতিসঙ্ঘের নজরে এসেছে। ঝুঁকিতে থাকা অনলাইন অ্যাক্টিভিস্টদের যথাযথ সুরক্ষা দিতে বাংলাদেশের আইন-শৃঙ্খলা রক্ষাকারী কর্তৃপক্ষের প্রতি জাতিসঙ্ঘ আবারো আহবান জানাচ্ছে।\n২৭ বছর বয়সী নাজিমুদ্দিন সামাদ জগন্নাথ বিশ্ববিদ্যালয়ের আইন বিভাগের সান্ধ্যকালীন বিভাগের ছাত্র ছিলেন। বুধবার রাত ৯টার দিকে বাসায় ফেরার সময় সূত্রাপুরের একরামপুরে দুর্বৃত্তরা তাকে এলোপাথাড়ি কুপিয়ে ও গুলি করে হত্যা করে\nঅনলাইন অ্যাক্টিভিস্ট নাজিমুদ্দিন সামাদকে হত্যার পর নিরাপত্তাহীনতায় ভুগছেন এমন কয়েকজন বেছে নেয়া ব্লগারকে আশ্রয় দেয়ার বিষয়টি বিবেচনা করছে মার্কিন সরকার। এ খবর দিয়েছে বার্তাসংস্থা এপি।\nডিসেম্বরে আমেরিকা ভিত্তিক মানবাধিকার সংগঠনগুলো মার্কিন সরকারের কাছে বাংলাদেশি লেখকদের মানবিক আশ্রয় প্রদানের আহ্বান জানিয়েছিল।\nসামাদ হত্যাকাণ্ডের পর পেন আমেরিকার কারিন ডয়েচ কারলেকার আবারও মার্কিন সরকারের কাছে তার আবেদন পুনর্ব্যক্ত করেন।\nসামাদের ‘বর্বর হত্যাকাণ্ডের’ তীব্র নিন্দা জানান মার্কিন পররাষ্ট্র মন্ত্রণালয়ের মুখপাত্র মার্ক টোনার। তিনি সাংবাদিকদের জানান, ‘সহিংস চরমপন্থার বিরুদ্ধে বাংলাদেশী জনগণের লড়াইয়ে অকৃত্তিম সমর্থন থাকবে যুক্তরাষ্ট্রের। তিনি বলেন, ‘তাৎক্ষণিক বিপদে’র মুখোমুখি, এমন বেছে নেয়া কয়েকজন ব্লগারকে মানবিক আশ্রয়ের বিষয়টি বিবেচনা করা হচ্ছে। তবে এ ধরণের প্রশ্ন হোমল্যান্ড সিকিউরিটি ডিপার্টমেন্টকে করার জন্য বলেন তিনি। মার্কিন সিটিজেনশিপ অ্যান্ড ইমিগ্রেশন সার্ভিসের প্রেস সেক্রেটারি শিন ইনোয়ে মানবিক আশ্রয়ের ক্ষেত্রে কোন নির্দিষ্ট অনুরোধের বিষয়ে মন্তব্য করতে অস্বীকৃতি জানান। এ ক্ষেত্রে গোপনীয়তা নীতির বিষয়টি উল্লেখ করেন তিনি। প্রসঙ্গত, ভীষণ জরুরি ক্ষেত্রে যুক্তরাষ্ট্রে কোন ব্যক্তিকে নিয়ে যাওয়া ও নির্দিষ্ট সময় পর্যন্ত আশ্রয় দেয়ার ক্ষেত্রে ‘হিউম্যান প্যারোল’ ব্যবহৃত হয়।\nশেষ স্ট্যাটাসে যা লিখেছিলেন নাজিম\nসামাদ হত্যার আগ পর্যন্ত তিনি সামাজিক যোগাযোগমাধ্যমে সক্রিয় ছিলেন। দেশ ও সমাজের বিভিন্ন বিষয় নিয়ে সব সময়ই সরব ছিলেন তিনি। সামাজিক যোগাযোগমাধ্যম ব্যবহারকারীদের ধারণা, সমাজের বিভিন্ন প্রতিবাদী পোস্ট ও স্ট্যাটাসের কারণেই এই হত্যাকাণ্ড ঘটানো হয়েছে। এ হত্যার তীব্র নিন্দা জানিয়ে তার হত্যাকারীদের গ্রেফতার ও দ্রুত বিচারের দাবি জানিয়েছেন বাংলাদেশ অনলাইন অ্যাক্টিভিস্ট ফোরাম (বোয়াফ)। গতকাল সংগঠনের প্রচার ও প্রকাশনা সম্পাদক রফিকুল ইসলাম রাকিবের স্বারিত এক সংবাদ বিজ্ঞপ্তিতে এ দাবি জানানো হয়।\nনাজিমের ফেসবুক প্রোফাইল থেকে জানা গেছে, সর্বশেষ গত ৫ এপ্রিল মঙ্গলবার সকাল ৯টা ১০ মিনিটে ফেসবুকে একটি স্ট্যাটাস পোস্ট করেন নাজিমুদ্দিন। সেখানে তিনি লিখেন, ‘সরকার, এবার একটু নড়েচড়ে বসো বাবা। দেশের যা অবস্থা, আইনশৃঙ্খলার যা অবনতি, তাতে গদিতে বেশি দিন থাকা সম্ভব হবে না। জনরোষ বলে একটা কথা আছে। এটার চূড়ান্ত পরিণতি দেখতে না চাইলে এুনি কঠোর পদপে নেয়া দরকার সব অন্যায়-অবিচারের বিরুদ্ধে। নতুবা দিন ফুরিয়ে আসবে খুব দ্রুত।’\nএই পোস্টের বিষয়ে সেখানে সামাদের এক বন্ধু প্রশ্ন করেন, ‘আদৌ কি কিছু হবে?’ জবাবে নাজিমুদ্দিন বলেন, ‘সেটাই প্রশ্ন। আদৌ কি সরকারের টনক নড়বে!’\nএর মধ্যে গত ২ এপ্রিল নাজিমুদ্দিন সামাদ লিখেন, ‘আওয়ামী ওলামা লীগ আর বঙ্গবন্ধুর অসাম্প্রদায়িক বাংলাদেশ দুই বিপরীত মেরুর দুই বাসিন্দা। ওলামা লীগ কখনোই বাহাত্তরের ধর্মনিরপে সংবিধান চায়নি এবং চাইবে না।’ ফেসবুকে দেখা যায়, সামাদের পরিচিত ও বন্ধুরা সেখানে তার মৃত্যুর কারণ সম্পর্কে নিজেদের মন্তব্য দিচ্ছেন। তাদের বেশির ভাগেরই দাবি, বিভিন্ন সময়ে সামাদের করা সত্যভাষণই তার বেঁচে থাকার অন্তরায় হয়ে দাঁড়িয়েছে।\nনাজিম তার ফেসবুক পেইজে দেশের আইনশৃঙ্খলা অবনতি নিয়ে মন্তব্য করেছিলেন। তার স্ট্যাটাসের নিচে আজহারুল ইসলাম নামে এক স্যার লিখেছেন, ‘তোমার জন্য ভয় হয় নাজিম। একটু সাবধানে থাকো। দেখতেই তো পাচ্ছ কী হচ্ছে। সাবধানে থেকো।’ জবাবে নাজিমুদ্দিন লিখেছে, ‘ভয় আমার নিজেরও হয় স্যার। অকালে মরে যাওয়ার ভয়। কিন্তু কী করবো স্যার। মাথা নত করে চুপ হয়ে বেঁচে থাকার চেয়ে এ মরণই বোধ হয় ভালো।’\nফেসবুকে আইনশৃঙ্খলা অবনতির বিষয়ে সরকারের কঠোর পদপে চেয়ে স্ট্যাটাস দেয়ার ২৪ ঘণ্টা না পেরুতেই খুন হন নাজিমুদ্দিন। তার খুন হওয়ার খবর শুনে স্ট্যাটাসে অগ্নি সারথি নামে এক ফেসবুক বন্ধু লিখেছেন, ‘নাজিমুদ্দিন ভাইয়ের সাথে গত কয়েক দিন আগে চ্যাটিং হলো। উনার আশঙ্কাই আজ নির্মমভাবে সত্যি হলো। আর কত?’\nবোয়াফের সভাপতি কবীর চৌধুরী তন্ময় বলেন, দুঃখজনক হলেও সত্য, রাষ্ট্রযন্ত্রের নাকের ডগায় একের পর এক দেশের মেধাবী নতুন প্রজন্মকে হত্যার যে অপসংস্কৃতি অব্যাহত রয়েছে তা দেশ, জাতি ও আগামী প্রজন্মের জন্য অশুভ সঙ্কেত। এই ধরনের ঘটনা জাতির জনক বঙ্গবন্ধু শেখ মুজিবুর রহমানের অসাম্প্রদায়িক, গণতান্ত্রিক বাংলাদেশের অগ্রগতিকে বাধাগ্রস্ত করার ষড়যন্ত্র।\nতিনি ক্ষোভ প্রকাশ করে বলেন, এখানে অনলাইন অ্যাক্টিভিস্ট নাজিমুদ্দিন হত্যা, সেখানে তনু হত্যা, ও ওইখানে মুক্তিযোদ্ধা হোসেন আলী হত্যা, কৃষ্ণকলির বাসায় জান্নাত হত্যা, ছাত্রলীগকর্মী হত্যাকাণ্ড, হত্যার এই মহোৎসব অচিরেই বন্ধ ও হত্যাকারীদের দৃষ্টান্তমূলক শাস্তি নিশ্চিত করতে ব্যর্থ হলে হয়তো এই লাশের মিছিলে আমাদের কারো না কারো মরদেহ কোনো এক সময় খুঁজে পাওয়া যাবে। অন্যথায় আইন নিজের হাতে তুলে নিতে বাধ্য হবে নতুন প্রজন্ম।\nনাজিমুদ্দিন সামাদের হত্যাকারীদের চিহ্নিত করে দ্রুত গ্রেফতার এবং এই হত্যার মহোৎসব নির্মূল করার ল্েয সরকারসহ সমাজের সচেতন মহলকে ঐক্যবদ্ধভাবে এগিয়ে আসার আহ্বান জানান বোয়াফ সভাপতি কবীর চৌধুরী তন্ময়।\nব্লগার হত্যা প্রসঙ্গে এরশাদ\n'ধর্ম নিয়ে কটাক্ষের অধিকার কারো নেই'\nজাতীয় পার্টির চেয়ারম্যান হুসেইন মুহম্মদ এরশাদ ব্লগার হত্যা প্রসঙ্গে বলেছেন, 'ধর্ম এবং আমাদের নবীজীকে নিয়ে কটাক্ষ করার অধিকার কারো নেই। অন্য ধর্মের বিরুদ্ধে কেন আঘাত হানবেন? প্রধানমন্ত্রী স্পষ্ট জানিয়ে দিয়েছেন যে কারো ধর্ম নিয়ে কটাক্ষ করা যাবে না। কিন্তু যেসব ব্লগারদেরকে হত্যা হয়েছে তারা কি ইসলামের বিরুদ্ধে কটাক্ষ করেনি?' আজ বাংলাদেশ ইউনাইটেড পার্টির দ্বিতীয় প্রতিষ্ঠাবার্ষিকী উপলক্ষ্যে রাজধানীর ইঞ্জিনিয়ার্স ইনস্টিটিউট মিলনায়নে আয়োজিত আলোচনা ও ইসলামী সাংস্কৃতিক অনুষ্ঠানে প্রধান অতিথির বক্তব্যে একথা বলেন তিনি।\nআয়োজক সংগঠনের চেয়ারম্যান মাওলানা ইসমাইল হোসেনের সভাপতিত্বে সভায় আরো বক্তব্য রাখেন খাদ্যমন্ত্রী অ্যাডভোকেট কামর'ল ইসলাম, আওয়ামী লীগ প্রচার সম্পাদক ড. হাসান মাহমুদ, ইউনাইটেড পার্টির মহাসচিব মাওলানা তাজুল ইসলাম ফার'কী, কামাল উদ্দীন জাহানপুরী প্রমুখ।\nএইচ এম এরশাদ বলেন, 'আমি হত্যার পক্ষে নই। যেকোনো হত্যাই নিন্দনীয়। ব্লগার হত্যার বিচার চাই। একইসঙ্গে যারা ব্লগে ধর্ম নিয়ে বিদ্রুপ করে তাদেরও শাস্তির দাবি করি।' সাবেক এ রাষ্ট্রপতি আক্ষেপ করে বলেন, 'ব্লগার হত্যা সাড়া পৃথিবীর মিডিয়ায় ব্যাপকভাবে আলোড়ন সৃস্টি করছে অথচ আমাদের মসজিদের ইমাম, মুয়াজ্জিন, মাদ্রাসার ছাত্র প্রতিনিয়ত খুন গুম হলেও এ নিয়ে কারো মাথাব্যথা নেই। কারণ তারা মুসলমান।'\nদেশে বহির্বিশ্বের হস্তক্ষেপ প্রসঙ্গে এরশাদ বলেন, 'দেশে নাকি মানবাধিকার লংঘিত হচ্ছে? আপনাদের দেশে কি মানবাধিকার লংঘিত হচ্ছে না? আমাদের দেশ আমরা চালাব, আপনাদের কথা না শুনলেই আমরা জঙ্গি।' জঙ্গি প্রসঙ্গে এরশাদ বলেন, 'জঙ্গি বলতেই আজ মুসলমানদের বুঝানো হয়। আমরা কেন আজ জঙ্গি হলাম-আফগানিস্তানে শিশুসহ হাজার হাজার নিরীজ মানুষ হত্যা করলেন এটা কি জঙ্গিবাদ নয়? তেলের কারণে ইরাককে ধ্বংস করে দিলেন, সাদ্দাদকে হত্যা করলেন, কি দোষ ছিল সাদ্দামের? তেলের কারণে লিবিয়াকে ধ্বংস করলেন, গাদ্দাফীকে হত্যা করলেন। সিরিয়ার মানুষ জীবন বাচাতে আশ্রয় চেয়েছিল, আশ্রয় দেননি। এটা মানবাধিকার লঙ্ঘন নয়? মুসলমানরা এর প্রতিবাদ প্রতিরোধ করলেই এটাকে জঙ্গিবাদ বলে প্রচার করা হয়।'\nএরশাদ আরো বলেন, ফিলিস্তিনিদের রাষ্ট্রভূমিকে ইহুদিদের কাছে দিয়ে দিলেন, সেখানেও হাজার হাজার নারী শিশুকে হত্যা করা হল এটা কি জঙ্গিবাদ নয়? তিনি বলেন, 'আমরা শান্তিতে বাস করতে চাই। মুসলমানদের মধ্যে আজ ঐক্য নেই। দেশের সকল মুললিম সংগঠনগুলোকে একত্রিত করতে পারলেই ইউনাউটেড ইসলামী পার্টির উদ্দেশ্য সফল হবে।'\n04-09-2016, 01:36 AM\nএই অপারেশনগুলোর মাধ্যমে মুমিনদের অন্তর প্রশান্তি লাভ করে।\n04-10-2016, 07:23 AM\nএখন চাপাতির কারণে কতজনের মুখ থেকে কিছুটা ভাল কথা বের হয়! পুলিশ চাচারাও এখন মাঝে মাঝে ধর্ম নিয়ে কটুক্তি করতে নিষেধ করেন! আগে কারো মুহাম্মদ সা: এর প্রতি মায়া হয় নাই!\n04-10-2016, 07:36 AM


আবিষ্কার - বেশতো\nআবিষ্কার নিয়ে কি ভাবছো?\nআবিষ্কার নিয়ে যতো পোস্ট লেখা হয়েছে\nউদ্ভাবন ও আবিষ্কার এর মধ্যে পার্থক্য কি?\nমাত্র বিশ ত্রিশ বছর আগের কথা, চায়নাতেও বিশ্বায়নের ছোঁয়া লেগেছে কিন্তু অর্থনীতিবিদ থেকে শুরু করে বাণিজ্যের মহারথীরা চিন্তায় পড়ে গেছে, 'এখন কি হবে রে চান্দু! পুরো বিশ্বের সাথে প্রতিযোগিতা করতে হবে! কেমনে কি!'\nওয়ার্ল্ড ট্রেড অগ্রানাইজেশনে (WTO) অংশগ্রহণ নিয়ে শুরু হলো বিতর্ক,\nএকদল বিশ্বায়নের পক্ষে আরেকদল বিপক্ষে! চলছে টক্ শো!\nমাত্র ত্রিশ বছর পরের ইতিহাস, আমেরিকার পতাকার নিচের স্ট্যান্টে 'মেইড ইন চায়না' খোদায় করা,\nজনসংখ্যার দিক দিয়ে কেনো বিশ্বে প্রথম চায়না তার উত্তরে মজা করে বলা হয় তাদের জন্মনিয়ন্ত্রণ সামগ্রীগুলো 'মেইড ইন চায়না'\nচীন এমন একটি দেশ যে দেশে বিপ্লবের পর এক যুগ বিশ্ববিদ্যালয়ে ভর্তি বন্ধ ছিলো কারণ এতো উচ্চশিক্ষিতদের জন্য কর্মসংস্থান কে করবে? তারচেয়ে বরং তাদের কারিগরি শিক্ষায় শিক্ষিত করা হয়েছিলো!\nতাই হয়তো আজ আমার জাইঙ্গার লেভেলের পিছনেও 'মেইড ইন চায়না' লেখা,\n২৬ লক্ষ শিক্ষিত বেকার! বেকারত্বের চিপায় প্রেমিকা হাওয়া হয়ে গেছে!\nপ্রতিনিয়ত চার লক্ষ সোনার ছেলে চারশ পোস্টের জন্য যৌবন জীবন পণ রেখে দৌড়াচ্ছে তো দৌড়াচ্ছে,\nজীবন স্বর্গ- যখন আপনার কাছে জার্মান গাড়ি, আমেরিকান সেলারি, চাইনিজ ফুড আর বাঙ্গালী বউ থাকে,\nজীবন নরক- যখন আপনার কাছে চাইনিজ গাড়ি, জার্মানির খাবার, আমেরিকান ওয়াইফ আর বাঙ্গালী সেলারি থাকে,\nচায়না পুরো পৃথিবীর এক বিস্ময়কর জাতীর নাম,\n৯০ দশকের পর যে জাতী মাত্র কয়েক দশকে পুরো বিশ্ব দখল করে নিয়েছে! কম দামে আপনি যা চাইবেন তারা আপনাকে তা ই বানিয়ে দিবে! তাদের তৈরী জিনিসে আপনি আপনার ব্রান্ড লাগিয়ে দিলেও তার কোন আপত্তি নেই!\nকি এমন আছে চীনে? সহজ উত্তর, ১৩০ কোটি মানুষের ২৬০ কোটি কর্মদক্ষতাসম্পন্ন হাত এবং কর্মমুখী শিক্ষার সাথে সঠিক পরিকল্পনা,\nচীন সফর শেষে মার্কিন প্রেসিডেন্ট নিজ দেশে ঢুকছেন এমন সময় তাকে বিমান বন্দরে থামিয়ে দেওয়া হলো! তখন তিনি চটে গিয়ে জিজ্ঞেস করলেন, তোমাদের সাহস তো কম না! আমেরিকার প্রেসিডেন্টকে সার্চ করা শুরু করেছো! তখন পাশ থেকে একজন জবাব দিলো, মাননীয় প্রেসিডেন্ট, পরীক্ষা করে দেখছি চীন থেকে প্রকৃত ডোনাল্ড ট্রাম্পকে রেখে কপি কিংবা ক্লোন ট্রাম্পকে পাঠিয়ে দিয়েছে কি না!\n*চীন* *আবিষ্কার* *বাস্তবতা* *বেকার*\nসর্বপ্রথম ইন্টারনেট আবিষ্কার হয় কোন দেশে, ইন্টার আবিষ্কারের ইতিহাস জানতে চাই?\nসেলাই মেশিন কিভাবে আবিষ্কার হয়েছিল?\n*সেলাইমেশিন* *আবিষ্কার* *ইতিহাস*\nঅনেক্ষন ধরে ঘুমানোর চেষ্টা করছেন কিন্তু কিছুতেই ঘুম আসছে না। একটু শান্তি মত ঘুমানোর জন্য কত কিছুই করলেন তবুও কিছুতেই কিছু হল না। এবার আপনার ঘুমানোর সাহায্য করবে আপনার নিজের স্মার্টফোন। স্মার্টফোনে থাকা অ্যাপ্লিকেশন চালু করলে নিমেষেই চোখজুড়ে নেমে আসবে শান্তির ঘুম। এমনই একটি অ্যাপ্লিকেশন তৈরি করেছেন কানাডার গবেষকেরা। কানাডার সিমন ফ্রাশার বিশ্ববিদ্যালয়ের গবেষক লুক বেদুইন ‘মাই স্লিপ বাটন’ নামের ওই অ্যাপটি তৈরি করেছেন। এ অ্যাপটি নিয়ে তিনি ১৫৪টি বিশ্ববিদ্যালয়ের শিক্ষার্থীদের মধ্যে পরীক্ষাও চালিয়েছেন। গবেষক লুক দাবি করেন, যাঁদের ঘুম কম হয়, তাঁদের অভিযোগ, এর জন্য দুশ্চিন্তা, নিয়ন্ত্রণহীন চিন্তা আর চঞ্চল মন দায়ী। এ অবস্থা থেকে মনকে শান্ত করতে ‘সিরিয়াল ডাইভার্স ইমেজিং’ (এসডিআই) বা ‘কগনিটিভ শাফল’ পদ্ধতি ব্যবহার করেছেন তিনি। এর মাধ্যমে মনকে দুশ্চিন্তা থেকে বের করে নতুন কিছু ভাবতে নির্দেশ দেয়। আমেরিকান অ্যাকাডেমি অব স্লিপ মেডিসিন ও স্লিপ রিসার্চ সোসাইটিতে এর কথা তুলে ধরেন গবেষকেরা।\nএবার শ্যাওলা থেকেও তেল ও বিদ্যুৎ আবিষ্কার!\nবর্তমানে অনেক অকেজো জিনিস যা কাজে লাগবে না বলে ফেলে দেওয়া হয়। কিন্তু হয়ত অনেকে জানেন না এই ফেলে দেওয়া জিনিস থেকে তৈরি করা যায় অনেক মূল্যবান জিনিস। এই অকেজো জিনিসের তালিকায় যোগ করা হল আরও একটি নাম। যা অকেজো হলেও অনেকবেশী কার্যকারী তা হল শ্যাওলা থেকে জ্বালানি তেল তৈরি করার উপায়। সম্প্রতি এই উপায় আবিষ্কার করেছেন বিজ্ঞানীরা। খনিজ তেল মাটির নিচেই তৈরি হয়। সে কথাকে মাথায় রেখে ইরানের ইসলামিক আজাদ বিশ্ববিদ্যালয়ের গবেষকেরা এমন একটি যন্ত্র তৈরি করেছেন, যা শ্যাওলা থেকে খনিজ তেল ও গ্যাস তৈরি করতে পারে, তাও আবার মাত্র ২০ মিনিটে!\nগবেষক দলের প্রধান ফরিস্তা ঘোরবানি জানিয়েছেন, ইতোমধ্যে তারা বেশ কয়েকটি জলাশয়ের শ্যাওলা থেকে তেল উৎপাদন শুরু করেছেন। প্রথমে তারা শ্যাওলাকে শুকিয়ে নিচ্ছেন। সেটিকে গুড়ো করে নিয়ে তা থেকে নতুন তৈরি যন্ত্র দিয়ে তেল উৎপাদন করছেন। জানা গিয়েছে, প্রথমে শ্যাওলার গুড়ো থেকে অপরিশোধিত তেল তৈরি হবে। তারপর সেটি শোধন করে তা থেকে ল্যাম্প অয়েল তৈরি করা যাবে। এটিকে ভবিষ্যতে শিল্পের আকারে নিয়ে যাওয়া যাবে কিনা তা নিয়ে গবেষণা চালিয়ে যাচ্ছেন বিজ্ঞানীরা। উদ্ভিদ থেকে যে প্রক্রিয়ায় প্রাকৃতিক উপায়ে মাটির তলাতেই খনিজ তেল তৈরি হয়, সেভাবেই যন্ত্রের মাধ্যমে তেমন প্রক্রিয়াতেই তেল উৎপাদন হবে। অত্যন্ত বেশি তাপমাত্রা ও চাপ সৃষ্টি করে শ্যাওলা থেকে তেল বার করা সম্ভব হচ্ছে বলে জানা গিয়েছে।\nবিশ্বখ্যাত কারিগরি বিশ্ববিদ্যালয় যুক্তরাষ্ট্রের ম্যাসাচুসেটস ইনস্টিটিউট অব টেকনোলজির (এমআইটি) জার্নাল টেকনোলজি রিভিউ ঘোষিত ২০১৬ সালে ৩৫ বছরের কম বয়সী সেরা ৩৫ জন উদ্ভাবকের সম্মাননায় ভূষিত হয়েছেন বাঙালি তরুণ এহসান হক। ...বিস্তারিত\n*উদ্ভাবন* *আবিষ্কার* *অটিসম*\nচা আবিষ্কার কিভাবে হলো? চা আবিষ্কারের পেছনের ইতিহাস জানতে চাই।\nডায়েটের জন্য মদের তৈরি চা\nজানেন কি চায়ের আবিষ্কর্তা চীন তৈরি করেছে এমন এক ধরনের চা। যেটি প্রাকৃতিক উপায়ে স্বাস্থ্য ফেরাতে পারে আপনার...বিস্তারিত পড়ুন - http://bit.ly/29RqRfx\n*আড্ডা* *চা* *চীনের_চা* *বেশম্ভব* *আবিষ্কার*\nলম্বা ডিম উৎপাদন করছে ডেনমার্ক! (ভিডিও)\nআমরা ছোটকাল থেকে গোলাকৃতির ডিম দেখে অভ্যস্ত। কিন্তু সেই ডিমের আকার যদি হঠাৎ করে লম্বা হয়ে যায় তাহলে কেমন হবে? সম্প্রতি ডেনমার্কে আবিষ্কার করা হয়েছে লম্বা আকৃতির ডিম। ...বিস্তারিত\n*লম্বাডিম* *আবিষ্কার* *ডেনমার্ক* *জানাঅজানা* *ডিম*\nক্যান্সার শরীর থেকে পুরোপুরি নির্মূল করতে এই টিকার সঙ্গে কম মাত্রার কেমোথেরাপি দেওয়ার পরামর্শ দিয়েছেন বিশেষজ্ঞ জেমস স্পাইসার। এই টিকা শরীরে প্রবেশ করলে তা ভাল কোষ গুলোকে অক্ষুণ্ণ রেখে ক্যান্সারের ক্ষতিকর কোষগুলোকে খুঁজে বের করে ধ্বংস করতে সক্ষম\n*ক্যান্সার* *টিকা* *আবিষ্কার*\nঘাম থেকেই উৎপন্ন হবে বিদ্যুৎ!\nসম্প্রতি মার্কিন রসায়নবিদ ও গবেষকরা এক ধরনের ‘ট্যাটুর স্টিক’ তৈরি করেছেন যা দিয়ে শারীরিক পরিশ্রম বা ট্রেনিং-এর মাত্রা পরিমাপ করা যায়। শুধু তাই নয়, তার পাশাপাশি তৈরি করা যায় বিদ্যুৎও। তাও আবার কিনা ঘাম থেকে৷বিশ্বাস না হলেও এটাই সত্যি!\nধরুণ আপনি ‘জগার’ হিসাবে দৌড়াচ্ছেন৷ সেই সঙ্গে শুনছেন এমপিথ্রি প্লেয়ারে গান। আর এই জন্য যে বিদ্যুৎশক্তির প্রয়োজন, তা প্রস্তুত করছেন আপনি নিজেই৷ শুনে অবাক লাগছে? কথাটা কিন্তু সঠিক। শুধু ঘামের মাধ্যমেই তৈরি হয় বিদ্যুৎ। ইউনিভার্সিটি অফ ক্যালিফোর্নিয়া, সান ডিয়েগোর একদল গবেষক এই মজার আইডিয়াটা বাস্তবায়িত করেন৷ তাঁরা এর নাম দিয়েছেন ‘ট্যাটু বায়োব্যাটারি’। ‘‘ঘামের মতো শরীর থেকে নির্গত তরল পদার্থ দ্বারা যে শক্তি উত্পাদন করা যায় তার একটা দৃষ্টান্ত এটা।”\nঘামের ল্যাকটেট মাপা হয় একটি সেন্সর দিয়ে৷ল্যাকটেট হল এক প্রকার অণু, যা গ্লুকোজ থেকে মেটাবলিজমের মাধ্যমে প্রস্তুত হয়। শারীরিক পরিশ্রমের সময় কোষে ল্যাকটেট-এর ঘনত্ব দ্রুত বৃদ্ধি পায়। ট্রেনিং-এর সময় শারীরিক অবস্থা কেমন হয় সেটা মাপা যায় ল্যাকটেট-এর পরিমাণ দেখে, জানিয়েছেন ইউনিভার্সিটি অফ ক্যালিফোর্নিয়া, সান ডিয়েগোর ডক্টরেটের গবেষক ভেনঝাউ জিয়া। অতিরিক্ত ল্যাকটেট তৈরি হলে দেহে চাপ পড়ে। এতদিন চিকিত্সকরা খেলোয়াড়দের দেহে ল্যাকটেট-এর পরিমাণ মাপার জন্য রক্ত পরীক্ষা করতেন। এখন তো বেশ সহজ পদ্ধতি বের হলো। ত্বকের ওপর ঘামেও থাকে ল্যাকটেট-এর অণু। একটি নতুন সেন্সর দিয়ে এটি মাপা যায়। অন্যান্য আধুনিক যন্ত্রপাতির চেয়ে এটা বিশদভাবে ফিটনেসের মাত্রা পরিমাপ করতে পারে।\nশর্করা মাপার মতো\nএই সেন্সর ডাইবেটিস রোগীদের রক্তের শর্করা মাপার মতো কাজ করে। এটি ‘এনজাইম’ বা এক ধরনের প্রোটিন, যা ল্যাকটেটকে পাইরুভিক বা পিরুভিক অ্যাসিড-এ রূপান্তর করে৷ এর ফলে দুটি ইলেকট্রন উন্মুক্ত হয়। ইলেকট্রন অর্থ চার্জ, যা থেকে বৈদ্যুতিক শক্তি উত্পন্ন হয়।\nঘামে যত বেশি ল্যাকটেট থাকে, তত বেশি বৈদ্যুতিক শক্তি উত্পন্ন হয়। একটি যন্ত্রের সাহায্যে এই বিদ্যুৎ মাপা যায়। তা থেকে ঘামে ল্যাকটেট-এর ঘনত্বও বোঝা যায়৷ পাতলা সেন্সরটি স্টিকারে ঢুকিয়ে ত্বকের ওপরে লাগিয়ে দেওয়া যায়৷ ল্যাকটেট থেকে পাওয়া বিদ্যুৎ দিয়ে ছোট ছোট ইলেকট্রনিক যন্ত্রও চালানো যায়৷ যেমন হার্টরেট মনিটর, স্মার্ট ফোন ইত্যাদি।\nআরাম প্রিয়রা এগিয়ে\nতবে সেন্সরটি খুব ছোট বলে চার মাইক্রোওয়াটের বেশি বিদ্যুৎ পাওয়া যায় না। একটি ঘড়ি চালাতে কমপক্ষে ১০ মাইক্রোওয়াট বিদ্যুৎ প্রয়োজন। এই প্রসঙ্গে জিয়া বলেন, ‘‘উত্পাদিত বিদ্যুতের পরিমাণ খুব বেশি নয়। আমরা তা বাড়াতে কাজ করে যাচ্ছি।” গবেষকরা জানান সব মানুষ সমান বিদ্যুৎ উত্পন্ন করেন না। যাঁরা সপ্তাহে তিন দিন খেলাধুলা করেন তাঁদের চেয়ে যাঁরা সপ্তাহে একদিনেরও কম খেলাধুলা করেন তাঁরা বেশি বিদ্যুৎ উত্পাদন করেন। গবেষকদের ধারণা, অল্প ট্রেনিং নেওয়া মানুষরা দ্রুত ক্লান্ত হয়ে যায়, ঘামও ঝরে বেশি। ফলে ল্যাকটেট উত্পাদনের পরিমাণও বাড়ে। অন্যদিকে কর্মক্ষম মানুষরা যদি জগিং-এর সময় এমপিথ্রি প্লেয়ার চালাতে চান, ঘরকুনোদের চেয়ে অনেক বেশি ঘাম ঝরাতে হবে তাঁদের। তবে ঘরকুনোরা হয়ত জগিং করতে যাবেনই না।\nলিপ রিডিং প্রযুক্তি কি? নব আবিষ্কৃতি এই প্রযুক্তি সম্পর্কে বিস্তারিত জানতে চাই।\nআরও তিনটি ‘পৃথিবী’র সন্ধান পেলেন বিজ্ঞানীরা!\nবড়সড় সাফল্য পেলেন বিজ্ঞানীরা। দীর্ঘ বছর ধরে লাগাতার গবেষণা শেষে সাফল্যের হাসি বিজ্ঞানীদের মুখে। পৃথিবীর বাইরেও মানব বসবাসযোগ্য তিনটি গ্রহের সন্ধান পেলেন বিজ্ঞানীরা। একটি নক্ষত্রকে ঘিরে ধরে ঘুরছে আবিস্কার হওয়া নতুন গ্রহগুলি। তাপমাত্রা ও আকৃতিতে গ্রহগুলি একেবারেই পৃথিবীর কাছাকাছি বলেও গবেষণায় তথ্য পেয়েছেন বিজ্ঞানীরা। আকৃতি এবং তাপমাত্রায় গ্রহগুলি পৃথিবীর কাছাকাছি হলেও এগুলি অন্তত ৩৯ আলোকবর্ষ দূরে অবস্থিত। কিন্তু আবার অন্যদিক থেকে বিবেচনা করলে এখনও পর্যন্ত সৌরজগতের বাইরে এই গ্রহগুলিই সবদিক থেকে পৃথিবীর কাছাকাছি বলে জানানো হয়েছে বিজ্ঞানীদের তরফে।\nরকেট প্রযুক্তিতে কৃত্রিম হৃদযন্ত্র বানাচ্ছে ভারত কাজ করে অরিজিনাল হৃদযন্ত্রের মত!\nইসরোর রকেট সায়েন্সকে কাজে লাগিয়ে শীঘ্রই তৈরি করা সম্ভব হবে কৃত্রিম হৃদযন্ত্র। এমনটাই জানাচ্ছেন গবেষকরা। ভারতে রকেট তৈরি করার জন্য যে প্রযুক্তি ব্যবহার করা হয়, সেই প্রযুক্তিতেই হৃদযন্ত্র তৈরি করা সম্ভব বলে জানানো হয়েছে। হৃদযন্ত্রকে সাপোর্ট দেওয়ার মেশিন আগেই তৈরি হয়েছে এবং তা বিভিন্ন প্রাণীর উপর সফলভাবে পরীক্ষাও করা হয়েছে।\nঘর গেরস্থালির সাফাই তথা পরিচ্ছন্নতা অভিযানে প্রযুক্তির সেরা দানগুলোর একটি হলো ভ্যাকুয়াম ক্লিনার। এই ভ্যাকুয়াম ক্লিনার যন্ত্রটি কিভাবে এলো? এর আবিষ্কার সমন্ধে বিস্তারিত জানতে চাই l\n*আবিষ্কার* *ভ্যাকুয়ামক্লিনার* *গৃহস্থালিসামগ্রী*\nইকো-ফ্রেন্ডলি ইলেকট্রিক বাইক!\nনয়া ইকো-ফ্রেন্ডলি ইলেকট্রিক বাইক আনল বোল্ট মোটরবাইকস। যেটি চলবে ইলেকট্রিক ব্যাটারিতে। এমনকি প্রয়োজনে প্যাডল করেও এটি চালানো যাবে। এই ইলেকট্রিক বাইসাইকেলটি প্রতি ঘণ্টায় প্রায় ৪০ মাইল বেগে চালানো সম্ভব বলে জানিয়েছে সংস্থা।\nবোল্ট মোটরবাইকস এর সিইও জশ র‌্যাসমুসন জানিয়েছেন, ‘বোল্ট’ কে সাধারণ সাইকেল এর মতো যে কোনও জায়গাতেই পার্ক করা যায়। নিরাপত্তার জন্য এতে রয়েছে জিপিএস এর সুবিধা। তাই সাইকেলের অবস্থান পরিবর্তন হওয়ার সঙ্গে সঙ্গেই আপনার স্মার্টফোনটিতে চলে আসবে নোটিফিকেশন। চাইলে এতে সাধারণ সাইকেলের জন্য ব্যবহৃত ‘ইউ-লক’ও ব্যবহার করা যায়। বোল্ট-এ থাকছে না কোনও ‘কি-হোল’। চাবির পরিবর্তে এটি চালু করার জন্য ব্যবহার করা হয়েছে নিরাপদ ‘পাসওয়ার্ড’ ব্যবস্থা। স্মার্টফোন থেকে কোড লিখে বা সরাসরি বাইসাইকেলের ড্যাশবোর্ডেই গোপন কোডটি লিখে চালু করা যাবে বাইকটি। এতে আরও থাকছে ইকোনমি মোড থেকে স্পোর্ট মোডে পরিবর্তনের সুবিধা। ইকোনমি মোডে প্রতি ঘন্টায় ২০ মাইল চালানো গেলেও, স্পোর্ট মোডে প্রতি ঘন্টায় ৪০ মাইল বেগে চালানো সম্ভব হবে। একবার চার্জ দিলে পাহাড়ি রাস্তায় এটি ৩০ মাইল চলতে সক্ষম হলেও, সমতল রাস্তায় আরও বেশি চলবে বলে আশা করা যাচ্ছে।\nবোল্ট ইলেকট্রিক বাইকটি পেতে হলে ক্রেতাকে গুণতে হবে ৫৫০০ মার্কিন ডলার। শিপিং এবং অন্যান্য খরচ মিলিয়ে সেটা আরও কয়েকশো’ ডলার বৃদ্ধি পাবে। ব্যাটারি খুলে ঘরে নিয়ে রিচার্জের সুবিধা পাওয়ার জন্য ক্রেতাকে আরও ২৫০ ডলার খরচ করে অ্যাডাপ্টার কিনতে হবে। আপাতত বোল্ট শুধু অনলাইনেই পাওয়া যাচ্ছে।\n*ই-বাইক* *আবিষ্কার* *তথ্যপ্রযুক্তি*\nনাম ৫৫ ক্যানসেরি-ই। এর তাপমাত্রা কয়েক হাজার ডিগ্রি সেলসিয়াসয়। পাশে রয়েছে বিস্তৃত লাভার একটি সাগর। দেখতে লাল টকটকে। এরকম গঠনের কারণে বিজ্ঞানীরা এর নাম দিয়েছেন নরক। বিজ্ঞানীরা এর নাম নরক তো রাখবেই! কেননা যে কেউ প্রথমে এই ৫৫ ক্যানসেরি-ই কে দেখলে মনে পড়ে যাবে গণগণে আগুনের দোযখের কথা।\nহ্যাঁ, বিজ্ঞানীরা ৫৫ ক্যানসেরি-ই নামের এই গ্রহকেই নরক নামকরণ করেছেন।\nনিউইয়র্ক পোস্টের প্রতিবেদনে বলা হয়েছে, অদ্ভুত বৈশিষ্ট্যের কারণে ৫৫ ক্যানসেরি-ই নিয়ে গবেষণার জন্য বিশ্বের বিভিন্ন স্থান থেকে জ্যোতির্বিদের একটি দল যুক্তরাজ্যের কেমব্রিজ বিশ্ববিদ্যালয়ে একত্রিত হন। যুক্তরাষ্ট্রের মহাকাশ গবেষণা নাসার স্পিটজার মহাকাশ টেলিস্কোপে তোলা ৫৫ ক্যানসেরি-ই এর তথ্য নিয়ে চলে বিস্তর গবেষণা ।\n৪০ আলোকবর্ষ দূরে ক্যানসার নক্ষত্রপুঞ্জে অবস্থিত ৫৫ ক্যানসেরি-ই গ্রহকে অনেকেই হীরার তৈরি বলে মনে করতেন। এখানে মূল্যবান তরল পদার্থ থাকতে পারে বলেও ধারণা করতেন কেউ কেউ । এটা ছিল প্রথমদিকের গবেষণার ফলাফল।\nতবে সম্প্রতি গবেষণায় পূর্বের ধারণা সম্পর্কে ভুল ভাঙে বিজ্ঞানীদের। গবেষণায় জানা যায়, গ্রহটি সূর্যের মতো একটি নক্ষত্রের দিকে মুখ করে আছে। আর পুরো গ্রহ ডুবে আছে লাভার সাগরে। এর উপরিতলের তাপমাত্রা দুই হাজার ৪০০ ডিগ্রি সেলসিয়াস। গ্রহের পেছনের দিকের অবস্থাও খারাপ।\nপৃথিবীতে যেমন সাগরময় ঢেউ, তেমনটি ৫৫ ক্যানসেরি-ই জুড়ে আছে লাভার ঢেউ বলে মনে করেন জ্যোর্তিবিদরা ।\n*নরক* *তাপমাত্রা* *বিজ্ঞান* *আবিষ্কার*


বিজেপিকে বাংলায় ঢুকতে না দেওয়ার জন্য সিপিএমের সঙ্গে কি জোট বাঁধছেন মমতা? – Indian Express Bangla\nWest Bengal Mamata Banerjee To Invite Kerala Cm For Mega Anti Bjp Rally\nবিজেপিকে বাংলায় ঢুকতে না দেওয়ার জন্য সিপিএমের সঙ্গে কি জোট বাঁধছেন মমতা?\nকেরলের মুখ্যমন্ত্রী তথা সিপিএম পলিটব্যুরো সদস্য পিনারায়ি বিজয়নকেও আমন্ত্রণ জানিয়েছেন তাঁর এই বৃহৎ সমাবেশে যোগদান করার জন্য। ২০১৯ এর ১৯ জানুয়ারি ব্রিগেড সমাবেশে সাফল্যে দেখতে চান, তাই দলের কর্মীদের ঢিলেমি আপস ছেড়ে নড়েচড়ে বসার নির্দেশ…\nBy: IE Bangla Web Desk\tKolkata Updated: October 6, 2018, 12:59:30 PM\nশুক্রবার তৃণমূল ভবনে ছিল কোর কমিটির বৈঠক। বিজেপি বিরোধী দলগুলিকে আগামী ১৯ জানুয়ারির কর্মসূচিতে যোগদান করানোর পরিকল্পনা সেরে ফেলেছেন মুখ্যমন্ত্রী, এদিন বৈঠকে সেই পরিকল্পনাকে আরও পাকাপোক্ত করে তুললেন। বৈঠকের মূল লক্ষ্য ছিল, কোনোভাবেই লোকসভা নির্বাচনে বিজেপির জন্য এক চিলতে জায়গা ছাড়তে নারাজ মমতা। তাই কেরালার মুখ্যমন্ত্রী তথা সিপিএম পলিটব্যুরো সদস্য পিনারাই বিজয়নকেও আমন্ত্রণ জানিয়েছেন তাঁর এই বৃহৎ সমাবেশে যোগদান করার জন্য। ২০১৯ এর ১৯ জানুয়ারি ব্রিগেড সমাবেশে সাফল্যে দেখতে চান, তাই দলের কর্মীদের ঢিলেমি না করে নড়েচড়ে বসার নির্দেশ দিয়েছেন।\nবিজেপিকে পরাস্ত করতে ঘোর বিরোধী সিপিএমের সঙ্গে মঞ্চ ভাগাভাগি করে নিতে একটুও দ্বিধা বোধ করবেন না রাজ্যের মুখ্যমন্ত্রী। এদিনের বৈঠকের ঘোষণা থেকে স্পষ্ট যে তিনি বিজেপিকে পরাস্ত করতে সিপিআইএমের সঙ্গে হাত মেলাতে চান। লোকসভা নির্বাচনে বিজেপির বিরুদ্ধে এক জোট গঠন করতে চান মুখ্যমন্ত্রী। এই সমাবেশটিতেই প্রথম “ফেডারেল ফ্রন্ট” গঠন করতে চলেছেন মমতা বন্দ্যোপাধ্যায়।\nআরও পড়ুন: সুদীপ বন্দ্যোপাধ্যায় ইডিতে, এখন যাবেন না তাপস পাল\nএদিনের বৈঠকে তিনি বলেন, “সিপিআইএম এখনও আমার বিরুদ্ধে চক্রান্ত করার চেষ্টা করছে। কিন্তু এখনও আমি মনে করি যে সব বামপন্থী খারাপ নয়। তাই ১৯ জানুয়ারি সমাবেশে কেরালার মুখ্যমন্ত্রীকেও আমন্ত্রণ জানিয়েছি। একইসঙ্গে সভায় অংশগ্রহণের জন্য সিপিআই, আরএসপি এবং অল ইন্ডিয়া ফরোয়ার্ড ব্লকের মতো অন্যান্য বামপন্থী দলগুলোর নেতাদেরও আমন্ত্রণ জানাব।” গতকাল তৃণমূল কংগ্রেসের সদর দফতরে দলের বাকি নেতাদের জানান, আমাদের জন্য কেউই অস্পৃশ্য নয়।\nইতিমধ্যে বিজেপি বিরোধী বাকি দলের নেতাদেরও পাঠানো হয়ে গেছে আমন্ত্রণ পত্র, তাঁদের মধ্যে টিডিপি সভাপতি চন্দ্রবাবু নাইডু, এনসি নেতা ওমর আবদুল্লাহ এবং এএপি সভাপতি অরবিন্দ কেজরিওয়াল সমাবেশে উপস্থিত থাকবেন তা নিশ্চিত করেছেন।\nসিপিআইএম কেন্দ্রীয় কমিটির সদস্য ও পশ্চিমবঙ্গের বাম দলের নেতা সুজন চক্রবর্তী বলেন, “মুখ্যমন্ত্রীর বৈঠকের মন্তব্য ভিত্তিহীন। কারণ তাঁর দলের কর্মীরা প্রতিনিয়ত আমাদের কর্মীদের হত্যা করে এবং বারংবার তাদের ঘর পুড়িয়েও দিয়েছে। এখন সেই দল আমাদের দলের সঙ্গেই যোগ দিতে চান। তাহলে উনি দুরকম কথা বলছেন।”\nঅন্যদিকে, আরেক প্রাক্তন বাম ঘাঁটি ত্রিপুরায় মমতার তরফে কোনো আমন্ত্রণ যায় নি ১৯ জানুয়ারির সমাবেশে উপস্থিত থাকার। ত্রিপুরার রাজ্য সিপিএম নেতা নারায়ণ কর এমনটাই জানিয়েছেন।


কিশোরীরাই খুলবে নেপাল ম্যাচের গেরো! | 747586 | কালের কণ্ঠ | kalerkantho\nকিশোরীরাই খুলবে নেপাল ম্যাচের গেরো!\nকিশোরীদের পায়েই ছন্দোময় বাংলাদেশের নারী ফুটবল। সেই উন্মাতাল করা ফুটবল ছন্দের সামনে সেখানে কেউ টেকে না। অন্তত এই উপমহাদেশের কোনো প্রতিপক্ষই আর অজেয় নেই। কিশোরীদের সেই দলটিই এবার সিনিয়র মহিলা দলের নাম নিয়ে নেপালের মুখোমুখি হচ্ছে আজ বিরাটনগরে এক ঐতিহাসিক গেরো খুলতে।\nখুললে বিরাটনগর থেকেই হবে বাংলাদেশ মহিলা ফুটবলের নতুন ইতিহাসের শুরু। পেয়ে যাবে সাফের ফাইনালে ওঠার চাবিও। তার আগ পর্যন্ত ঐতিহাসিক গেরোতে আটকে দেশের মহিলা ফুটবল। সেটা হলো, মূল জাতীয় দলের লড়াইয়ে কখনো নেপাল জয় হয়নি বাংলাদেশের। তাই আজ বাংলাদেশ-নেপাল ম্যাচটি শেষ গ্রুপ ম্যাচ হয়েও পেয়ে যাচ্ছে সেমিফাইনালের মর্যাদা। বাংলাদেশ কোচ গোলাম রব্বানী ছোটনই দিচ্ছেন এই মর্যাদা, ‘সেমিফাইনালের আগে আমরা আরেকটি সেমিফাইনাল খেলতে নামব। নেপালের চেয়ে আমরা পিছিয়ে আছি বয়স আর অভিজ্ঞতায়, যে কারণে আমরা ম্যাচে ছোট ছোট ভুল করি। ভুটানের ম্যাচে রূপনা যেমন একটি ব্যাকপাস করে ভুল করেছিল। এই ঘাটতি পুষিয়ে নিতে আমাদের শতভাগের বেশি দিতে হবে। তার জন্য প্রস্তুত বাংলাদেশের মেয়েরা।’ সাবিনা-মনিকারা মানসিকভাবে তৈরি ঐতিহাসিক গেরো খুলে নেপালের বিপক্ষে বাংলাদেশকে প্রথম জয় উপহার দিতে। এই জয় তাদের দেবে গ্রুপ সেরার সম্মান। সুবাদে মহিলা সাফে চারবারের চ্যাম্পিয়ন ভারতকে এড়িয়ে বাংলাদেশ সহজতর প্রতিপক্ষ পাবে সেমিফাইনালে।\nঅর্থাৎ গ্রুপে নেপালের বিপক্ষে এক জয়ই বাংলাদেশকে পৌঁছে দিতে পারে ফাইনালে। উল্টো করে দেখলে নেপালের জয় কিংবা ড্রয়ে স্বাগতিকদের ফাইনালের পথ সুগম হয়। এই অঙ্কে প্রথমবারের মতো শহীদ রঙ্গশালা স্থানীয় দর্শক-সমর্থকে জমজমাট হয়ে উঠবে বলে আয়োজকদের বিশ্বাস। গতকাল মাইকিং করে এই ঝাঁজালো ম্যাচে সবাইকে আমন্ত্রণ জানিয়েছে তারা। ফুটবলে হোম ভেন্যু এবং নিজেদের সমর্থক—ম্যাচের বড় দুটি নিয়ামক। সেই হিসাবেও এগিয়ে থাকে নেপাল। এসব যে মাঠের খেলায় তেমন প্রভাব দেখছেন না বাংলাদেশ কোচ, উল্টো বলছেন, ‘প্রতিপক্ষের দর্শক ঠাসা স্টেডিয়ামে গিয়ে আমার মেয়েদের খেলার অভিজ্ঞতা আছে। ভুটানে দুটি টুর্নামেন্টে প্রতিকূল পরিবেশে ম্যাচ জেতার অভিজ্ঞতা আছে এই মেয়েদের। সর্বশেষ মিয়ানমারেও খেলেছে একই পরিবেশে। সুতরাং খেলায় মনোযোগী হলে তাদের পারফরম্যান্সে হেরফের হবে না।’ এই মেয়েদের খুব ভালো করে চেনেন কোচ। তাঁর হাতেই তাঁদের উত্তরণ বয়সভিত্তিক ফুটবলে, যেখানে গত কয়েক বছরে তাঁরা অবিশ্বাস্য ফুটবল খেলে নিজেদের নিয়ে গেছে এশীয় সেরাদের মঞ্চে। বাছাই পর্ব উতরে ২০১৭ সালে প্রথম এএফসি অনূর্ধ্ব-১৬ ফুটবলের মূল পর্বে কোরিয়া, চীন, জাপান ও অস্ট্রেলিয়ার মতো সেরাদের সঙ্গে খেলেছে তারা। কদিন আগে মিয়ানমারে খেলে আগামী আসরটি নিশ্চিত করে ফিরেছে এই মেয়েরা।\nসেটা অনূর্ধ্ব-১৬ দলের কীর্তি। কিন্তু সেই দলের ৯ জন এবার নেপাল এসেছেন সিনিয়র জাতীয় দলের ঝাণ্ডা হাতে। একাদশে খেলছেন পাঁচজন। তাঁদের হাতেই জাতীয় দলের ভাগ্যবদলের জাদুর কাঠি। নেপালের বিপক্ষে বাংলাদেশের তিন ম্যাচে কোনো জয় নেই। সাফে দুইবারের মুখোমুখিতে হার। তবে তৃতীয় ম্যাচে হারের বৃত্ত থেকে বেরিয়েছে, গত নভেম্বরে অলিম্পিক বাছাইয়ে এক গোলে পিছিয়ে পড়েও শেষমেশ ড্র করে মাঠ ছাড়ে বাংলাদেশ। সেই সুখস্মৃতিটকু যেন তারিয়ে তারিয়ে উপভোগ করতে চাইছেন মহিলা দলের সার্বক্ষণিক সঙ্গী বাফুফের টেকনিক্যাল অ্যান্ড স্ট্র্যাটেজিক ডিরেক্টর পল স্মলি, ‘ওই ম্যাচটি দুর্দান্ত খেলেছে বাংলাদেশের মেয়েরা। তাদের হার না মানা স্বভাবটা তৈরি হচ্ছে। তবে এখানে এক দিনের বিরতিতে আমাদের দ্বিতীয় ম্যাচ খেলতে হচ্ছে, এ জন্য মেয়েরা একটু ক্লান্তও। তা ছাড়া গরম আবহাওয়ার মধ্যে নেপালের ম্যাচুরড দলের সঙ্গে লড়াই করাও বড় চ্যালেঞ্জ।’ এই কিশোরীদের কাছে চ্যালেঞ্জ নতুন কিছু নয়, তাঁদের পায়েই মহিলা ফুটবলের নব নব দিগন্তের উন্মেষ ঘটছে।\nসেই ধারায় মারিয়া-মনিকাদের জাতীয় দলে উত্তরণ এবং নেপালে এসেছেন সেই গেরো খুলতে! নেপালি কোচ হরি খড়কাও জানে বাংলার কিশোরীদের পায়ে ম্যাজিক আছে। কয়েকজন আলাদা করে চিহ্নিত করে তিনি পাল্টাহুংকার ছাড়ছেন, ‘এই মুহূর্তে দক্ষিণ এশিয়ার সেরা ফরোয়ার্ড লাইন আছে আমাদের। ভুটানের বিপক্ষে অনেক সুযোগ পেয়েও আমরা স্কোরলাইন বড় করতে পারিনি। বাংলাদেশের বিপক্ষে এ জায়গায় আমাদের উন্নতি করতে হবে।’ তাদের বড় অস্ত্র সাবিত্রা-নীরার ফরোয়ার্ড লাইন। তবে লাল-সবুজের অধিনায়ক সাবিনা পঞ্চম সাফ শুরু করেছেন ভুটানের বিপক্ষে দুর্দান্ত এক গোলে। এর পরও বাংলাদেশ অধিনায়ক তারুণ্যেই ভাগ্যবদল দেখছেন, ‘এই দলে অনেক তরুণ ফুটবলার, যারা গত দুই বছর বয়সভিত্তিক ফুটবলে দুর্দান্ত খেলেছে। তারাই পারবে দুর্দান্ত কিছু করতে।’ বাংলাদেশের তরুণ দলটির কাছেই নেপাল ম্যাচের গেরো খোলার দাবি জানিয়ে রাখল সবাই!


দুর্গোৎসব উপলক্ষে মতবিনিময় সভা নবাবগঞ্জে – Dainik Amader Shomoy\nদুর্গোৎসব উপলক্ষে মতবিনিময় সভা নবাবগঞ্জে\nআসন্ন শারদীয় দুর্গোৎসব উপলক্ষে ঢাকার নবাবগঞ্জ উপজেলায় সনাতন ধর্মাবম্বলীদের সঙ্গে আইন-শৃঙ্খলা ও নিরাপত্তা বিষয়ে মতবিনিময় সভা অনুষ্ঠিত হয়েছে। গতকাল শনিবার সন্ধ্যায় নবাবগঞ্জ থানা প্রাঙ্গণে দোহার ও নবাবগঞ্জ থানা পুলিশ এ সভার আয়োজন করে। দুই উপজেলার জনপ্রতিনিধি ও পূজাম-প পরিচালনায় সংশ্লিষ্টরা এতে অংশ নেন।\nঢাকা জেলার অতিরিক্ত পুলিশ সুপার অপরাধ দক্ষিণ (পদোন্নতিপ্রাপ্ত) মাসুম ভুঁইয়ার সভাপতিত্বে সভায় প্রধান অতিথি ছিলেন ঢাকা জেলার পুলিশ সুপার মো. মারুফ সরদার। সভায় অন্যদের মধ্যে উপস্থিত ছিলেন নবাবগঞ্জ উপজেলা পরিষদের চেয়ারম্যান নাসির উদ্দিন আহমেদ ঝিলু, দোহার উপজেলা চেয়ারম্যান মো. আলমগীর হোসেন, ঢাকা জেলা পূজা উদযাপন কমিটির সভাপতি নির্মল রঞ্জন গুহ, দোহার সার্কেল এএসপি মো. জহিরুল ইসলাম, উপজেলা আওয়ামী লীগের সাধারণ সম্পাদক জালাল উদ্দিন প্রমুখ।


বকেয়া দাবিতে পোশাক শ্রমিকদের বিক্ষোভ, রাজনৈতিক উদ্দেশ্য হাসিলের চেষ্টা!\n১২-Sep-২০১৯ ০৬:৩৭ পূর্বাহ্ণ\nরাজধানীর তেজগাঁও শিল্পাঞ্চলে নাসা গ্রুপের গার্মেন্টসের সামনে বিক্ষোভ করছে শ্রমিকরা। বুধবার সন্ধ্যা থেকে রাত পর্যন্ত অবস্থানের পর বৃহস্পতিবার ভোর থেকে আবারও তারা সড়কে অবস্থান নিয়েছেন।\nএতে করে ওই এলাকায় যান চলাচল বন্ধ হয়ে গেছে। পরিস্থিতি নিয়ন্ত্রণে রাখতে কাজ করছে আইনশৃঙ্খলা বাহিনীর সদস্যরা।\nশ্রমিকরা জানিয়েছেন, গার্মেন্টসে নিয়মবহির্ভূত শ্রমিক ছাঁটাই ও নির্যাতনের প্রতিবাদে তাদের এই অবস্থান।\nতেজগাঁও শিল্পাঞ্চল থানার ভারপ্রাপ্ত কর্মকর্তা (ওসি) ফজলুল হক বলেন, বুধবার রাত ১১টার পর শ্রমিকরা গার্মেন্টসের আশপাশে অবস্থান নেন। উত্তেজিত শ্রমিকরা গার্মেন্টসে ভাঙচুর করতে গেলে পুলিশ বাধা দেয়। গত দু’দিন শ্রমিক ছাঁটাই নিয়ে তাদের এই অসন্তোষ। সকাল থেকে তারা আবারও সড়কে অবস্থান নিয়েছেন।\nএদিকে নাসা গ্রুপের পরিচালক মেজর মনিরুজামান (অব.) ভোরের পাতাকে জানান, কর্মচারীদের সাথে আমাদের কোন বিভেদ নেই। একটি কুচক্রীমহল এটাকে রাজনৈতিক ভাবে প্রবাহিত করে অশান্তি-অরাজকরতা পরিবেশ সৃষ্টি করতে চাচ্ছে। পুলিশ বাহিনীর সহযোগিতায় আপাতত বিষয়টি স্থিতিশীল আছে। শনিবার বিজিএমইএতে বসে এটা সমাধান করা হবে।\nবৃহস্পতিবার বেলা সোয়া ১১ টায় তেজগাঁও শিল্পাঞ্চল জোনের সহকারী কমিশনার (এসি) সালমান হাসান বলেন, শ্রমিকরা অবস্থান নিয়ে আছে, এলাকায় পুলিশ মোতায়েন আছে। শ্রমিক অসন্তোষ নিয়ন্ত্রণে গার্মেন্টস মালিকদের সঙ্গে আলোচনা করব।\nমো. আজাদ নামের এক শ্রমিক বলেন, শ্রম আইন অনুযায়ী পাওনা পরিশোধ না করা হলে আন্দোলন অব্যাহত থাকবে।\nভারপ্রাপ্ত কর্মকর্তা (ওসি) ফজলুল হক জানান, পরিস্থিতি নিয়ন্ত্রণে অতিরিক্ত পুলিশ মোতায়েন করা হয়েছে। শ্রমিকদেরও বোঝানো হচ্ছে। অবরোধের ফলে মহাখালী হয়ে উত্তরা থেকে মতিঝিল যাওয়ার রাস্তা বন্ধ হয়ে গেছে। শ্রমিকদের বুঝিয়ে সড়ক থেকে সরানোর চেষ্টা চলছে।


পৃথিবীতে সবচেয়ে বড় প্রবীণ জনগোষ্ঠীর বাস জাপানে। দেশটির মোট জনসংখ্যার এক চতুর্থাংশের বয়স ৬৫’র বেশি। জাপানের জাতীয় অর্থনীতিতে এমনিতেই রয়েছে এর বড় প্রভাব। কিন্তু সম্প্রতি প্রবীণ জনগোষ্ঠী নিয়ে আরো একটি অপ্রত্যাশিত সমস্যায় পড়েছে জাপান। পৃথিবীর সর্বোচ্চ সংখ্যক প্রবীণ কারাগারবাসীও এখন জাপানেই! কারাগারে বয়স্ক আসামীদের জায়গা করে দিতে হিমশিম খেতে হচ্ছে জাপানের কারা কর্তৃপক্ষের। আর এই তথ্যের সবচেয়ে অস্বাভাবিক এবং অস্বস্তিকর দিকটি হলো, এই আসামিদের একটা বড় অংশই দণ্ডিত হচ্ছে ইচ্ছাকৃত। অর্থাৎ, তারা জেনেবুঝে, একরকম পরিকল্পিতভাবেই ছোটখাটো অপরাধ করছেন, বিশেষ করে দোকান থেকে চুরি করছেন জেলে যাবার জন্য!\nজাপানে আশংকাজনক হারে বেড়েছে বয়স্ক মানুষের অপরাধ ও কারাগারমুখী প্রবণতা; Image Source: businessinsider.com\nজাপানের কারাগারগুলোতে এখন প্রতি ৫ জনে ১ জন হলেন প্রবীণ বন্দী। কিছু বড় কারাগারে তো দেখা গেছে, প্রতি ১০ জনে ৯ জনই ‘সিনিয়র সিটিজেন’ তথা জ্যেষ্ঠ নাগরিক। এমনিতেই জাপান বয়স্ক নাগরিকদের পরিচর্যায় নানারকম সমস্যার সম্মুখীন হচ্ছিল। এই সমস্যায় নতুন মাত্রা যোগ করেছে বয়স্কদের একাকিত্বের হার। ১৯৮৫-২০১৫ সাল পর্যন্ত জাপানে একা বসবাস করা প্রবীণ মানুষের সংখ্যা বৃদ্ধি পেয়েছে ৬০০ শতাংশ! আর এই একা মানুষগুলোই যে চুরির মতো অপরাধে লিপ্ত হচ্ছেন, তার পরিসংখ্যানগত প্রমাণও প্রকাশ করেছে জাপানের পুলিশ। কর্তৃপক্ষ জানিয়েছে, প্রবীণ বন্দীদের অর্ধেকের বেশিই একাকী বসবাসকারী। তাদের মাঝে আবার ৪০ শতাংশের পরিবার আছে, কিন্তু তারা বিচ্ছিন্নভাবে বসবাস করেন কিংবা করতে বাধ্য হন।\n“তাদের একটি বাড়ি আছে, একটি পরিবারও হয়তো আছে, কিন্তু সুখ নেই!”- প্রবীণ বন্দীদের সম্পর্কে জাপানের এক কারাগারের ওয়ার্ডেন ইয়ুমি মুরানাকা\nএদিকে জাপানের কারাগার কর্তৃপক্ষ জানিয়েছে, তাদের কর্মীদের কারাগারে অন্যান্য কাজের চেয়ে নার্সের কাজই বেশি করতে হচ্ছে! কেননা, বয়স্কদের একটু বেশিই পরিচর্যা প্রয়োজন হয়। তাছাড়া, জাপানে কারাবন্দী প্রতিটি মানুষের পেছনে বছরে ২০ হাজার ডলার ব্যয় হয়। প্রবীণদের বিশেষ যত্ন এবং চিকিৎসাসেবার জন্য সে খরচ আরো বৃদ্ধি পায়। ফলে কারাগারের জন্য বাৎসরিক খরচ মেটাতে বিপাকে পড়তে হচ্ছে জাপান সরকারকে।\nকারাগার এমন একটি জায়গা, যেখানে বিনা খরচে মাথা গোঁজার ঠাঁই আর আহার পাওয়া যায়। কিন্তু তারপরও দরিদ্র কিংবা অতি দরিদ্র মানুষজনও কারাগারের বন্দিত্ব নিতে চাইবেন না। অথচ জাপানের বৃদ্ধ মানুষজন প্রতিনিয়ত কারাগার জীবনের প্রতি আকৃষ্ট হয়েই চলেছেন, যাদের বড় অংশেরই অর্থ সমস্যা নেই। তারা কারাগারের যে বিষয়টির প্রতি আকৃষ্ট হন, তা হলো সঙ্গী লাভের উপায়।\nডায়াগ্রামটিতে দেখানো হয়েছে ২০০৫ সালের বয়স্কদের অপরাধপ্রবণতা বৃদ্ধির হার; Image Source: fortune.com\nউপরে ছবিটিতে লক্ষ করুন। ২০১৪ সালে জাপানে চুরির দায়ে গ্রেফতারকৃত মানুষের ৩৫ ভাগই প্রবীণ। অবশ্য কিছু মানুষ অর্থাভাবেও এমনটি করছেন বলে প্রতিবেদন প্রকাশ করেছে ফরচুন। জাপানে অবসরপ্রাপ্তদের সর্বনিম্ন পেনসনের স্কেল বাৎসরিক ৬,৮০০ ডলারের কিছু বেশি। কিন্তু একজন মানুষের জীবনধারণের গড়পড়তা খরচ সাড়ে আট হাজার ডলারেরও বেশি। তাই বাধ্য হয়েও কিছু মানুষ জেলে যেতে চান।\nমানুষগুলো যে ইচ্ছাকৃতই জেলে যাচ্ছেন, তার আরো স্পষ্ট প্রমাণ দিয়েছে সিএনবিসির প্রতিবেদন। উপরে চুরির দায়ে ধরা পড়া যে ৩৫ ভাগ প্রবীণ ব্যক্তির কথা বলা হয়েছে, তাদের মাঝে আবার ৪০ ভাগই বারংবার একই অপরাধে ধরা পড়েছেন, জেল খেটেছেন, ছাড়া পেয়ে আবার অপরাধ করে ধরা পড়েছেন। এই পুনরাবৃত্তির সংখ্যাও চোখ কপালে তোলার মতো। যে ৪০ ভাগের কথা বলা হচ্ছে, তারা অন্তত ৬ বার একই অপরাধে গ্রেফতার হয়েছেন!\nএদিকে পরিসংখ্যান বলছে, ২০৬০ সালের মধ্যে জাপানের মোট জনসংখ্যার ৪০ ভাগই হতে চলেছে ষাটোর্ধ্ব। ফলে, বর্তমানকালে প্রবীণদের মাঝে যে হারে অপরাধপ্রবণতা দেখা যাচ্ছে এবং কারাগারে বসবাস করার আকর্ষণ যেভাবে বৃদ্ধি পাচ্ছে, তাতে ভবিষ্যতে কারাগারে বন্দীদের স্থান সংকুলানই হবে বড় চ্যালেঞ্জ। কিন্তু এ সমস্যার জন্য প্রবীণদের কিছুতেই দায়ী করতে পারছেন না জাপানের সমাজবিদরা। তাদের মতে, এই অপ্রত্যাশিত সমস্যাই চোখে আঙুল দিয়ে দেখিয়ে দিচ্ছে জাপানের সামাজিক সমস্যাগুলোকে, যা তাদের জেলে যেতে বাধ্য করছে। তাছাড়া, তাদের অপরাধপ্রবণতাও এখন চক্রাকার হয়ে গেছে। জেল থেকে বেরিয়ে তারা দেখছেন যে তাদের কোনো পরিবার নেই, সঙ্গ দেবার লোক, জীবনধারণের পর্যাপ্ত টাকা নেই, অনেক ক্ষেত্রে মাথার উপর ছাদটাও নেই। ফলে, তারা পুনরায় অপরাধ করতে বাধ্য হন। কেননা, অপরাধ করলে তার দু'দিকে লাভ। ধরা না পড়লে তিনি প্রয়োজনীয় কিছু দ্রব্যাদি পাচ্ছেন বিনামূল্যে। ধরা পড়লেও জেলে যেতে পারছেন, যেখানে থাকা-খাওয়া দুটোই মিলবে বিনা মূল্যে। উপরন্তু, সাথে পাওয়া যাবে সমবয়সী অনেকগুলো মানুষের সঙ্গ।\nঅবসর যাপনের জন্য অনেক প্রবীণ ব্যক্তিই ছিপ হাতে মাছ ধরতে বেরিয়ে যান; Image Source: fortune.com\nএদিকে, এ সমস্যা নিরসনে জাপান সরকার জ্যেষ্ঠ নাগরিকদের জন্য বিভিন্ন কল্যাণমুখী পরিকল্পনা হাতে নিতে চায়। বয়স্ক জনসংখ্যার জন্য বাৎসরিক বাজেটও উল্লেখযোগ্য পরিমাণ বৃদ্ধির পরিকল্পনা রয়েছে সরকারের। কিন্তু সমস্যা হলো, সে প্রক্রিয়া শুরু করার সুযোগ মিলছে না। প্রবীণদের একটা বড় অংশই যখন কারাগারে, তখন তাদের পরিচর্যার জন্য বরাদ্দ বাজেটের বড় অংশও যাচ্ছে কারাগারেই। আর কল্যাণমুখী বাজেট বাধ্য হয়ে কারাগারে খরচ করাটা কোনো দেশের সরকারের জন্যই সুখকর নয়। আবার ছোটখাটো চুরির দায়ে ধরা পড়া প্রবীণ আসামীদের দ্রুত সাজা মওকুফ করে ছেড়ে দেয়ার একটি পরিকল্পনাও করেছিল জাপান সরকার। কিন্তু তাতে বরং অপরাধ আরো বেড়েছেই, সাথে যোগ হয়েছে আইনি জটিলতাও।\n২০১৬ সালের একটি তথ্যই উল্লেখ করা যাক। কেবল সে বছরই চুরির দায়ে গ্রেফতার হওয়া ষাটোর্ধ্ব মানুষের সংখ্যা ২৫০০! এই ২৫০০ জনের মাঝে আবার ১ হাজারের বেশি সংখ্যকই ২০১৬’র পূর্বে অন্তত পাঁচবার গ্রেফতার হয়েছেন একই অপরাধে! এদের অর্ধেক নারী আসামী। গ্রেফতারকৃতদের মূল অপরাধই ছিল খাবার চুরি, যার গড় মূল্য ২৫ ডলারেরও কম।\nপ্রবীণ জাপানিদের মাঝে এরূপ অপরাধপ্রবণতা বৃদ্ধির কারণ নির্ণয় করবার পূর্বে চলুন জেনে নিই কারাগারে বন্দী কয়েকজন প্রবীণ ব্যক্তির অপরাধ ও ধরা পড়ার গল্প। আমেরিকা ভিত্তিক মিডিয়া কোম্পানি ব্লুমবার্গ জাপানের বেশ কয়েকজন প্রবীণের জেলে যাবার কারণ প্রকাশ করে ২০১৮ সালে। মানবিক কারণে প্রকাশিত প্রতিবেদনটিতে কারো প্রকৃত নাম দেয়া হয়নি।\nজনাব ক ৬২ বছর বয়সে প্রথম চুরি করেন। সে চুরিতে অবশ্য তিনি ধরা পড়েননি, স্বেচ্ছায় ধরা দিয়েছিলেন। অবসরের পর পেনসনের টাকায় যখন আর কুলাচ্ছে না, তখন দোকান থেকে নিত্য প্রয়োজনীয় দ্রব্যসামগ্রী চুরি করার সিদ্ধান্ত নেন। প্রথম চুরিই সফল হলেও মনের ভেতর অপরাধবোধ থেকেই যায়। আর অপরাধবোধ থেকে তিনি আরো ভালো উপায় উদ্ভাবন করেন। জাপানে যেহেতু ছিঁচকে চুরি বেশ গুরুতর অপরাধ মনে করা হয়, তাই তিনি তার চুরি করা সামগ্রী নিয়ে সোজা চলে গেলেন থানায়, দিলেন স্বীকারোক্তি! ব্যস, ১ বছরের কারাদণ্ড তথা থাকা-খাওয়ার ব্যবস্থা হয়ে গেলে। এভাবে পরপর দু বছর করার পর পন্থা বদলালেন তিনি। তৃতীয় বছর ছাড়া পাবার একটি বড়সড় ছুরি নিয়ে চলে গেলেন পার্কে এবং সাধারণ মানুষের দিকে ভয়ানক ভঙ্গিতে তেড়ে গেলেন। এরপর কী হয়েছে, তা নিশ্চয়ই বলে দিতে হবে না? কেউ একজন পুলিশে ফোন দিলেন এবং জনাব ক এবার বেশ কয়েক বছরের জন্য জেলখানায় স্থায়ী হলেন।\nজনাব ক (নাম অপ্রকাশিত); Image Source: bbc.com\nমিসেস খ’র স্বামী মারা গেছেন। তার ৩ বিবাহিত ছেলেই আলাদা বসবাস করে। অবশ্য ছেলেরা প্রতি মাসে তার জন্য যথেষ্ট পরিমাণ টাকা পাঠিয়ে দেয়। কিন্তু একা বসবাস করা মিসেস খ’র অর্থের চেয়ে একজন কথা বলার সঙ্গীর চাহিদাই ছিল বেশি। এরই মাঝে তিনি জানতে পারলেন, জেলে তার মতো অনেক বয়স্ক নারীরাই স্বাচ্ছন্দে বসবাস করেন অনেকটা পরিবারের মতো! তিনিও তখন তাদের পথ ধরলেন। এক ইলেকট্রনিকসের দোকান থেকে ইলেকট্রনিক সামগ্রী চুরি করতে গিয়ে ধরা পড়ে চলে গেলেন জেলে।\nমিসেস গ ২০১৮ সালে চতুর্থবারের মতো চুরি করে ধরা পড়েছেন। এখন তিনি ৩ বছরের কারাদণ্ড ভোগ করছেন। ৮১ বছর বয়সী এ মহিলা প্রথম কারাভোগ করেছিলেন ৭০ বছর বয়সে। তার ছেলেরা তার দেখাশোনা করে না বিধায় তাকে থাকতে হতো তার বিবাহিত মেয়ের সাথে। কিন্তু, জামাতা তাকে কোনোদিন সুনজরে দেখেনি। উপরন্তু, তার দুজন নাতি থাকা সত্ত্বেও সারাদিনে তাকে সময় দেন না কেউই। খাবার সময়গুলো ব্যতীত নিজের ঘর থেকেই বের হন না কিংবা হতে পারেন না। এই বন্দীদশা থেকে মুক্তি পেতে কারাগার বেছে নিয়েছেন তিনি! ব্যাপারটা কতটা হৃদয়বিদারক হলে কারাগারের বন্দীদশাকেই তার মুক্তি ভাবতে হচ্ছে?\nমিসেস গ এখন কারাগারে বিভিন্ন কাজ করে সুখেই আছেন; Image Source: bloomberg.com\nজনাব ঘ কোকাকোলার কিছু বোতল চুরির দায়ে এখন তৃতীয়বারের মতো জেল খাটছেন। জেলখানার বন্দীদশা তারও ভালো লাগে না। তার ভাষায়, “জেলখানায় আমার কোনো স্বাধীনতা নেই, আমি চাইলেই কিছু করতে পারি না। তথাপি এখানে আমার থাকা-খাওয়ার সমস্যা নেই। খাবার দেয়ার জন্য কেউ আমাকে অবজ্ঞা করে না। এখানে আমার সাথে কথা বলার অনেক মানুষ আছে, আমরা সবাই পরিবারের মতো বাস করি।” পরিবার কতটা অসহযোগিতামূলক হলে কেউ জেলখানায় পারিবারিক সম্প্রীতি খুঁজে পায়, তা অনুধাবন করা কষ্টকর নয়।\n১০ বছর হলো কারাগারে আছেন জনাব ঘ; Image Source: bbc.com\nউপরের চারটি ঘটনা এরকম আরো হাজারো প্রবীণ নারী-পুরুষের বঞ্চনার গল্প। অর্থই যে সব নয়, এটা তার বড় প্রমাণ। পুঁজিবাদী বিশ্বের ফসল হলো আজকের এই একাকিত্ব, বিষণ্ণতা। যৌথ পরিবার না থাকায় মানুষ বয়সকালে চরম নিঃসঙ্গতায় ভোগেন। ফলে নানাবিধ অপরাধকর্মে লিপ্ত হন। কেউ আবার অর্থাভাবের কারণেও অপরাধে লিপ্ত হয়েছেন। ৪র্থ ঘটনা থেকে জানা যায় যে জেলখানার বন্দীদশা আসলে এই মানুষগুলোরও ভালো লাগে না। কিন্তু নিঃসঙ্গতা তাদের কাছে একাকিত্বের চেয়েও ভয়ানক অসুখ। সে অসুখ থেকে বাঁচতে জীবনের শেষ অধ্যায়ে এসে জেলখানাতেই আশ্রয় নিচ্ছেন তারা।\nএ সমস্যার প্রকৃত সমাধান যা হতে পারতো, তা হলো পারিবারিক বন্ধন দৃঢ় করা, সম্ভব হলে যৌথ পরিবারে ফিরে যাওয়া। কিন্তু তিক্ত সত্য হলো, পুঁজিবাদ যতদিন থাকছে, পারিবারিকভাবে নিঃসঙ্গতার সমস্যা দূর করা অনেকটাই অসম্ভব। এক্ষেত্রে জাপানের জন্য আপাতকালীন সমাধান হলো প্রবীণ জনগোষ্ঠীর দেখাশোনার জন্য প্রচুর পরিমাণে বৃদ্ধাশ্রম নির্মাণ, যেখানে তারা মিলেমিশে থাকবেন এবং পরস্পরের একাকিত্ব ঘোচাবেন। বয়স্ক জনগোষ্ঠীর জন্য পৃথক বিনোদনের ব্যবস্থা, পার্ক, সমিতি ও অনুরূপ বিভিন্ন গোষ্ঠী ও সংগঠন তৈরি করা, যেখানে তারা তাদের অবসর সময়টা পার করতে পারবেন অনায়াসে। সর্বোপরি, প্রবীণদের প্রতি জাপান সরকারের বিশেষ নজর দেয়াটা এখন সময়ের দাবিও।\nThis article is written in Bangla language. It discuss about the reason why japanese elderly people are going to jail doing petty cimes intentionaly.


BJP Leader Agnimitra Paul Visit to Kaliganj Victim's House - Anandabazar\nBJP Leader Agnimitra Paul Visit to Kaliganj Victim's House\n১ নভেম্বর, ২০২০, ০৩:৪৪:১৪\nশেষ আপডেট: ১ নভেম্বর, ২০২০, ০৩:৫৫:০১\nধরা পড়েনি নেতার ছেলে\nকালীগঞ্জের বড়চাঁদঘর এলাকায় এক তরুণীকে গণধর্ষণের অভিযোগে ধৃত ভাসু শেখকে শনিবার কৃষ্ণনগর আদালতে হাজির করা হয়। বিচারক তাকে আট দিনের জন্য পুলিশি হেফাজতে রাখার নির্দেশ দিয়েছেন। তবে এই ঘটনায় আর এক অভিযুক্ত তৃণমূল নেতা আফতার হোসেনের ছেলে সুজাই শেখকে কেন এখনও গ্রেফতার হল না, সেই প্রশ্ন তুলেছে বিরোধীরা।\nএ দিন দুপুরে ওই তরুণীর বাড়ি যান বিজেপির মহিলা মোর্চার নেত্রী অগ্নিমিত্রা পাল-সহ জেলা ও এলাকার বেশ কয়েকজন বিজেপি নেত্রী। বিজেপি সূত্রে জানা গিয়েছে, দলের নেত্রীরা কৃষ্ণনগর আদালতে নির্যাতিতা তরুণীর সঙ্গে দেখা করেন। পরে ওই তরুণীর পরিবারের সঙ্গে দেখা করে তাঁদের পাশে থাকার আশ্বাস দেন।\nঅন্য দিকে, অভিযুক্তদের গ্রেফতারির দাবিতে সিপিএমের পক্ষ থেকে পলাশিতে এক মিছিলের আয়োজন করা হয়। মিছিলে হাঁটেন রানাঘাট বিধানসভার বিধায়ক রমা বিশ্বাস-সহ স্থানীয় নেতৃত্ব। মিছিলের শেষে সিপিএমের প্রতিনিধিরা পলাশি পুলিশ ফাঁড়িতে পুলিশ আধিকারিকের সঙ্গে দেখা করেন এবং এই ঘটনার প্রতিবাদ ও দোষীদের শাস্তি-সহ বিভিন্ন দাবিতে স্মারকলিপি জমা দেন।\nপুলিশ বাকি অভিযুক্তদের খোঁজে তল্লাশি চালাচ্ছে। পুলিশের এক সূত্রের দাবি, অভিযোগকারী যা বলেছেন, তার মধ্যে অসঙ্গতি রয়েছে। পুলিশ তার জট ছাড়িয়ে অভিযুক্তদের গ্রেফতার করার চেষ্টা করছে। শুক্রবার তৃণমূলের তরফে দাবি করা হয়েছিল, বিষয়টি নিয়ে রাজনীতি করা হচ্ছে। বড়চাঁদঘর পঞ্চায়েতের প্রধান তৃণমূলের এরসাদ মণ্ডল প্রথমে দাবি করেছিলেন, ধর্ষণের ঘটনাই ঘটেনি। তবে এ দিন তিনি এ নিয়ে কোনও মন্তব্য করতে চাননি।বিজেপির অবশ্য অভিযোগ, ঘটনাটি চেপে দেওয়ার চেষ্টা চলছে। দলের নেত্রী অগ্নিমিত্রা পাল বলেন, ‘‘একই সংলাপ কত দিন চলবে? বস্তাপচা সংলাপ! একজন মেয়ের সবচেয়ে বড় সম্পদ তার সম্মান। তৃণমূল মিথ্যেবাদীর দল। একটা ব্লকের মধ্যে ছেলেটি লুকিয়ে আছে, আর পুলিশ ধরতে পারে না? পুলিশ ধরছে না, কারণ ও তৃণমূলের নেতার ছেলে।’’\nসভাপতি বদল নিয়ে বিক্ষোভ বিজেপির ঘরে\nকোনও দিন না-জেতা কেন্দ্রের জন্য ঝাঁপাবে তৃণমূল


কীমাস্টার দিয়ে আপনার ফোনে কীভাবে ভিডিও সম্পাদনা করবেন\nআপনি আপনার ফোনটি ব্যবহার করে একটি ভিডিও শট করেছেন এবং এখন সম্পাদনার সময় time তবে আপনি যদি ভিডিও সম্পাদনায় স্তন্যপান করেন এবং কোনও পেশাদার সম্পাদক ভাড়া দেওয়ার জন্য টাকা না থাকে তবে?\nচিন্তার দরকার নেই। মোবাইল ভিডিও সম্পাদক কাইনমাস্টার ব্যবহার করে আপনার ভিডিওগুলি (ফ্রি) সম্পাদনা করা সহজ।\nকাইনমাস্টার হ'ল একাধিক বৈশিষ্ট্যযুক্ত এক সহজে ব্যবহারযোগ্য সম্পাদনা অ্যাপ্লিকেশন। এটির ড্রাগ-এন্ড ড্রপ বৈশিষ্ট্যগুলি আপনাকে চলতে চলতে ভিডিওগুলি সম্পাদনা করতে দেয় এবং পাশাপাশি এতে মিডিয়া যুক্ত করে।\nকাইনমাস্টার কীভাবে ব্যবহার করবেন, ধাপে ধাপে\nকাইনমাস্টার একটি নিখরচায় অ্যাপ্লিকেশন যা অতিরিক্ত বৈশিষ্ট্যগুলির জন্য সাবস্ক্রিপশন সরবরাহ করে। সমস্ত সম্পাদনা সরঞ্জামগুলি নিখরচায় উপলভ্য হওয়ায় আমরা এই টিউটোরিয়ালটির জন্য বেস সংস্করণটি ব্যবহার করব। নিখরচায় সংস্করণ ব্যবহার করে একটি সতর্কতা রয়েছে, যদিও: ভিডিওটি একটি ওয়াটারমার্ক দিয়ে ডাউনলোড হবে।\nকাইনমাস্টার অ্যান্ড্রয়েড এবং আইফোন উভয়ের জন্য উপলব্ধ; আমরা এখানে অ্যান্ড্রয়েড সংস্করণে ফোকাস করছি।\nডাউনলোড: অ্যান্ড্রয়েডের জন্য কাইনমাস্টার | আইওএস (বিনামূল্যে, সাবস্ক্রিপশন উপলব্ধ)\n1. আপনার ধারণা এবং উপাদান প্রস্তুত\nপ্রথমে আপনি যে বার্তাটি সরবরাহ করতে চান তার জন্য বিবেচনা করুন এবং এর জন্য প্রাসঙ্গিক ভিডিওগুলি সন্ধান করুন। বিজ্ঞাপন এবং অন্যান্য প্রচারমূলক সামগ্রীর মতো পেশাদার ভিডিও তৈরি করতে যাঁরা খুঁজছেন তাদের পক্ষে এই পদক্ষেপটি বিশেষভাবে গুরুত্বপূর্ণ।\nআপনি যদি আপনার ডিভাইসে শ্যুট করা কোনও ভিডিওতে স্রেফ সম্পাদনা করে থাকেন তবে এতে বেশি সময় নেওয়া উচিত নয়।\nসম্পর্কিত: অ্যান্ড্রয়েডের জন্য সেরা ভিডিও সম্পাদক\n২.কাইনমাস্টার খুলুন এবং একটি প্রকল্প তৈরি করুন\nআপনার ফোনে অ্যাপটি ডাউনলোড করার পরে এটি চালু করুন। আপনি যখন কাইনমাস্টার খোলেন, একটি নতুন প্রকল্প শুরু করার জন্য বা কোনও পূর্ববর্তী সম্পাদনা চালিয়ে যাওয়ার বিকল্প সহ একটি ল্যান্ডিং পৃষ্ঠায় আপনাকে স্বাগত জানানো হবে।\nএকটি নতুন প্রকল্প শুরু করতে, নতুন প্রকল্প তৈরি করুন (মাঝের বোতামে প্লাস সাইন) এ আলতো চাপুন এবং আপনার ভিডিওর জন্য একটি অনুপাত নির্বাচন করুন।\nআপনি যে দিকটি অনুপাত চয়ন করেন তা নির্ভর করে আপনি ভিডিওটি কোথায় প্রকাশ করবেন তা নির্ভর করে। উদাহরণস্বরূপ, 16:9ইউটিউবের জন্য উপযুক্ত, যখন 9:16 ইনস্টাগ্রামের জন্য সেরা। ছোট পর্দার আকারের জন্য, আপনি 1: 1 ব্যবহার করতে পারেন।\nএর পরে, মিডিয়া ব্রাউজার বিভাগটি খুলতে মিডিয়াতে আলতো চাপুন। এটি চিত্র এবং ভিডিওযুক্ত ফোল্ডারগুলিতে পূর্ণ।\nআপনি যে ভিডিও ক্লিপটিতে কাজ করতে চান তা নির্বাচন করুন, যা এটি প্রকল্প উইন্ডোতে আমদানি করবে। তারপরে, ভিডিও ক্লিপটি সংরক্ষণ করতে উপরের ডানদিকে চেকমার্কটি টিপুন। ইচ্ছা থাকলে আরও ভিডিও ক্লিপ যুক্ত করতে এই প্রক্রিয়াটি পুনরাবৃত্তি করুন।\n৩. আপনার ভিডিওটি ছাঁটাই করুন\nআপনার ভিডিওটি ছাঁটাই করতে, আপনি কাস্টমাইজ করতে চান ভিডিও ক্লিপটি নির্বাচন করুন এবং সীমান্তটি হালকা হলুদ রঙে উপস্থিত হবে। একই অঞ্চলে কয়েকটি ট্রিমিং বিকল্প খুলতে উপরের ডানদিকের কোণায় কাঁচি আইকনটিতে (ছাঁটাই / বিভক্ত মেনু) আলতো চাপুন।\nএটি বেছে নেওয়ার জন্য চারটি অপশন খোলে: প্লেহেডের ডানদিকে ট্রিম, প্লেহেডের বাম থেকে ট্রিম , প্লেহেডে স্প্লিট এবং ফ্রিজে ফ্রেম সন্নিবেশ করান ।\nবর্তমান অবস্থানের পরে উপস্থিত ভিডিওর মধ্যে কেবল ক্লিপটি কাটতে, ট্রিম থেকে ডানদিকে খেলুন নির্বাচন করুন। ছাঁটা ভিডিও এর পরে একটি ছোট সময়কাল হবে।\nআপনি ট্রাইম থেকে বামে প্লেহেড বিকল্পটি ব্যবহার করে বর্তমান অবস্থার আগে সামগ্রী অন্তর্ভুক্ত করতে ক্লিপটি সেট করতে পারেন। একটি ভিডিও ক্লিপকে দুটি ভাগে ভাগ করতে, প্লেহেডে স্প্লিট ব্যবহার করুন।\nআপনার অগ্রগতি দেখতে প্লে বোতামটি চাপুন এবং আপনি সম্পাদনা করার সাথে সাথে ভিডিওটি দেখুন। আপনি যদি ফলাফলগুলি নিয়ে সন্তুষ্ট হন তবে সংরক্ষণ করতে উপরের চেকমার্কে আলতো চাপুন।\n৪. ভিডিও ট্রানজিশন যুক্ত করুন\nআপনি যে ভিডিওর মধ্যে ট্রানজিশন যুক্ত করতে চান তা চয়ন করুন। আপনি প্রতিটি ভিডিও ক্লিপের পাশে একটি প্লাস ( + ) দেখতে পাবেন। রূপান্তরগুলি যুক্ত করতে, প্লাসে আলতো চাপুন; ডানদিকে অনেক বিকল্প প্রদর্শিত হবে।\nআপনি ক্লাসিক ট্রানজিশন,3ডি রূপান্তর, চিত্র-ইন-ছবি, পাঠ্য স্থানান্তর এবং আরও অনেকগুলি বিকল্পগুলি থেকে নির্বাচন করতে পারেন।\nআপনি যা চান সেটি বাছাইয়ের পরে, আপনার পছন্দটি সংরক্ষণ করতে উপরের অংশে টিক চিহ্নটি আলতো চাপুন। এই উদাহরণের জন্য, আমরা ক্লাসিক ট্রানজিশনগুলি> ক্রসফেইড নির্বাচন করেছি ।\nরূপান্তরগুলি পূর্বরূপ দেখতে, স্লাইডারটি স্থানান্তর করুন যেখানে স্থানান্তর হয় এবং প্লে বোতামটি চাপুন।\n৫. একটি ভিডিওতে পাঠ্য যুক্ত করুন\nআপনার ভিডিওগুলিতে পাঠ্য যুক্ত করতে বিকল্পগুলির একটি উইন্ডো খুলতে স্তর আইকনটি চাপুন। বিকল্পগুলি থেকে, পাঠ্য নির্বাচন করুন।\nআপনার পাঠ্যটি লিখুন এবং ভিডিওতে কিছু ছোট পাঠ্য প্রদর্শন করতে ওকে টিপুন। আরও বড় বা ছোট করতে পাঠ্যের উপর আলতো চাপুন।\nআপনার ভিডিওর স্বরের সাথে মেলে এমন একটি ফন্ট টাইপ নির্বাচন করতে ডানদিকে এএ চিহ্নটি আলতো চাপুন। তারপরে, আপনার পরিবর্তনগুলি সংরক্ষণ করতে উপরের ডানদিকে কোণায় চেকমার্কটি হিট করুন। আপনি আপনার পাঠ্যে অন্যান্য উপাদান যুক্ত করতে পারেন: রঙ, ছায়া, পটভূমি এবং অ্যানিমেশন প্রভাব।\nআপনি আপনার পাঠ্যে যুক্ত করতে পারেন এমন অনেক আকর্ষণীয় অ্যানিমেশন প্রভাব রয়েছে। এই টিউটোরিয়ালের জন্য, আমরা অ্যানিমেশন> চিঠিতে চিঠি ব্যবহার করেছি ।\nপাঠ্যের রঙ সামঞ্জস্য করতে, কাঁচি আইকনের পাশে সাদা বৃত্তটি চাপুন এবং আপনার রঙ নির্বাচন করুন।\nBack. পটভূমি সংগীত যুক্ত করুন\nআপনার ভিডিওতে সংগীত যুক্ত করতে, প্রকল্পের শীটে উল্লম্ব লাল রেখাটি রাখুন যেখানে সঙ্গীত শুরু হওয়া উচিত।\nতারপরে, প্রধান সরঞ্জাম মেনুতে অডিও আইকনটি চাপুন এবং আপনার ফোন থেকে উপযুক্ত সঙ্গীত চয়ন করুন। আপনি কাইনমাস্টারের অডিও ব্রাউজার থেকে ট্র্যাক আমদানি করতে পারেন।\nআরও বিকল্পের জন্য, সেই সাইটগুলির মাধ্যমে ব্রাউজিং বিবেচনা করুন যা আপনাকে আপনার ভিডিওতে ব্যবহার করতে পারেন এমন আইনী ডাউনলোডগুলি সন্ধানের জন্য ফ্রি সংগীত ডাউনলোড করার অনুমতি দেয় ।\nআপনি সংগীতটি নির্বাচন করার পরে, প্রদর্শিত লাল প্লাস চিহ্নটিতে আলতো চাপুন। এটি প্রকল্পে সংগীত যুক্ত করবে এবং আপনার অডিও বাজানো শুরু করবে।\nআপনি যদি গানের পছন্দ নিয়ে আত্মবিশ্বাসী হন তবে লাল প্লাস চিহ্নটি আলতো চাপুন এবং আপনি নীচের অংশে ট্র্যাকের নাম দেখতে পাবেন।\nYour. কেইনমাস্টার থেকে আপনার ভিডিও রফতানি করুন\nআপনি যখন সম্পাদনাগুলি শেষ করেছেন এবং শেষ পণ্যটির সাথে সন্তুষ্ট হন, উপরের ডানদিকে কোণায় রফতানি চিহ্নটিতে আলতো চাপুন। আপনি প্রস্তাবিত মানের ভিত্তিতে ভিডিওটি রফতানি করতে পারেন বা ভিডিও রেজোলিউশন, ফ্রেম রেট এবং প্রয়োজন হিসাবে বিটরেট সামঞ্জস্য করতে পারেন।\nআপনার রফতানি করা ভিডিওটি ডানদিকে প্রদর্শিত হবে। ভাগের প্রতীকটি ইউটিউব এবং সোশ্যাল মিডিয়াতে বা আপনার অ্যান্ড্রয়েড ফোনে উপলব্ধ যে কোনও অ্যাপ্লিকেশনগুলিতে আপলোড করতে এটি আলতো চাপুন।\nভিডিওগুলি সহজে সম্পাদনা করতে কাইনমাস্টার ব্যবহার করুন\nকাইনমাস্টার অ্যান্ড্রয়েড এবং আইফোনের জন্য সেরা ভিডিও সম্পাদনা অ্যাপগুলির মধ্যে একটি। অ্যাপটি আপনাকে ভিডিওগুলিকে সহজে কয়েকটি পদক্ষেপে সম্পাদনা করে পেশাদার দেখাতে দেয়। এর সোজাসাপ্ট ইন্টারফেস এবং শক্তিশালী বৈশিষ্ট্যগুলির সাথে, যে কেউ অভিজ্ঞতা ছাড়াই কোনও ভিডিও সাজাতে পারবেন।\nএদিকে, ভিডিও সম্পাদনা আপনার ফোনে আপনার সৃজনশীল পেশীগুলি প্রসারিত করার অন্যতম একটি উপায়।


নির্মাণকাজ ও ভবন তৈরিতে পোড়া মাটির ইটের বিকল্প ভাবতে হবে »\n8 January 2018, Monday, 15:38:23\nপরিবেশে বিরূপ প্রভাব পড়ার বিষয়টি বিবেচনায় নিয়ে বিশ্বের উন্নত দেশগুলো পোড়া মাটির ইট প্রস্তুত থেকে অনেক আগেই সরে এসেছে। অথচ বাংলাদেশে ইটের বিকল্প ব্যবহার তো দূরের কথা, বিদ্যমান ইটভাটাগুলোর প্রায় ৪০ শতাংশই এখনো চলছে অবৈধ ফিক্সড চিমনি কিলন প্রযুক্তিতে। এতে বাড়ছে পরিবেশ দূষণ। পরিবেশ দূষণ কমাতে হলে নির্মাণকাজে পোড়া মাটির ইটের বিকল্প উপকরণ ব্যবহার করতে হবে। গতকাল বণিক বার্তা ও বাংলাদেশ পরিবেশ আইনবিদ সমিতি (বেলা) আয়োজিত এক গোলটেবিল আলোচনায় বক্তারা এসব কথা বলেন।\n‘মাটি দিয়ে তৈরি পোড়ানো ইটের বিকল্প’ শীর্ষক এ গোলটেবিল আলোচনায় ইটের বিকল্প সম্পর্কে বিস্তারিত তুলে ধরেন হাউজিং অ্যান্ড বিল্ডিং রিসার্চ ইনস্টিটিউটের (এইচবিআরই) পরিচালক মোহাম্মদ আবু সাদেক। তিনি বলেন, বর্তমানে একটা পার্টিশন ওয়ালও আমরা ইট দিয়ে করছি। এটি ইট দিয়ে না করে কাচ, কাঠ বা অন্য কোনো জিনিস দিয়েও তৈরি করা যেতে পারে। উন্নত দেশে বিভিন্ন অবকাঠামোর পার্টিশন ওয়ালে সচরাচর শক্ত ইটের ব্যবহার করা হয় না। চাইলে আমরাও পার্টিশন ওয়ালে ইটের ব্যবহার থেকে সরে আসতে পারি।\nদেশে ইটের বিকল্প সম্পর্কে এইচবিআরই পরিচালক বলেন, ইটের বিকল্প হিসেবে ‘হলো ব্লকের’ ব্যবহার দেশে সীমিত পরিসরে শুরু হয়েছে। ১৫-১৬টি প্রতিষ্ঠান এ ধরনের ব্লক উত্পাদন শুরু করেছে। তবে এক্ষেত্রে সবচেয়ে বড় সমস্যা হলো, উত্পাদকরা বলছেন ক্রেতা পাচ্ছেন না। অন্যদিকে ক্রেতারা কোথায় এ ধরনের ব্লক বিক্রি হয় তা জানেন না। এটা একটা বড় ইস্যু। আবার অনেকেই ব্লকের প্রাপ্যতা নিয়ে প্রশ্ন তুলছেন। অথচ একজন মানুষ ইচ্ছা করলেই বাড়িতে বসেই অল্প খরচে ‘হলো ব্লক’ বানাতে পারে। এছাড়া থার্মাল ব্লকসহ দেয়ালে আরো কিছু নির্মাণ উপকরণও ইটের বিকল্প হিসেবে ব্যবহার করা যেতে পারে।\nঅবকাঠামো নির্মাণে ইটের বিকল্প উপকরণ ব্যবহারের বিষয়টি ব্যাপক হারে প্রচার করা উচিত বলে মনে করেন গৃহায়ণ ও গণপূর্ত মন্ত্রণালয়ের উপসচিব (প্রশাসন-১ অধিশাখা) সুরাইয়া বেগম। তিনি বলেন, ইটের বিকল্প ব্যবহারের বিষয়টি ব্যাপকভাবে প্রচারণার লক্ষ্যে যারা ভাটায় ইট উত্পাদন করছেন, তাদের নিয়ে বড় ধরনের কর্মশালা বা সেমিনার করা যেতে পারে। পাশাপাশি সাধারণ মানুষকেও ইটের বিকল্প সম্পর্কে সচেতন করে তুলতে হবে।\nতিনি বলেন, মানুষকে সচেতন করে তোলার দায়িত্ব সরকার ও মন্ত্রণালয়ের। আমরা যদি মাটির পোড়া ইটের ব্যবহার থেকে সরে আসতে চাই, তাহলে বলামাত্রই কিন্তু মানুষ তা গ্রহণ করবে না। তারা ইটের বিকল্প উপকরণের মান, টেকসই যোগ্যতাসহ নানা প্রশ্ন তুলবে। তাদের এসব বিষয় অবহিত করার প্রধান দায়িত্ব অবশ্যই সরকারের। এরই মধ্যে গৃহায়ণ ও গণপূর্ত মন্ত্রণালয় বিষয়টি নিয়ে কাজ শুরু করেছে বলেও জানান তিনি।\nঅনুষ্ঠানে ‘ইট প্রস্তুত ও ভাটা স্থাপন (নিয়ন্ত্রণ) আইন, ২০১৩’-এর বিভিন্ন দিক ও সীমাবদ্ধতা তুলে ধরেন পরিবেশ অধিদপ্তরের পরিচালক (বায়ুমান ব্যবস্থাপনা) জিয়াউল হক। তিনি বলেন, আইনটি সংশোধনের উদ্যোগ নেয়া হয়েছে। এ সময় তিনি সংশোধনের প্রক্রিয়াধীন আইনটির বিভিন্ন দিক উল্লেখ করেন।\nইটভাটায় যে মারাত্মক পরিবেশ দূষণ হয়, তা স্বীকার করছেন ইটভাটা মালিকরাও। এ সম্পর্কে বাংলাদেশ ব্রিক ম্যানুফ্যাকচারার্স ওনার্স অ্যাসোসিয়েশনের মহাসচিব আবু বকর বলেন, এটা শতভাগ সত্য যে, ইটভাটায় ব্যাপক হারে পরিবেশ দূষণ ঘটে। এজন্য অনেকে ইটভাটা বন্ধ করে দেয়ার কথা বলেন। কিন্তু বাস্তব পরিস্থিতি বিবেচনায় নিলে এটা ‘কথার কথা’ ছাড়া আর কিছুই নয়। ইটভাটা এভাবে বন্ধ হবে না। এর বিকল্প পণ্য যদি উত্পাদিত হয় এবং সরকার যদি সেটা ব্যবহারে বাধ্যবাধকতা তৈরি করে, তবেই আপনাআপনি ইটভাটাগুলো একে একে বন্ধ হয়ে যাবে। আমাদের আশঙ্কা, এ মুহূর্তে যদি ইটের বদলে ব্লক তৈরি শুরু করি, তাহলে ব্যবসায় বড় ধরনের ধস নামবে। কারণ এখন যেসব প্রতিষ্ঠান ব্লক তৈরি করছে, তারাই সেগুলো ঠিকমতো বিক্রি করতে পারছে না।\nবণিক বার্তা সম্পাদক দেওয়ান হানিফ মাহমুদ বলেন, আমাদের অর্থনৈতিক প্রবৃদ্ধি ৭ শতাংশের ঘরে। এ অবস্থায় কীভাবে এই প্রবৃদ্ধি ৮ শতাংশের ওপরে নেয়া যায়, সে লক্ষ্যে নীতিনির্ধারণী পর্যায়ে আলোচনা হচ্ছে। এই কাঙ্ক্ষিত প্রবৃদ্ধির দিকে ধাবিত হতে হলে উন্নয়নের সঙ্গে সঙ্গে পরিবেশের বিষয়টিও মাথায় রাখা জরুরি। কিন্তু আমরা উন্নয়নের কথা যেভাবে বলি, সেভাবে পরিবেশ, বায়ু ও পানির মান নিয়ে কথা বলি না। কিন্তু উন্নয়ন প্রক্রিয়ায় এগুলো গুরুত্বপূর্ণ ইস্যু। তাই পরিবেশের এসব ইস্যু নীতিনির্ধারকদের কাছে পৌঁছানো জরুরি। এক্ষেত্রে বেলার মতো প্রতিষ্ঠানগুলো দীর্ঘদিন ধরে কাজ করে আসছে। অন্যদিকে বণিক বার্তা অর্থনীতি বিষয়ক পত্রিকা হলেও পরিবেশ নিয়ে কয়েক বছর ধরে বড় পরিসরে কাজ করছে।\nবেলার প্রধান নির্বাহী সৈয়দা রিজওয়ানা হাসান বলেন, বর্তমানে দেশে বেসরকারিভাবে অপোড়ানো ইট প্রস্তুত শুরু হলেও তা জনপ্রিয় হয়ে ওঠেনি। যথাযথ প্রণোদনা ও নিয়ন্ত্রণকারী সংস্থা না থাকা, সচেতনতা ও গ্রহণযোগ্যতার অভাব, সরকারি নির্মাণ প্রকল্পে অপোড়ানো ইট ব্যবহার না করা, ইমারত নির্মাণ আইন, বিধিমালা এবং ইটভাটাসংক্রান্ত আইনে অপোড়ানো ইটের উত্পাদন ও ব্যবহারসংক্রান্ত বিধান না থাকা, পেশাজীবীদের অনুত্সাহের কারণে বাড়ছে লাইসেন্সধারী ও লাইসেন্সবিহীন ইটভাটার সংখ্যা।\nসৈয়দা রিজওয়ানা হাসানের সঞ্চালনায় গোলটেবিল আলোচনায় অন্যদের মধ্যে বক্তব্য রাখেন গণপূর্ত অধিদপ্তরের সাবেক প্রধান প্রকৌশলী সৈয়দ আজিজুল হক, ইসলামী ইউনিভার্সিটি অব টেকনোলজির (আইইউটি) অধ্যাপক ড. তারেক উদ্দিন, ইনস্টিটিউট অব আর্কিটেক্টস বাংলাদেশের (আইএবি) সাবেক সভাপতি মোবাশ্বের হোসেন, গণপূর্ত অধিদপ্তরের নির্বাহী প্রকৌশলী জাহিদুল ইসলাম, বাংলাদেশ প্রকৌশল ও প্রযুক্তি বিশ্ববিদ্যালয়ের (বুয়েট) অধ্যাপক ড. আশিকুর রহমান জোয়ার্দার, অক্সফামের প্রোগ্রাম ম্যানেজার খালিদ হোসেইন, বাংলাদেশ ইনস্টিটিউট অব প্ল্যানার্সের সভাপতি ড. একেএম আবুল কালাম, জাগরণী চক্র ফাউন্ডেশনের প্রোগ্রাম ডিরেক্টর হাসান আরিফ, বিল্ডিং টেকনোলজিস অ্যান্ড আইডিয়াস লিমিটেডের ব্যবস্থাপনা পরিচালক প্রকৌশলী এফআর খান ও সয়েল রিসোর্স ডেভেলপমেন্ট ইনস্টিটিউটের প্রিন্সিপাল সায়েন্টিফিক অফিসার ড. আলতাফ হোসেন।


গণতন্ত্রের স্বার্থে বিএনপির উচিত সংসদে আসা: প্রধানমন্ত্রী – ptbnewsbd.com\nবিএনপিকে সংসদে আসার আহ্বান জানিয়েছেন প্রধানমন্ত্রী শেখ হাসিনা। তিনি বলেছেন, বিএনপির চরিত্র শোধরায়নি, তাই বাংলার জনগণ প্রত্যাখ্যান করেছে। তারপরও যে কয়টা আসনে তারা জিতেছে, গণতন্ত্রের স্বার্থে তাদের সংসদে এসে কথা বলা উচিত। আজ শনিবার (১২ জানুয়ারি) রাজধানীর বঙ্গবন্ধু অ্যাভিনিউয়ে আওয়ামী লীগের কেন্দ্রীয় কার্যালয়ে দলের উপদেষ্টা পরিষদ ও কেন্দ্রীয় কার্যনির্বাহী কমিটির যৌথ সভায় উদ্বোধনী ভাষণে তিনি এসব।\nপ্রধানমন্ত্রী শেখ হাসিনা বলেন, একটি রাজনৈতিক দল পলাতক আসামিকে দিয়ে রাজনীতি করতে গেলে সেখানে কী রেজাল্ট হয়, সেটাই তারা (বিএনপি) পেয়েছে। তাও হতো না, যদি তারা নির্বাচনে যে প্রার্থী দিয়েছে, সেই প্রার্থী নিয়ে মনোনয়ন-বাণিজ্যটা না করত। তাহলে আরো ভালো ফল তারা করতে পারত। এ থেকে তো মানুষ জানতে পেরেছে, এদের চরিত্রটা কী?’ তিনি বলেন, আমরা প্রতিটি চ্যালেঞ্জ মোকাবিলা করে এসেছি, আমরা অগ্নিপরীক্ষা দিয়ে এসেছি। জনগণের বিশ্বাস, আস্থাটা যে কারণে আমাদের ওপরে এসেছে। আমরা রাষ্ট্র পরিচালনা করি জনগণের কল্যাণে, জনগণের স্বার্থে।\nআওয়ামী লীগ সভাপতি বলেন, আমরা এইটুকু বলতে পারি যে আমরা যখন সরকারে এসেছি, আমরা দেশের জন্য কাজ করেছি। জনগণের জন্য কাজ করেছি। আমরা কিন্তু কাউকে কোনো হয়রানি করতে যাইনি।’ তিনি বলেন, ‘জনগণ আজকে উপলব্ধি করতে পারে এবং আমরা উন্নয়নের যে পরিকল্পনা বাস্তবায়ন করে যাচ্ছি, সব সময় লক্ষ্য করি গ্রামের মানুষ, তৃণমূলের মানুষের ভাগ্য পরিবর্তন করতে। তারা একটু সুন্দর জীবন পাবে, তারা একটু উন্নত জীবন পাবে। প্রতিটি ক্ষেত্রে তাদের জীবনমান উন্নত হয়, সেদিকে লক্ষ্য রেখেই আমরা প্রতিটি কর্মসূচি নিয়েছি।\nশেখ হাসিনা বলেন, এবারের নির্বাচনে সব থেকে লক্ষণীয় বিষয় ছিলো, মানুষের মধ্যে একটা স্বতঃস্ফূর্ততা এবং ভোট দেয়ার জন্য আগ্রহ। বিশেষ করে এ দেশের তরুণ সমাজ, যারা প্রথম ভোটার এবং নারী সমাজের। এবারের নির্বাচনটা অত্যন্ত শান্তিপূর্ণভাবে হলেও কিছু কিছু জায়গায় বিএনপি-জামাত জোট মিলে কোথাও ব্যালট বাক্স ছিনতাই করতে গেছে, কোথাও তারা নির্বাচনকে বানচাল করার চেষ্টা করেছে এবং তাদের এই অপকর্মের কারণে বেশ কিছু প্রাণহানি ঘটেছে, যার মধ্যে আমাদের দলীয় নেতা-কর্মীরা অনেক আছেন। তিনি আরো বলেন, আমার কাছে ঘটনাগুলো লিপিবদ্ধ করা আছে। আপনারা মাঠঘাটে দেখেছেন, টেলিভিশনে দেখেছেন, কীভাবে তারা (বিএনপি-জামাত) প্রচেষ্টা চালিয়েছিল কোনোমতে নির্বাচনটা যেন বানচাল করা যায়। কিন্তু তা তারা পারেনি। এখন বিএনপি নির্বাচনে হেরেছে, এই দোষটা তারা কাকে দেবে? দোষ দিলে তাদের নিজেদের দিতে হয়। কারণ একটি রাজনৈতিক দলের যদি নেতৃত্ব না থাকে, মাথাই না থাকে, তাহলে সেই রাজনৈতিক দল কীভাবে নির্বাচনে জয়ের কথা চিন্তা করতে পারে?’\nনির্বাচন ঠেকাতে বিএনপি-জামাতের অপতৎপরতার কথা উল্লেখ করে প্রধানমন্ত্রী বলেন, ২০১৩ থেকে দশম জাতীয় সংসদ নির্বাচন ঠেকানোর নামে বিএনপি-জামাত জোট অগ্নি-সন্ত্রাস করে মানুষ হত্যা করেছে। এটা দেশের মানুষ কখনো মেনে নিতে পারেনি। তিনি বলেন, ২০১৪ সালে আবার আমরা সরকার গঠন করি। আমাদের সৌভাগ্য যে আমরা একটানা ১০ বছর হাতে সময় পেয়েছিলাম, যার ফলে বাংলাদেশ সারা বিশ্বে একটা উন্নয়নের রোল মডেল হিসেবে স্বীকৃতি পেয়েছে। রাষ্ট্র পরিচালনায় আমরা জনগণের সেবক হিসেবে কাজ করতে পেরেছি, তার ফলে ২০১৮ সালের নির্বাচনেও জয়লাভ করেছি।\nশেখ হাসিনা বলেন, ২০১৪ সালের নির্বাচনে যারা দ্বিধাদ্বন্দ্বে ছিলো? কী করবে? তারাও কিন্তু সবাই এগিয়ে এসেছিলো আমাদের এই নির্বাচনে সমর্থন দেয়ার জন্য। বিশেষ করে আওয়ামী লীগকে সমর্থন দেয়ার জন্য। এখানে ছাত্র-শিক্ষক, কৃষক-শ্রমিক, কামার-কুমার, জেলে-তাঁতি, মেহনতি মানুষ থেকে শুরু করে ব্যবসায়ী সম্প্রদায় প্রত্যেকের মধ্যে একটি আকাঙ্ক্ষা ছিলো যে, আওয়ামী লীগ আসলে তারা ভালো থাকবে, আওয়ামী লীগ আসলে দেশটা ভালো চলবে। আওয়ামী লীগ আসলে দেশের উন্নতি হবে। এই উপলব্ধিটা তাদের মধ্যে ব্যাপকভাবে দানা বেঁধে যায়। তাই টানা তৃতীয় মেয়াদে জয়ী হয়ে সরকার গঠনের সুযোগ দেয়ার জন্য দেশের সব স্তরের মানুষের সমর্থনের প্রতি আন্তরিক ধন্যবাদ এবং ভোটারদের প্রতি কৃতজ্ঞতা জানান তিনি।\nআওয়ামী লীগ সভাপতি বলেন, ২১ বছর পর আওয়ামী লীগ যখন ১৯৯৬ সালে সরকার গঠন করে, আমি অন্তত এইটুকু দাবি করতে পারি তখনই কিন্তু এ দেশের মানুষ প্রথম উপলব্ধি করে সরকার জনগণের সেবক হতে পারে, সরকার জনগণের জন্য কাজ করতে পারে। আর সরকার কাজ করলে জনগণের আর্থসামাজিক উন্নতি হয়, এটা তখনই আমরা প্রমাণ করতে পারলাম। তিনি বলেন, ২০০৮ সালের নির্বাচনে কিন্তু ২০১৮ সালের নির্বাচন থেকে অনেক বেশি ভোট পড়েছিল। আমরা সরকার গঠন করার পর থেকে আমাদের যেটা লক্ষ্য ছিল, মুক্তিযুদ্ধের চেতনায় বাংলাদেশ গড়ে তুলব এবং দেশের প্রতিটি মানুষের কাছে স্বাধীনতার সুফলটা পৌঁছাতে পারে, সেভাবে পরিকল্পনা নিয়ে কাজ করেছি বলেই মানুষের এই উপলব্ধিটা এসেছে। আওয়ামী লীগ সরকার থাকলে তারা ভালো থাকে, তাদের জীবনমান উন্নত হয়। তাদের দারিদ্র্যের কশাঘাতে জর্জরিত হতে হয় না। তারা শান্তিতে থাকতে পারে। তাদের অর্থনৈতিক উন্নতি হয়, এটা তারা উপলব্ধি করতে পারে।


শুধু বড়বাজার নয়, গত একবছরে বেশ কিছু ভয়াবহ অগ্নিকাণ্ডের সাক্ষী মহানগর\nএমন দুর্ঘটনা এই প্রথম নয় ৷ বড়বাজারের এই বহুতলে আগুন জাগিয়ে তুলেছে নন্দরাম মার্কেটের ভয়াবহ অগ্নিকাণ্ডের স্মৃতি ৷\nLast Updated : March 01, 2017, 14:09 IST\nআগুনে জ্বলছে সারা শরীর, রাস্তায় বেরিয়ে এলেন দম্পতি, নিউটাউনে হতভম্ব স্থানীয়রা\nএমন দুর্ঘটনা এই প্রথম নয় ৷ বড়বাজারের এই বহুতলে আগুন জাগিয়ে তুলেছে নন্দরাম মার্কেটের ভয়াবহ অগ্নিকাণ্ডের স্মৃতি ৷ গত এক বছরে এরকমই ভয়াবহ অগ্নিকাণ্ডের আতঙ্কে মুখোমুখি হয়েছেন শহরবাসী ৷\n১.ফেব্রুয়ারি ২৮, ২০১৭ - বড়বাজারের আগুন নিয়ন্ত্রণে আনতে যখন হিমশিম খাচ্ছে দমকল বাহিনী তখনই শহরের আরেকটি প্রান্তে ঘটল এমনই ভয়াবহ অগ্নিকাণ্ড ৷ বাইপাসের ধারে নোনাডাঙার আদর্শনগর বস্তিতে বস্তিতে আগুন লাগে মঙ্গলবার ৷ আগুনে প্রায় ৫০টি বাড়ি পুড়ে গিয়েছে ৷ গ্যাস সিলিন্ডার ফেটে আগুন লাগে বলে অনুমান ৷ দমকলের ৫টি ইঞ্জিনের চেষ্টায় নিভেছে আগুন ৷ ঘটনায় হতাহতের কোনও খবর মেলেনি ৷ তবে বিপুল পরিমাণ ক্ষয়ক্ষতি হয়েছে ৷\n২. ফেব্রিয়ারি ১৮,২০১৭- ফাঁকা ঘরেই দগ্ধ সাড়ে ৩ বছরের শিশু ৷ শনিবার সকালে মর্মান্তিক মৃত্যু হয় সাড়ে ৩ বছরের শিশু ঋষি রায়ের ৷ ফাঁকা ঘরে খেলতে খেলতেই মৃত্যু হয় শিশুটির ৷ বেহালার ৪৭ বামাচরণ রায় রোডে ঘটনাটি ঘটেছে ৷\n৩.জানুয়ারি ৭, ২০১৭ - নেতাজি ইন্ডোরের উল্টো দিকে অর্ডিন্যান্স ফ্যাক্টরি বোর্ডের বিল্ডিংয়ে আগুন ৷ ঘটনাস্থলে পৌঁছয় দমকলের পাঁচটি ইঞ্জিন। মুহূর্তের মধ্যে কালো ধোঁয়ায় ভরে যায় গোটা বিল্ডিং। স্বভাবতই এতে আতঙ্ক ছড়ায় বিল্ডিংয়ের কর্মীদের মধ্যে ৷\n৪. জানুয়ারি ১৬, ২০১৭- বিশ্ববিদ্যালয়ের ক্যান্টিনের রান্নাঘরে আগুন লাগে। দমকলের ছটি ইঞ্জিনের চেষ্টায় আগুন আয়ত্তে এলেও পুড়ে ছাই হয়ে গিয়েছে গোটা ক্যান্টিন। প্রেসিডেন্সি বিশ্ববিদ্যালয়ের নতুন ক্যান্টিনের মাথা থেকে আগুনের শিখা দেখতে পান বিশ্ববিদ্যালয়ের কয়েকজন কর্মী ও আবাসিকরা। সঙ্গে সঙ্গেই খবর দেওয়া হয় দমকলে। তড়িঘড়ি দমকলের পাঁচটি ইঞ্জিনও পৌঁছয় ঘটনাস্থলে। কিন্তু ততক্ষণে যা ক্ষতি হওয়ার তা হয়ে গিয়েছে। পুড়ে ছাই হয়েছে ক্যান্টিনের রান্নাঘর। আগুনের তীব্রতা এতোটাই ছিল যে, ক্যান্টিনের ফলস সিলিং ও খুলে পড়ে যায় একসময়। দমকলের চেষ্টায় প্রথমে আগুন কিছুটা নিয়ন্ত্রণে এলেও, পরে ফের আগুন ছড়িয়ে পড়ে। দমকল ও বিশ্ববিদ্যালয়ের কর্মীদের ৪৫ মিনিটের চেষ্টায় আগুন নিয়ন্ত্রণে আসে। ক্যান্টিন পুড়ে খাক হয়ে গেলেও, বিশ্ববিদ্যালয়ের আভ্যন্তরীন কোনও ক্ষয়ক্ষতি হয়নি বলে জানান বিশ্ববিদ্যালয়ের রেজিস্ট্রার দেবজ্যোতি কোনার।\n৫. অগাস্ট ২৯, ২০১৬- জেলা সদর হাসপাতালের পর কলকাতার সরকারি হাসপাতালে ছড়িয়ে পড়ল আগুনের আতঙ্ক ৷ খবর পেয়ে সঙ্গে সঙ্গে ঘটনাস্থলে পৌঁছে যায় দমকলের পাঁচটি ইঞ্জিন ৷ হাসপাতালের দোতলার ল্যাবে আগুন লেগে যায় ৷ কালো ধোঁয়ায় ঢেকে যায় হাসপাতাল বিল্ডিং ৷ মুহূর্তের মধ্যে আতঙ্ক ছড়িয়ে পড়ে ৷ তবে হাসপাতাল কর্মীদের বিচক্ষণতায় মুর্শিদাবাদ মেডিক্যালের মতো পদপৃষ্ঠ হয়ে মৃত্যুর কোনও ঘটনা ঘটেনি ৷ দুর্ঘটনা এড়াতে বন্ধ করে দেওয়া হয় হাসপাতালের আউটডোর বিভাগ ৷\n৬. মার্চ ২৯, ২০১৬- সেক্টর ফাইভের ওয়েবেল বিল্ডিংয়ের তিনতলার বেসরকারি অফিসে আগুন লাগে ৷ ভোর ছ’টা নাগাদ আগুন দেখতে পেয়ে অফিসের নাইট শিফটের কর্মীরা দমকলে খবর দেন ৷ তৎক্ষণাৎ ঘটনাস্থলে পৌঁছায় দমকলের ৫টি ইঞ্জিন ৷ ফাঁকা করে দেওয়া হয় গোটা অফিস ৷ অফিসের এসি মেশিন থেকেই এই আগুন লেগেছিল ৷ তড়িঘড়ি ব্যবস্থা নেওয়ায় আগুন ছড়িয়ে পড়তে পারেনি ৷ ধোঁয়ার কারণে অফিসের এক মহিলা নিরাপত্তাকর্মী অসুস্থ হয়ে পড়েন ৷ স্থানীয় নার্সিংহোমে ভর্তি করা হয়েছে তাঁকে ৷\n৭. মার্চ ২১, ২০১৬- চলতি বছর একুশে মার্চ আগুন লাগে বালিগঞ্জ সায়েন্স কলেজের জুলজি মিউজিয়ামে। তারপর থেকেই পুরোপুরি বন্ধ হেরিটেজ মিউজিয়ামটি। বন্ধ ঘরে ধীরে ধীরে নষ্ট হচ্ছে প্রায় চার হাজার প্রাণীর সংরক্ষিত দেহ। কেন্দ্র-রাজ্য-UGC কে বারবার আবেদন করেও সাড়া পায়নি কলেজ কর্তৃপক্ষ। এই পরিস্থিতিতে স্তব্ধ হয়ে রয়েছে জিন প্রযুক্তির গবেষণা। ২০০৭-এ হেরিটেজ স্বীকৃতি পায় মিউজিয়ামটি। কিন্তু একুশে মার্চের অগ্নিকাণ্ডের পর থেকেই তা পুরোপুরি বন্ধ।\n৮. ফেব্রুয়ারি ২১, ২০১৬- মহাকরণের একতলায় পূর্ত দফতরের কম্পিউটার বিভাগে আগুন লাগার ঘটনা ঘটেছে ৷ এদিন সকাল সোয়া ৯টা নাগাদ আগুন নজরে আসে নিরাপত্তাকর্মীদের ৷ ছুটির দিন হওয়ার কোনও কর্মী উপস্থিত ছিলেন না ৷ দমকলকর্মীদের প্রাথমিক অনুমান, ঘরের এসি থেকেই আগুন লেগেছে ৷ আগুন নিয়ন্ত্রণের চেষ্টা করছে দমকল ৷\n৯. ফেব্রুয়ারি ১৩, ২০১৬- ভয়াবহ আগুনের কবলে ডানলপের একটি প্লাস্টিকের গোডাউন ৷ বিটি রোড থেকে ঢিল ছোঁড়া দুরত্বে ডানলপে প্লাস্টিকের কারখানায় আগুন লাগে ৷ প্রচুর দাহ্য বস্তু মজুত থাকায় দ্রুত আগুন ছড়িয়ে পড়ে। জনবহুল এলাকায় এই অগ্নিকাণ্ডে আতঙ্ক ছড়িয়েছে বাসিন্দাদের মধ্যে ৷ আশপাশের আবাসনে আগুন ছড়িয়ে পড়ার আশঙ্কা থাকায় খালি করে দেওয়া হয়েছে আবাসনগুলি ৷ খবর পেয়ে ঘটনাস্থলে পৌঁছেছে দমকলের ২৫ ইঞ্জিন ৷ প্রভাব পড়েছে যান চলাচলেও ৷ আগুন লাগার জেরে যানজট সৃষ্টি হয়েছে বিটি রোডে ৷\n১০. ফেব্রুয়ারি ১০, ২০১৬- মধ্য কলকাতার গণেশচন্দ্র অ্যাভিনিউয়ে CESC সাবস্টেশনে আগুন ৷ আগুনের ফুলকি নজরে আসার সঙ্গে সঙ্গে দমকলে খবর দেয় CESC কর্মীরা ৷ বিচ্ছিন্ন করে দেওয়া হয় বিদ্যুৎ সংযোগ ৷ এর জেরে মধ্য কলকাতার বিস্তীর্ণ এলাকায় বিদ্যুৎ সরবরাহ বন্ধ হয়ে যায় ৷ বিদ্যুৎহীন হয়ে পড়ে চারটি মেট্রো স্টেশন ৷ স্তব্ধ হয়ে যায় মেট্রো পরিষেবা ৷ দিনের ব্যস্ত সময়ে প্রায় ২০ মিনিট বন্ধ ছিল মেট্রো পরিষেবা ৷ আগুন নিয়ন্ত্রণে এলে বিদ্যুৎ সরবরাহ শুরু করে CESC ৷ কিন্তু সাড়ে ১১টা নাগাদ ফের আগুনের ফুলকি দেখা যায় সাবস্টেশনে ৷ বিপর্যস্ত হয়ে পড়ে CESC পরিষেবা ৷\nFirst published: March 01, 2017, 14:09 IST\nTags: Bengali News, Fire


Andrei Tarkovskys Ivans Childhood - dream sequences\nপ্রথম পাতা » সাতকাহন » সংস্কৃতি » ‘ইভান্স চাইল্ডহুড’: স্বপ্ন-দুঃস্বপ্নের দোলাচল ও বিরহী পিতৃহৃদয়\nছবি সৌজন্যে উইকিমিডিয়া\nনিজের পিতৃদেবকে লেখা চিঠি ‘প্রিয়তম বাবা’তে ফ্রানজ কাফকা লেখেন -“তোমাকে বন্ধু হিসেবে পেলে ভীষণ খুশি হতাম, বস্ হিসেবে, কাকা হিসেবে কিংবা ঠাকুরদা, এমনকি শ্বশুর হিসেবেও । কেবলমাত্র বাবা হিসেবেই তুমি আমার প্রতি অসম্ভব কড়া।” নভেম্বর ১৯১৯-এ চেক প্রজাতন্ত্রের একটি স্যানেটোরিয়ামে চিকিৎসা চলাকালীন টিবি রোগী কাফকার লেখা এই চিঠি কোনওদিন তাঁর বাবার কাছে পৌঁছয়নি । কাফকাই দিয়ে উঠতে পারেননি কখনও, চার বছর পর তাঁর মৃত্যুর আগে অবধি। বাবার সঙ্গে এক অনতিক্রম্য দূরত্বে কাফকার সংবেদনশীল মন। ঠিক একই ভাবে আন্দ্রেই তারকোভস্কি নিজের পিতা কবি আর্সেনি তারকোভস্কির থেকে পৃথক জমিতে বিচরণ করেন । ১৯৭০ সালের ডায়েরিতে ৩৮ বছর বয়সী তারকোভস্কি লিখছেন – ” বাবাকে অনেক যুগ দেখিনি । তাঁকে না দেখা যত দীর্ঘায়িত হয় তত তাঁর কাছে পৌঁছনোর বিষয়টি উত্তেজনাপ্রবণ অথচ বিষণ্ণ হয়ে ওঠে । এ নিয়ে কোনও সংশয়ই নেই যে আমার মধ্যে বাবা-মা’র সঙ্গে নিজেকে তুলনা করে একটা হীনম্মন্যতাবোধ কাজ করে । বাবার সঙ্গে থাকলে আমার নিজেকে প্রাপ্তবয়স্ক মনে হয় না । আমার ধারণা বাবা-মা’ও আমাকে প্রাপ্তবয়স্ক বলে মান্যতা দেন না । আমাদের সম্পর্ক ভঙ্গুর, মূক । আমি তাঁদের খুব ভালোবাসি, কিন্তু কখনঔই তাঁদের উপস্থিতিতে আমি স্বাভাবিক হতে পারি না…আমি কি তাহলে একটা চিঠি লিখব? কিন্তু একটা সামান্য চিঠি কোনও মীমাংসা করতে পারে না। পরবর্তীকালে যখনই আমাদের দেখাসাক্ষাৎ হবে আমরা এমন ভাব করব যেন চিঠিটা ছিলই না কখনও। আমরা সবাই সবাইকে ভালোবাসি কিন্তু সেটা স্বীকার করতে আমরা লজ্জা বা ভয় পাই। আমার পক্ষে তাই সম্পূর্ণ অপরিচিত কারও সঙ্গে আলাপ করা অনেক সহজ, সাবলীল।” অর্ধশতকেরও বেশি ব্যবধানের এই দুই দিকপালের ব্যক্তিজীবনের মানসিক এই ভারসাম্যহীনতা প্রকাশিত হয় তাঁদের কাজের আঙিনায়ও। ঠিক যেভাবে এই যন্ত্রণা ডানা মেলে ইংমার বার্গম্যানের চলচ্চিত্রাকাশেও।\nকাফকার মতই তারকোভস্কির বাবাকেও দেখে যেতে হয় নিজের সন্তানের মৃত্যু। তারকোভস্কির বাবার প্রথম কাব্যগ্রন্থ ‘তুষারপাতের আগে‘ প্রকাশিত হয় ১৯৬২ সালে যেবছর মুক্তি পায় তারকোভস্কির প্রথম ফিচার ফিল্ম ‘ইভান্স চাইল্ডহুড‘। তারকোভস্কির ছোটবেলাতেই তাঁর বাবা বাড়ি ছেড়ে দ্বিতীয় বিশ্বযুদ্ধে যোগ দিতে যান, যুদ্ধ শেষ হলে তিনি এই পরিবারে আর ফেরত আসেন না সেভাবে, ধীরে ধীরে গড়ে তোলেন নিজের স্বতন্ত্র দাম্পত্য জীবন। মানসিক স্তরে বাবার সঙ্গে দূরত্ব, শারীরিক অ–নৈকট্য/আশ্বাস ‘৩০-‘৪০র দশকের অনেক বালক–কিশোরের মতোই তারকোভস্কিকেও করে তোলে বিষণ্ণ। যে বয়সে বাবার সাহচর্য, পথপ্রদর্শন, সময় কাম্য তা না পাওয়ার শূন্যতা অবধারিত প্রতিফলিত হয় তারকোভস্কির ছবিটির আখ্যানে। হয়তো সেকারণেই ইভান পিতৃহারা। যুদ্ধের সে বিষফল, অনাথ, অনিশ্চয়, হিংসায় মত্ত, নিষ্করুণ, শৈশবহীন । তার স্বপ্নদৃশ্যে মা আসেন একাধিকবার, কিন্তু স্বপ্নেও জায়গা হয় না বাবার।\nসেই যুগের অন্যান্য অনেক যুদ্ধস্থিত থিমের চলচ্চিত্রের তুলনায় ‘ইভান্স চাইল্ডহুড‘এর বৈশিষ্ট্য হল এই যে নেহাতই একটি যুদ্ধের ছবি থেকে এটা মেটাফিজিকাল চলচ্চিত্রে উন্নীত হতে সক্ষম হয় তার স্বপ্ন–দুঃস্বপ্নের প্রায় সুররিয়্যাল বৈপরীত্যের জন্য । এখানে পূর্বজীবনের স্মৃতি আসে স্বপ্নের রূপে, রূপকে। অর্থাৎ, সেই অবচেতন যা একমাত্র জাগ্রত হয় যখন ইভান নিদ্রিত অথবা মৃত। স্বতন্ত্র আখ্যান হিসেবে দীর্ঘ স্বপ্নের অনুক্রমের উপস্থাপনায় তারকোভস্কি গঠন করেন এক ভগ্নচৈতন্য – এক দ্বান্দ্বিক চরিত্রায়ণ যা ইভানের বিভক্ত ব্যক্তিত্বের স্বরূপকে আমাদের সামনে নিয়ে আসে। এক অপরিবর্তনীয় বৈপরীত্য, এক অনতিক্রম্য বৈরিতা – অতীতের সুখী ইভান বনাম ফিল্মবাস্তব সময়ের কঠিন, নির্মম ইভান।\nছবির শুরু থেকে তারকোভস্কি ব্যবহার করেন শক্তিশালী ভিস্যুয়াল এবং আকর্ষণীয় শব্দগ্রাম – স্বপ্নমুহূর্ত ও বাস্তবের দ্বন্দ্বকে চিত্রায়িত করতে। যে কারণে স্বপ্নদৃশ্যগুলি (সব মিলিয়ে চারটি) সবসময়ই অতি–উজ্জ্বল, ছায়াহীন, প্রাণপ্রাচুর্যে উচ্ছল, প্রকৃতির অকৃপণ সৌন্দর্য। অন্যদিকে ইভানের বাস্তবজীবন অন্ধকারাচ্ছন্ন, নোংরা, গাঢ় ছায়াময়, বিকৃত। বিস্তীর্ণ প্রান্তর সেখানে মৃত, বাঙময় নয়। অথচ পুরো ছবিতে তারকোভস্কি কখনওই যুদ্ধের দৃশ্য সেভাবে দেখান না। নেপথ্যে মেশিনগানের আওয়াজ শোনা যায়, কখনও কখনও গুলিবৃষ্টির ঝলকানি ক্ষণিকের জন্য রাতের আকাশকে আলোকিত করে দেয়। ছবি শুরুই হয় স্বপ্নদৃশ্যের মাধ্যমে – একটি মাকড়সার জাল, তার ভিতর দিয়ে ইভানের রৌদ্রোজ্জ্বল, শান্ত, সমাহিত মুখশ্রী; একটি কোকিলের ডাক শোনা যায়, একটি প্রজাপতিও দেখি আমরা। ইভান গাছগাছালির মাথার ওপর দিয়ে প্রায় উড়তে উড়তে এগিয়ে যায় (যা দর্শক হিসাবে আমাদের বুঝিয়ে দেয় যে এটা আদতে একটা স্বপ্নদৃশ্যই), নেমে এসে দেখে তার মা এক বালতি জল নিয়ে যাচ্ছে, ইভান সেই বালতিতে মুখ ডুবিয়ে জল খায়। পরমুহূর্তেই মেশিনগানের শব্দে ইভানের সেই সুকোমল স্বপ্ন ছিন্নভিন্ন হয়, সে বাস্তবে জেগে ওঠে এক ঘর অন্ধকারের মধ্যে। এর পরের কিছু শটেই ইভানের বাস্তব কালিমালিপ্ত জীবনযাত্রা, পরিপার্শ্ব, মৃত্যু উপত্যকা, অনমনীয় দীর্ঘ মরা গাছের সারি, অন্ধকার জলাশয় (যার বরফ শীতলতা দেখলেই অনুমান করা যায়) দেখতে পাই । বাস্তব এবং স্বপ্নের বিপরীতধর্মিতা কখনো মেলানো হয় না, উপরন্তু ছবির অগ্রসরের সঙ্গে সঙ্গে এই পার্থক্য আরও ঘনীভূত হয় । পরবর্তী স্বপ্নদৃশ্যগুলোয় আমরা দেখতে পাই স্বচ্ছ কুয়োর জল, আপেলভর্তি লরি (পূর্ণ উর্বরতার প্রতীক হয়তো), চারটি ক্লাসিকাল এলিমেন্টস–এর মধ্যে অন্ততঃ তিনটি – জল, মাটি এবং বাতাস আমরা দেখতে বা বুঝতে পারি; সমুদ্রতট, ছোট ছেলেমেয়েরা যাদের সঙ্গে ইভান খেলা করে, বৃষ্টি (যা তারকোভস্কির ছবির এক পৌনঃপুনিক সিম্বল), আলো। আলোকের এই ঝর্ণাতলায় ইভান কিশোর, মায়াময়; পক্ষান্তরে বাস্তবের ইভান চিন্তাক্লিষ্ট, নির্দয় এবং কৈশোর–অতিক্রান্ত এক প্রাপ্তবয়স্ক মন। কারণ, ইভান এক জ্বলন্ত অসঙ্গতি – যেখানে স্বপ্ন রূপান্তরিত হয় দুঃস্বপ্নে বাস্তবের চোরাগলিতে।\nতারকোভস্কির অসামান্য মুন্সিয়ানা ছবির শেষ স্বপ্নদৃশ্যে। ইভান তো তখন মৃত, তাহলে সেই স্বপ্নটা আসলে কার? শৈশব, এর আগে সবসময় এসেছে অতীত হিসেবে, স্বপ্নকল্পে। তবে কি শৈশব আসলে মরণোত্তর এক বিভ্রম? তারকোভস্কিরই ‘সোলারিস‘ ছবির শেষে ক্রিসের ঘরে ফেরা এক অবাস্তব বাস্তব, সাধারণ বাস্তবে সেও হয়তো মৃতই। ‘সোলারিস‘এর পরে ‘মিরর‘এও নায়কের মৃত্যুর পর আমরা তাকে দেখি একটি ছোট শিশুরূপে বৃদ্ধা মায়ের সঙ্গে হেঁটে যেতে, এমনকি ‘নস্টালজিয়া‘ও শেষ হয় একটি স্বপ্নদৃশ্যে যেখানে মৃত্যুর কিয়ৎ পরেও আমরা গোরচকভকে দেখতে পাই ইতালীয় ল্যান্ডস্কেপের ভিতর তার রুশ বাড়ির সামনে বসে থাকতে। প্রখ্যাত দার্শনিক জিজেকের কথাকে বিস্তার করে বলা যায় তারকোভস্কির ছবির স্বপ্নদৃশ্য কোনও ব্যক্তির শারীরিক স্বপ্নযাপন থাকেনা আর, তা সেই ব্যক্তির ঊর্দ্ধে এক অন্য চেতনার অভিঘাতে অভিজ্ঞাপিত হয়। দর্শক হিসেবে সেই অভিজ্ঞতা এক চেতনাতীত কনশাসনেস, তাকে মানুষের ব্যবহারিক যুক্তির বাটখারায় মাপা যায় না। এই ভার্চুয়াল স্মৃতিছেঁচা দৃশ্যকল্প তাই সময়ের অনুঘটক হয়ে যায়, ব্যক্তির একক উচ্ছ্বাসের বহিঃপ্রকাশ থাকে না আর।\nএখানে যেটা বলা দরকার তা হল আরও কিছু দৃশ্য যাদের স্বপ্ন–বাস্তবের মধ্যবর্তী ভিস্যুয়াল ইন্টারলিউড বলা যেতে পারে। মোরগ হাতে বৃদ্ধ সেরকমই একটি দৃশ্য। কিন্তু তার চেয়েও তাৎপর্যপূর্ণ হয়তো ছবির শেষ দিকে যখন ইভানকে বাকি অফিসারেরা রেখে যান এবং তার একটা হ্যালুসিনেশনের সূত্রপাত হয় – একটি চার্চবেল যাকে দড়ি দিয়ে ওপরে তুলে রাখে ইভান; ক্রমশঃ একটা ছুরি হাতে সারা ঘর হামাগুড়ি দিয়ে বেড়ায় সে, নিজের সঙ্গেই কথা বলে যায়, আমরা অন্য মানুষদেরও গলার আওয়াজ পাই – গুঞ্জন, ফিসফিস। ইভান উত্তেজিত হয়, এক অদৃশ্য শত্রুর সঙ্গে তার যেন বোঝাপড়া, সে ক্রমেই রেগে যেতে যেতে এক সময় ভেঙে পড়ে। দৃশ্য এগোলে আমরা ইভানের মৃত্যুর দৃশ্যকল্প দেখে বুঝি এ বাস্তবই, ইভানের দৃষ্টিকোণে যা দেখা অসম্ভব। ডিসলভের মাধ্যমে আমরা অচিরেই ছবির শেষ দৃশ্যে (যা স্বপ্নদৃশ্যই) ঢুকে পড়ি – বাস্তব, স্বপ্ন, দুঃস্বপ্ন আমাদের মানসিক চেতনায় ওতপ্রোত মিশে যায়, স্নায়ুর ওপর আঘাত করে। এই ভিস্যুয়াল ইন্টারলিউড আমাদের মনে করতে বাধ্য করে ১৯৪৮সালের রসোলিনির ‘জার্মানি ইয়ার জিরো‘ ছবিটির শেষদৃশ্যকে । সেখানে ইভানের সমবয়সী এডমুন্ডকে দেখতে পাই যে যুদ্ধোত্তর বার্লিনের এক বিভ্রান্ত কিশোর। ইভান এবং এডমুন্ড যুদ্ধের দুই মুখ, মুদ্রার দুই পিঠ, বিশ্বযুদ্ধের দুই যুযুধান প্রতিপক্ষ অথচ দুজনের হাহাকারই কী অপরিসীম । দুজনেই ‘ফাদার ফিগার‘ প্রত্যাশী, আকাঙ্ক্ষী। ইভানের বাবা নেই, এডমুন্ডের বাবা আছেন কিন্তু তিনি অসহায়, অসুস্থ, দুর্বল। এবং ইভানের সেই হ্যালুসিনেশন দৃশ্যের মতো এডমুন্ডকেও আমরা দেখি একা, নিজেই কিছু কাল্পনিক প্রতিপক্ষ সাজিয়ে ক্রীড়ারত। ইভানকে বিশ্বাস করানো হয় যে শক্তিমান, সেই যুদ্ধে যায়, ইভান আপ্রাণ চেষ্টা করে ভেঙে না পড়ে সুঠাম থাকতে। অন্যদিকে এডমুন্ডকে শেখানো হয় যুদ্ধোত্তর ধ্বস্ত জার্মানিতে দুর্বলদের জায়গা নেই, তারা সরে না গেলে সবলেরা ভালোভাবে বেঁচে থাকতে পারবে না। ১২ বছরের এডমুন্ড শেষমেশ তার বাবার খাবারে বিষ মিশিয়ে দেয় এবং শেষ দৃশ্যের অন্তে আত্মহত্যা করে পরিত্রাণ পায়।\n‘ইভান্স চাইল্ডহুড‘ শুরু হয় একটি গাছ ধরে ক্যামেরার আরোহণের মাধ্যমে । ছবির শেষ স্বপ্নদৃশ্যেও একটি ন্যাড়া, পোড়া গাছ দেখে আমাদের মনে পড়ে শুরুর সেই গাছটাকে । গাছের মোটিফ তারকোভস্কির ছবিতে বারংবার আসে । শেষ ছবি ‘দ্যা স্যাক্রিফাইস‘এও শুরুতেই লিওনার্দো দাভিঞ্চির ‘এডরেশন অফ মেজাই‘এর ‘ট্রি অফ লাইফ‘ বেয়ে ক্যামেরার উড়ান যা পরের দৃশ্যে সমুদ্রতটে গাছ পোঁতার দৃশ্য হয়ে যায়। শেষ চলচ্চিত্রের শেষ দৃশ্যে, তারকোভস্কির সমগ্র চলচ্চিত্র ভান্ডারের শেষ দৃশ্যকল্পেও ক্যামেরা বেয়ে ওঠে সেই গাছটিকে যা বাবা ও ছেলে অতীতে পুঁতেছিল । সেটা তখনও অপুষ্ট, পাতাহীন তবুও তা প্রাণহীন নয় । ঘোড়া, আপেল, মাটি, জল, আগুন, ওড়ার রূপক – এই সব চিহ্নই তারকোভস্কির প্রথম ছবি থেকেই পরিলক্ষিত । নিজের ছেলে এবং পরবর্তী প্রজন্মের প্রতি আশা থাকে আলেকজান্ডারের, তারকোভস্কিরও, প্রথম থেকে শেষ ছবিতে ‘ট্রি অফ লাইফ‘ এভাবেই বৃত্ত সম্পূর্ণ করে। আরএকভাবে দেখলে, ১৯৬২র তারকোভস্কির মনোজগতে পিতার প্রতি অনীহা, বিরাগ, অধোবদন ইভানকে পিতৃহীন করে রাখে। ১৯৭০-এ পুত্রের পিতা হওয়ার সুবাদেই কি তবে ১৯৮৬র শেষ ছবিতে পুত্রের প্রতি পিতার এই আশাবাদ? ভাগ্যের কী পরিহাস, জীবনের শেষ পাঁচ বছরে পুত্র আন্দ্রেউসকার থেকে অন্য মহাদেশে নির্বাসিত থাকতে বাধ্য হন স্নেহশীল তারকোভস্কি। এবং, পুত্র হিসেবে পিতাকে চিঠি দেওয়ার বিষয়ে দ্বিধান্বিত থাকলেও শেষ বছর কয়েক অনর্গল চিঠি লেখেন ছেলেকে যাকে তিনি চিঠিতে ত্যাপা বলে উল্লেখ করেন – “তোমার বাবা তোমাকে সবচেয়ে বেশি ভালোবাসে, তোমায় মিস্ করে এবং সবসময়ই তোমায় মনে করে ভালোবাসায়। ভেঙে পড় না, সব ঠিক হয়ে যাবে একদিন।” ইভান, এডমুন্ডের মতো ঠিক বারো বছর বয়স থেকেই আন্দ্রেউসকা তার বাবার থেকে বিচ্ছিন্ন হয়, পরের পাঁচ বছরের জন্য । ফুসফুসের ক্যান্সারে মৃতপ্রায় তারকোভস্কির সঙ্গে শেষপ্রহরে প্যারিসে দেখা হয় আন্দ্রেউসকার । তারকোভস্কির ডায়েরির একদম শেষ দিকের এন্ট্রিতে আমরা দেখি – “আমায় আন্দ্রেউসকাকে জিজ্ঞেস করে জানতে হবে সে সিনেমা এবং সাহিত্য বিষয়ে কী জানে।” প্রথম ছবির প্রথম দৃশ্য থেকে শেষ ছবির শেষাবধি কিশোর ছেলে এবং গাছের আশ্রয় তারকোভস্কির যাত্রাকে আলোকরেখায় নির্ণীত করে রাখে।\nইতালিতে থাকাকালীন ডায়েরিতে তারকোভস্কি লেখেন – “একটি কমবয়সি ছেলে পাহাড়ি রাস্তায়। সে হাত তুলে গাড়ি থামাতে চায়, কেউ থামে না। তার মুখ বিষণ্ণ, সাদা, ক্ষয়াটে চুল। আমার ত্যাপার কথা মনে পড়ে। সেও একদিন বড় হয়ে যাবে, পূর্ণবয়স্ক, এরকমই বিষণ্ণ, দুঃখী।” আমারও, বাড়িতে এক বারোবছরিয়া ছেলেকে দেখতে দেখতে মনে আসে বাড়িতে বাবা থাকলেও একদিন বড় হতে হতে সেও এক বিষণ্ণ, একাকী, বাবা হয়ে যাবে ।\nAndrei Tarkovskyfather son relationshipfilmmaker TarkovskyIvan's ChildhoodIvan's Childhood 1962Russian cinemaRussian filmmakerRussian war filmTarkovsky birth anniversarytree of life leitmotifআইভানস্ চাইল্ডহুডআন্দ্রেই তারকোভস্কিইভানের ছোটবেলা\nপেশাগতভাবে এক শিক্ষাপ্রতিষ্ঠানের সঙ্গে যুক্ত। নেশায় সিনেমাপ্রেমী। চলচ্চিত্র বিষয়ক একাধিক বই লিখেছেন বাংলা ও ইংরেজিতে। স্মৃতি সত্তা ও সিনেমা, কিছুটা সিঁদুর বাকিটা গোলাপ, সত্যজিত রে'জ হিরোজ অ্যান্ড হিরোইনজ, সিক্সটিন ফ্রেমজ এই লেখকের কিছু পুর্ব প্রকাশিত বই।


গাজীপুরে বিভিন্ন প্রতিষ্টানে বঙ্গমাতা শেখ ফজিলাতুন্নেছা মুজিবের জন্মদিন পালন\nরবিবার, ৮ আগস্ট ২০২১, ২১:২৮\nবঙ্গবন্ধু শেখ মুজিবুর রহমানের সুযোগ্য সহধর্মিনী এবং প্রধানমন্ত্রী শেখ হাসিনার জননী বঙ্গমাতা শেখ ফজিলাতুন্নেছা মুজিবের ৯১তম জন্মদিন গতকাল রোববার (৮ আগস্ট) গাজীপুরের বিভিন্ন প্রতিষ্ঠান নানা আয়োজনের মাধ্যমে পালন করেছে। এসব আয়োজনের মধ্যে ছিল বঙ্গমাতা’র প্রতিকৃতিতে শ্রদ্ধা নিবেদন, আলোচনা সভা, মিলাদ এবং দোয়া মাহফিল ও বৃক্ষরোপণ।\nদিবসটি পালন উপলক্ষে বাংলাদেশ উম্মুক্ত বিশ্ববিদ্যালয় দিবসটি পালণ উপলক্ষে জুম ওয়েবিনারের আয়োজন করে। এতে প্রধান অতিথি ও মূল আলোচক হিসেবে বর্ষিয়ান রাজনীতিক ও বঙ্গবন্ধু পরিবারের একান্ত সহজন জননেতা তোফায়েল আহমেদ, এমপি বক্তব্য রাখেন।\nআলোচনায় অংশ নিয়ে তিনি আরো বলেন, ঐতিহাসিক ৭ই মার্চের ভাষণ প্রদানের জন্য নিজ বাড়ি থেকে যাবার আগে বঙ্গমাতা বঙ্গবন্ধুকে বলেছিলেন ‘তুমি যা বিশ্বাস করো, বক্তৃতায় তাই বলবে’। এমন কি বঙ্গবন্ধু যখন রাষ্ট্রপতি হলেন, তখন বঙ্গমাতা বলেছিলেন, ‘আমি ৩২ নম্বরের বাড়ি ছেড়ে কোথাও যাব না’। এক সহজ সরল সাদামাটা বিশ্বাসের মধ্যেই এভাবেই তিনি সমগ্র জীবন কাটিয়েছেন। বঙ্গমাতা জানতেন বঙ্গবন্ধু কী চান, সে আদর্শেই নিজের জীবনকে উজ্জীবিত করতেন। জননেতা তোফায়েল আহমেদ আরো বলেন, বঙ্গবন্ধুর কন্যা শেখ হাসিনা পিতার মতই হৃদয়বান, পরিবার ও তাঁর মাতার কাছ থেকে এ শিক্ষা পেয়েছেন।\nএতে সভাপতিত্ব করেন বিশ্ব বিদ্যালয়ের উপাচার্য অধ্যাপক ড. সৈয়দ হুমায়ুন আখতার। জুম ওয়েবিনারে অন্যান্যের মধ্যে আলোচনায় অংশ নেন প্রো-ভাইস-চ্যান্সেলর অধ্যাপক ড. নাসিম বানু (প্রশাসন), প্রো-ভাইস-চ্যান্সেলর অধ্যাপক ড. মাহবুবা নাসরীন (শিক্ষা), ট্রেজারার অধ্যাপক মোস্তফা আজাদ কামাল, রেজিস্ট্রার ড. মহাঃ শফিকুল আলম, শিক্ষক সমিতির সভাপতি অধ্যাপক মোঃ আনোয়ারুল ইসলাম প্রমুখ।\nএছাড়া দিবসটি পালণ উপলক্ষে সকালে বঙ্গবন্ধু শেখ মুজিবুর রহমান কৃষি বিশ্ববিদ্যালয়ের ভাইস-চ্যান্সেলর প্রফেসর ড. মোঃ গিয়াসউদ্দীন মিয়া বঙ্গমাতার প্রতিকৃতিতে পুষ্পস্তবক অর্পন করেন। পরে আলোচনা ও দোয়া মাহফিল অনুষ্ঠিত হয়। এসময় বিশ্ববিদ্যালয়ের পরিচালক (বহিরাঙ্গন কার্যক্রম) প্রফেসর ড. ইমরুল কায়েস, প্রক্টর ড. মোঃ আরিফুর রহমান খান, শহীদ তাজউদ্দীন আহমদ হলের প্রভোস্ট ড. দীনেশ চন্দ্র সাহা, ইলামিত্র হলের প্রভোস্ট ড. রায়হানুর জান্নাত, রেজিস্ট্রার মোঃ সিরাজুল ইসলাম তালুকদারসহ বঙ্গমাতা শেখ ফজিলাতুন্নেছা মুজিব হলে কর্মরত সকলে উপস্থিত ছিলেন। পরে হল প্রাঙ্গণে ভাইস-চ্যান্সেলর প্রফেসর ড. মোঃ গিয়াসউদ্দীন মিয়াসহউপস্থিত অন্যান্য শিক্ষকগণ ফলদ বৃক্ষের চারা রোপন করা হয়।\nএছাড়া দিবসটি পালন উপলক্ষে সকালে গাজীপুরের ঢাকা প্রকৌশল ও প্রযুক্তি বিশ্ববিদ্যালয়ে (ডুয়েট) ভার্চুয়াল মাধ্যমে আলোচনা সভা অনুষ্ঠিত হয়। সকালে বিশ্ববিদ্যালয়ের উপাচার্য অধ্যাপক ড. এম. হাবিবুর রহমানের সভাপতিত্বে আলোচনা সভায় মূখ্য আলোচক হিসেবে অংশগ্রহণ করেন প্রধানমন্ত্রীর সাবেক রাজনৈতিক উপদেষ্টা ও বঙ্গবন্ধু পরিষদের সাধারণ সম্পাদক ডা. এস এ মালেক। এতে স্বাগত বক্তব্য দেন বিশ্ববিদ্যালয়ের উপ-উপাচার্য অধ্যাপক ড. মোহাম্মদ আবদুর রশীদ। বক্তব্য রাখেন অধ্যাপক মো. মাজহারুল ইসলাম, বিশ্ববিদ্যালয়ের সকল অনুষদের ডীন, বিভাগীয় প্রধান, পরিচালকবৃন্দসহ শিক্ষক, কর্মকর্তা ও কর্মচারীবৃন্দ অংশগ্রহণ করেন।\nকরোনা : গাজীপুরে আক্রান্তের সংখ্যা ২০ হাজার ছাড়ালো\nগাজীপুরের বঙ্গবন্ধু সাফারি পার্ক উম্মুক্ত\nগাজীপুরে জেলা প্রশাসন, সিটি কর্পোরেশনসহ বিভিন্ন প্রতিষ্ঠানের উদ্যোগে জাতীয় শোক দিবস পালন\nকাপাসিয়ায় কেন্দ্রীয় কৃষকলীগের উদ্যোগে ৪ হাজার অসহায় এতিম ও দুঃস্থদের ১৫টি গরু প্রদান\nগাজীপুরে শোক দিবস উপলক্ষে সিটি মেয়রের ৫৭টি গরু বিতরণ\nবঙ্গমাতার জন্মবার্ষিকী উপলক্ষে জাতীয় পর্যায়ে প্রবন্ধ প্রতিযোগিতা\nবঙ্গবন্ধুর প্রতিকৃতিতে জাতীয় বিশ্ববিদ্যালয়ের ট্রেজারারের শ্রদ্ধা


এক দিনের জন্য কিম কার্দেশিয়ানকে পেতে ৬৪ কোটির প্রস্তাব! | সংবাদের পাতা এক দিনের জন্য কিম কার্দেশিয়ানকে পেতে ৬৪ কোটির প্রস্তাব! – সংবাদের পাতা\nবুধবার, ২৫ নভেম্বর ২০২০, ০৪:০৯ অপরাহ্ন\nবিনোদন ডেস্ক: তার ছবি নেটদুনিয়ায় শেয়ার হওয়া মাত্রই ভাইরাল হয়। নেটিজনদের মতে বিশ্বের মডেলদের মধ্যে সর্বশ্রেষ্ঠ শরীরী আকর্ষণ একমাত্র তারই। তিনি কিম কার্দেশিয়ান। কিম মানেই যৌনতা। কিম মানেই উষ্ণতা। সেই কিম এবার তার ভক্তদের জন্য ২০১৮ সালের শেষ দিনে একটি বিস্ফোরক খবর দিলেন। কিম বলেন, সৌদির রাজপুত্র মোহম্মদ বিন সালমান এক দিনের জন্য তার সঙ্গ চেয়ে তাকে ৬৪ কোটি টাকা পারিশ্রমিক দেবেন বলে জানিয়েয়েছেন।\nসম্প্রতি কিমের স্বামী একটি ট্যুইট শেয়ার করেছিলেন যে, তার বেশ কয়েক কোটির দেনা রয়েছে। সেই ট্যুইট প্রিন্সের নজরে পড়তেই তিনি কিমের কাছে এই প্রস্তাব দেন। কিম জানিয়েছেন, তিনি এরকম প্রস্তাব প্রায়ই পান। কিন্তু তাই বলে টাকা দিলেই তাকে পাওয়া যাবে না। তার সঙ্গ পেতে হলে সুন্দর মনও প্রয়োজন।\nসূত্র: ইউসি নিউজ।


অদ্ভুত এক শিশুর জন্ম নিয়ে তোলপার এলাকায় - টাইমস্ অফ বেঙ্গলীটাইমস্ অফ বেঙ্গলী\nপ্রকাশিত : Wed, Oct 4th, 2017\nবিভাগঃ এক্সক্লুসিভ / সারাবাংলা\nডেস্ক: বাইরে থেকেই দেখা যাচ্ছে। তালু ফুঁড়ে বেরিয়ে এসেছে মস্তিষ্কের একটা অংশ। আলাদা করে কপালের অস্তিত্ব বোঝা যাচ্ছে না। অক্ষিগোলক মিশে গিয়েছে ব্রহ্মতালুর সঙ্গে। হাত-পা-নাক-চোখ-মুখ-কান অবশ্য রয়েছে। কিন্তু আর পাঁচটা শিশুর মতো নয়। অস্বাভাবিক, অদ্ভুতদর্শন।\nডাক্তাররা জানিয়েছেন, শিশুটি বিরল প্রজাতির ‘এনকেফালোসিল’ রোগে আক্রান্ত। ‘অ্যানেনকেফালি উইথ এনকেফালোসিল’ কোটিতে একজন শিশুর হয় না এই রোগ। এতটাই বিরল! স্বাভাবিকভাবেই ডাক্তাররা দিশেহারা। তাঁরা জানিয়ে দিয়েছেন, এই রোগের কোনও চিকিৎসা নেই। অস্ত্রোপচারই একমাত্র পথ। কিন্তু এক্ষেত্রে অপারেশন টেবিলে মৃত্যু হওয়ার সম্ভাবনাই ৯৯ শতাংশ।শুনে অঝোরে কেঁদে চলেছেন শিশুর মা। সন্তান জন্মের পর থেকে ছেলে এসএনসিইউ-তে। মা হয়ে নিজের ছেলের মুখের দিকে তাকাতে পারছেন না। দিনরাত ভেবে চলেছেন, এই ছেলেকে নিয়ে কী করবেন।\nমায়ের নাম জ্যোৎস্না দাস। বাবা ঝন্টু দাস। বাড়ি সোনারপুর থানা এলাকার রাজাপুরের পল্লি চণ্ডীতলায়। ২৮ আগস্ট ডা. এস পতির অধীনে জ্যোৎস্নাকে ন্যাশনালে ভর্তি করা হয়। ৩১ আগস্ট এক পুত্র সন্তানের জন্ম দেন জ্যোৎস্না। সদ্যোজাতকে দেখার পরই চিকিৎসকরা চমকে ওঠেন। মাথার মধ্যিখানে খুলির একটি অংশ তৈরি হয়নি। সেখান থেকেই বেরিয়ে এসেছে ব্রেনের বড় অংশ। ন্যাশনালের নিউরোসার্জনরা জানিয়ে দেন, অতি বিরল রোগে শিশুটি আক্রান্ত। বাঁচার সম্ভাবনা খুবই কম। তবু চিকিৎসাবিজ্ঞানের নিয়ম মেনে ডাক্তাররা চেষ্টা চালিয়ে যাচ্ছেন।\nমঙ্গলবার বাবা ঝন্টু দাসকে সেই কথা জানিয়েও দিয়েছেন ন্যাশনালের সুপার ডা. পীতবরণ চক্রবর্তী। বুঝিয়েছেন, অপারেশন করে মস্তিষ্কের বেরিয়ে থাকা অংশ খুলির ভিতরে ঢোকানোর চেষ্টা করা যেতেই পারে। কিন্তু, সেই অপারেশনের ধকল সহ্য করা একরত্তির পক্ষে সম্ভব কি না, বলা যাচ্ছে না। অস্ত্রোপচার সফল হওয়ার সম্ভাবনা মাত্র ১ শতাংশ।\nমৃত্যু অনিবার্য জেনেও ঝন্টুবাবু সন্তানের অস্ত্রোপচার চাইছেন। জানিয়েছেন, ঝুঁকি নিয়ে অস্ত্রোপচার করাই ভাল। ঝন্টুবাবুর কথা মেনে ন্যাশনালের চিকিৎসকরা বৈঠকে বসেন। সিদ্ধান্ত হয়, বুধবার সকালে ‘বাঙুর ইনস্টিটিউট অফ নিউরোলজি’ (বি আইএন)-তে পাঠানো হবে শিশুটিকে। ন্যাশনালের যুক্তি, বি আইএন স্নায়ুরোগের রেফারেল সেন্টার। অস্ত্রোপচারের অনেক অত্যাধুনিক যন্ত্রপাতি রয়েছে। ওখানে হলে ঝুঁকিটা একটু হলেও কমবে।\nকিন্তু কেন হয় এই রোগ?\nবিশেষজ্ঞরা জানিয়েছেন, রোগের উৎস এখনও অজানা। তবে একটা মহল জানিয়েছে, গর্ভাবস্থায় ছত্রাক সংক্রামিত বাদামজাতীয় কিছু খেলে গর্ভস্থ সন্তান এমন অস্বাভাবিকতার শিকার হতে পারে। সময়ে ভ্রূণের ‘নিউরাল টিউব’ বন্ধ না হওয়ায় এই বিপত্তি। ফলিক অ্যাসিড কম থাকলেও হতে পারে। এমনই মত ন্যাশনালের স্ত্রীরোগ বিভাগের প্রধান ডা. আরতি বিশ্বাসের। কেউ আবার বলছেন, টেরাটোজেনস, ট্রাইপান ব্লু, আর্সেনিক হানায় ভ্রূণের মধ্যে এমন বিকৃতি আসতে পারে। কোনও ব্যাখ্যাই চূড়ান্ত নয়। এনকেফালোসিল লাখে একজনের হয়। আর তবে, ‘অ্যানেনকেফালি ইউথ এনকেফালোসিল’ বিরলতম। ‘বি আইএন’-এর স্নায়ুরোগবিশেষজ্ঞ ডা. গৌতম গঙ্গোপাধ্যায় জানালেন, “কন্যাসন্তানের মধ্যেই এই জন্মগত রোগ বেশি দেখা যায়। এক্ষেত্রে মস্তিষ্কের প্রকোষ্ঠগুলি ঠিকমতো তৈরি হয় না। প্রসূতির ইউএসজি করলে বা অ্যামনিওটিক ফ্লুইড পরীক্ষা করলে এই রোগ ধরা পড়ে। বেশিরভাগ ক্ষেত্রেই গর্ভাবস্থায় শিশুর মৃত্যু হয়। জীবিত অবস্থায় ভূমিষ্ঠ হলে আয়ু হয় বড়জোর এক সপ্তাহ।”\nসিরাজগঞ্জে উদ্ধার মাথাবিহীন লাশ ….\nদেখুন পৃথক হলো জোড়া শিশুর দেহ\nগুলশানে হামলার চাঞ্চল্যকর তথ্য ফাঁস!!!!!!!\nসিরাজগঞ্জে গুলিবিদ্ধ আওয়ামী’লীগ কর্মীর মৃত্যু\n১৫ কোটি টাকা দিল ইসলামী ব্যাংক প্রধানমন্ত্রীর..??\nশাহজালালে বিপুল পরিমাণ বিদেশি মুদ্রাসহ দুই যাত্রীকে আটক\nপ্রথমবারের মতো এফডিআই দুই বিলিয়ন ডলার সরাসরি বিদেশি বিনিয়োগ (এফডিআই) ২০০ কোটি (২ বিলিয়ন) ডলার অতিক্রম করেছে।\nবনফুল মিষ্টি কারখানাকে থেকে ১৫ লাখ টাকা জরিমানা\nদ্রুত বদলে যাচ্ছে বাংলাদেশ : রুশনারা আলী


আসানসোলে ১০০ শতাংশ বুথে আধা-সেনা! জানালেন কমিশনের পর্যবেক্ষক - Najarbandi । Online Bengali News Portal । Bengali News । বাংলা খবর । 24 X7Bangla News\nHome / Kolkata / আসানসোলে ১০০ শতাংশ বুথে আধা-সেনা! জানালেন কমিশনের পর্যবেক্ষক\nআসানসোলে ১০০ শতাংশ বুথে আধা-সেনা! জানালেন কমিশনের পর্যবেক্ষক\nNajarbandiBureau ১০:৩৪:০০ PM 0\nনজরবন্দি ব্যুরো: আসানসোলে চতুর্থ দফা নির্বাচনে ১০০ শতাংশ বুথে কেন্দ্রীয় বাহিনীর প্রতিশ্রুতি দিলেন কমিশনের বিশেষ পর্যবেক্ষক অজয় নায়েক। এদিন জেলা প্রশাসনের কর্তা ও রাজনৈতিক দলগুলির সঙ্গে বৈঠক করে আসানসোল কেন্দ্রে ভোট-প্রস্তুতি খতিয়ে দেখেন তিনি। এদিন সকালে হেলিকপ্টারে আসানসোলে পৌঁছন অজয় নায়েক।\nএদিন এডিডিএ-র অতিথিনিবাসে দফায় দফায় তিনি গুরুত্বপূর্ণ কিছু বৈঠক সারেন। পরে সাংবাদিকদের তিনি জানান, আসানসোলে আবাধ ও শান্তিপূর্ণ নির্বাচন করাতে কমিশন বদ্ধপরিকর। সেই লক্ষ্যে এই কেন্দ্রে ১০০ শতাংশ বুথে আধা-সেনা মোতায়েন করবে কমিশন। পুলিশ কমিশনার ও রাজনৈতিক দলের প্রতিনিধিদের সঙ্গে এই ব্যাপারে কথা বলছি বলে জানান তিনি।


জেনে নিন 1G,2G,3G,4G নেটওয়ার্কের বৈশিষ্ট্য এবং বিস্তারিত\nতিমন দে সেপ্টেম্বর ০৮, ২০১৯0মন্তব্য\nআমরা বর্তমানে যে মোবাইল ফোনটি ব্যবহার করছি শুরুতেই কি তা এমন ছিল? অবশ্যই না।বিভিন্ন সময় বিভিন্ন ধরনের প্রযুক্তি উন্নয়নের ফলে মোবাইল ফোনের বর্তমান রূপ লাভ করেছে। উন্নয়নের এক একটি পর্যায় বা ধাপ কে মোবাইল ফোনের প্রজন্ম নামে অভিহিত করা হয়।1940 সালের দ্বিতীয় বিশ্বযুদ্ধ চলাকালীন যুক্তরাষ্ট্রের সেনাবাহিনী সর্বপ্রথম মোবাইল ফোন ব্যবহার শুরু করে। সে সময় মোবাইল ফোনের কার্যক্ষমতা ছিল খুবই কম দুর্বল নেটওয়ার্ক এবং সীমিত এলাকাভিত্তিক। হাজার 979 সালে এশিয়ার সর্ববৃহৎ টেলিকমিউনিকেশন কোম্পানি জাপানের এনটিটিসি(Nippon Telegraph and telephone Corporation) বাণিজ্যিক ভিত্তিতে মোবাইল ফোন বা সেলুলার ফোন উৎপাদন শুরু করে।\ndescription of network type\nবাণিজ্যিক ভিত্তিতে উৎপাদন থেকে বর্তমান পর্যন্ত কোন উন্নতির সময়কালকে চারটি প্রজন্মে ভাগ করা হয়।\nপ্রজন্ম চারটি হল-\n১- প্রথম প্রজন্ম (first generation -1G)\n২- দ্বিতীয় প্রজন্ম(second generation -2G)\n৩- তৃতীয় প্রজন্ম(third generation -3G)\n4- চতুর্থ প্রজন্ম(4th generation -4G)\nচলুন তাহলে এই চার প্রজন্মের বিস্তারিত জেনে নেওয়া যাক-\n1⃣প্রথম প্রজন্ম(first generation -1G)( সময়কাল 1979 থেকে 1990)-\n1G mobile phone photo\nহাজার 979 সালের পূর্ব পর্যন্ত কারিগরি সীমাবদ্ধতা ও নিরাপত্তার অজুহাতে মোবাইল ফোন সাধারণ জনগণের ব্যবহারের জন্য উন্মুক্ত ছিলনা 979 সালে এশিয়ার সর্ববৃহৎ টেলিকমিউনিকেশন কোম্পানি জাপানের NTTC(Nippon Telegraph and telephone Corporation) বাণিজ্যিক ভিত্তিতে মোবাইল ফোন বা সেলুলার ফোন উৎপাদন শুরু করে। হাজার 983 সালের যুক্তরাষ্ট্রে সর্বপ্রথম মটোরোলা নামে hand-held মোবাইল ফোন ব্যবহার শুরু হয়।\nপ্রথম প্রজন্মের মোবাইল ফোন গুলির বৈশিষ্ট্য-\n১- রেডিও সিগন্যাল হিসেবে অ্যানালগ সিস্টেম এর ব্যবহার।\n২- কম ব্যান্ডের সিগন্যাল ফ্রিকুয়েন্সি ব্যবহার।\n৩- চ্যানেল এক্সেস FDMA(Frequency division multiple access) পদ্ধতির।\n৪-Handoff সুবিধা না থাকা,অর্থাৎ সংযোগ থাকা অবস্থায় ব্যবহারকারীর অবস্থান পরিবর্তন হলে সংযোগ বিচ্ছিন্ন হয়ে যায়।\n৫- সেমিকন্ডাক্টর ও মাইক্রোপ্রসেসর প্রযুক্তির ব্যবহার।\n৬- আন্তর্জাতিক রোমিং সুবিধা না থাকা।\n৭- সমসাময়িক অন্যান্য ফোন অপেক্ষা আকারে ছোট ও ওজনে হালকা কিন্তু বর্তমান মোবাইল হ্যান্ডসেট অপেক্ষা আকারে অনেক বড় ও ওজনে ভারী।\n৮- সিম কার্ড ব্যবহারের সুবিধা না থাকা।\nএগুলো হলো প্রথম প্রজন্মের মোবাইল ফোনের বৈশিষ্ট্য।\n2⃣ দ্বিতীয় প্রজন্ম(second generation -2G)( সময়কাল 1991 থেকে 2000)-\n2G mobile phone photo\nএনালগ ট্রান্সমিশন এর পরিবর্তে ডিজিটাল ট্রান্সমিশন এর মাধ্যমে দ্বিতীয় প্রজন্মের মোবাইল ফোন চালু হয়। এসময় মোবাইল টেকনোলজির প্রধান বৈশিষ্ট্য হলো GSM(Global system for mobile communication) এবং CDMA(code division multiple access). 1991 সালে জিএসএম এর সুবিধা নিয়ে সর্বপ্রথম দ্বিতীয় প্রজন্মের মোবাইল ফোনের সূচনা। মোবাইল হ্যান্ডসেট এর আকৃতি ও ওজন উল্লেখযোগ্য হারে কমতে থাকে হাজার 998 সালে ফিনল্যান্ড এবং 1999 সালে ফিলিপাইনে সর্বপ্রথম মোবাইলের মাধ্যমে বিভিন্ন আর্থিক লেনদেন কাজ শুরু হয়। হাজার 999 সালে জাপানের এনটিটি ডোকোমো কোম্পানি সেলুলার ফোনের মাধ্যমে সম্পূর্ণ ইন্টারনেট সার্ভিস চালু করে। 2000 সালে সর্বপ্রথম ফিনল্যান্ডের মোবাইল ফোন ব্যবহার করে দৈনিক নিউজ হেডলাইন ও বিজ্ঞাপন প্রচার করে।\nদ্বিতীয় প্রজন্মের মোবাইল ফোনের বৈশিষ্ট্য-\n১- নেটওয়ার্কের রেডিও সিগন্যাল হিসেবে ডিজিটাল সিস্টেমের ব্যবহার।\n২- নেটওয়ার্ক জিএসএম এবং সিডিএমএ স্ট্যান্ডার্ড।\n৩- প্রথম প্রজন্মের তুলনায় উচ্চ ব্যান্ডের সিগন্যাল ফ্রিকুয়েন্সি ব্যবহার।\n৪- চ্যানেল অ্যাক্সেস FDMA,TDMA,CDMA পদ্ধতির।\n৫- সীমিত আকারে আন্তর্জাতিক রোমিং সুবিধা থাকা।\n৬- জিএসএম স্ট্যান্ডার্ডে হ্যান্ডসেটে যেকোন মোবাইল অপারেটরের কোম্পানির নেটওয়ার্ক ব্যবহারের সুবিধা বা সিম কার্ড ব্যবহারের সুবিধা। তবে সিডিএমএ স্ট্যান্ডার্ড এসব সুবিধা ছিল না।\n৭- হ্যান্ড অফ সুবিধা চালু। অর্থাৎ সংযোগ থাকা অবস্থায় ব্যবহারকারীর অবস্থান পরিবর্তন হলেও সংযোগও অবিচ্ছিন্ন থাকা।\n৮- এই প্রজন্ম থেকেই প্রিপেড সিম চালু হয়।\n৯- এসএমএস এমএমএস এবং ভয়েস মেইল ব্যবহারের সুবিধা।\n১০- মোবাইল ফোনের মাধ্যমে ইন্টারনেট সংযোগ স্থাপন।\n১১- সমসাময়িক অন্যান্য সকল ধরনের ফোন অপেক্ষা আকারে ছোট ও ওজনে হালকা।\nউপরোক্ত এই সকল বৈশিষ্ট্য দ্বিতীয় প্রজন্মের মোবাইল ফোনে বিদ্যমান ছিল।\n3⃣ তৃতীয় প্রজন্ম(3rd Generation-3G)( সময়কাল 2001 থেকে 2008)-\nthree G mobile phone photo\n2001 সালে জাপানের এনটিটি ডোকোমো কম্পানি পরীক্ষামূলকভাবে তৃতীয় প্রজন্মের মোবাইল ফোন চালু করে। দ্বিতীয় প্রজন্ম থেকে তৃতীয় প্রজন্মের মোবাইল ফোনের প্রধান প্রযুক্তিগত পার্থক্য হলো সার্কিট সুইচিং ট্রান্সমিশন এর পরিবর্তে প্যাকেট সুইচিং ডেটা ট্রান্সমিশন ব্যবহার করা।\n2001 সালের শেষের দিকে w-cdma প্রযুক্তির ব্যবহার করে বাণিজ্যিকভিত্তিতে তৃতীয় প্রজন্মের মোবাইল ফোনের উৎপাদন শুরু হয়। থ্রিজি বা তৃতীয় প্রজন্মের মোবাইল ফোন এমন একটি প্রযুক্তি যেখানে,GSM,EDGE,UMTS এবং CDMA 2000 প্রযুক্তির অন্তর্ভুক্ত। থ্রিজি প্রযুক্তি ব্যবহার করে DECT,WIMAX,Voice call,Video call ইত্যাদি সার্ভিস প্রদান করা সম্ভব।\nতৃতীয় প্রজন্মের উল্লেখযোগ্য কয়েকটি মোবাইলে স্টান্ডার্ড হল-\nUMTS(Universal Mobile telecommunication system)\nEDGE(enhanced data rates for GSM evolution)\nHSDPA(high speed downlink packet access)\nতৃতীয় প্রজন্মের নেটওয়ার্ক এর বৈশিষ্ট্য-\n১- ডেটা ট্রান্সমিশন এক্ষেত্রে প্যাকেট সুইচিং ও সার্কিট সুইচিং পদ্ধতির ব্যবহার।\n২- পূর্বের তুলনায় উচ্চ ব্যান্ডের সিগন্যাল ফ্রিকুয়েন্সি ব্যবহার। লেটার ট্রান্সফার রেট টু এমবিপিএস এর বেশি।\n৩- চ্যানেল এক্সেস TD-SCDNA,TD-CDMA পদ্ধতির।\n৪- জিপিআরএস( জেনারেল প্যাকেট রেডিও সিস্টেম) স্ট্যান্ডার্ডের ব্যাপক উন্নয়ন।\n৫- নেটওয়ার্কে GSM,EDGE,UMTS এবং CDMA 2000 স্ট্যান্ডার্ড এর ব্যবহার।\n৬- ভিডিও কলের ব্যবহার শুরু হওয়া।\n৭- ব্যাপক আন্তর্জাতিক রোমিং সুবিধা পাওয়া।\n৮- মোবাইল ব্যাংকিংয়,ই- কমার্স,ইমেইল এবং অন্যান্য ইন্টারনেটভিত্তিক সার্ভিস প্রদান।\nউপরোক্ত এগুলো হচ্ছে তৃতীয় প্রজন্মের নেটওয়ার্ক এর বৈশিষ্ট্য।\n4⃣ চতুর্থ প্রজন্ম(4th generation -4G)( সময়কাল 2009 থেকে বর্তমান পর্যন্ত)-\n4G mobile phone photo\nচতুর্থ প্রজন্মের মোবাইল ফোনের প্রধান প্রযুক্তিগত বৈশিষ্ট্য হলো সার্কিট সুইচিং বা প্যাকেট সুইচিং ডেটা ট্রান্সমিশন এর পরিবর্তে ইন্টারনেট প্রটোকল ভিত্তিক নেটওয়ার্ক ব্যবহার। ফলে LAN,WAN,VOIP,Internet প্রভৃতি সিস্টেম এ প্যাকেট সুইচিং এর পরিবর্তে প্রটোকল ভিত্তিক ভয়েস যেটা ট্রানস্ফার সম্ভব হচ্ছে। দ্রুত চলনশীল ডিভাইসের ক্ষেত্রে এই প্রযুক্তির ডাটা ট্রান্সফার রেট 100 এমবিপিএস এবং স্থীর ডিভাইসের ক্ষেত্রে 1gbps আশা করা হচ্ছে। মোবাইল ওয়েব অ্যাক্সেস,আইপি টেলিফোনি,গেমিং সার্ভিসেস, high-definition মোবাইল টিভি, ভিডিও কনফারেন্সিং, থ্রিডি টেলিভিশন ইত্যাদির ক্ষেত্রে ফোরজি মোবাইল প্রযুক্তি ব্যবহার করা হবে।\nফোর-জি প্রযুক্তির বৈশিষ্ট্য সমূহ নিম্নরূপ-\n১- উচ্চগতির ওয়ারলেস ব্রডব্যান্ড সার্ভিস, প্রকৃত ডাটা ট্রান্সফার রেট সর্বোচ্চ 20 এমবিপিএস।\n৩- ত্রিমাত্রিক ছবি প্রদর্শনের ব্যবস্থা।\n৪- আইপি নির্ভর ওয়ারলেস নেটওয়ার্ক সিস্টেম।\n৫-Bluetooth,WLAN, GPS(Global positioning system), WCDMA, GRRS প্রভৃতি ওয়ারলেস সিস্টেম সাপোর্টের জন্য নেটওয়ার্কে SDR (software defined radio) প্রযুক্তির ব্যবহার।\nউপরোক্ত সকল হচ্ছে ফোরজি নেটওয়ার্ক এর বৈশিষ্ট্য।\nউপরোক্ত আলোচনা থেকে আমরা এটুকু বুঝতে পারলাম যে ক্রমান্বয়ে আমাদের মোবাইল নেটওয়ার্ক কতটা উন্নত থেকে উন্নততর হচ্ছে। এসকল প্রযুক্তির সাথে তাল মিলিয়ে আমাদের দেশেও এগিয়ে যাচ্ছে অগ্রগতির পথে।


প্রকাশিত: ০৯:৩০ পিএম, ২৪ সেপ্টেম্বর ২০২১\nভোলার লালমোহনে নাজমা বেগম (৪০) নামে এক গৃহবধূর ঝুলন্ত মরদেহ উদ্ধার করেছে পুলিশ। শুক্রবার (২৪ সেপ্টেম্বর) ভোরের দিকে ঘরের ভেতর মায়ের ঝুলন্ত মরদেহ দেখে চিৎকার করে উঠে মেয়ে। পরে পরিবারের সদস্য ও স্থানীয়রা খবর দিলে পুলিশ এসে মরদেহ উদ্ধার করে থানায় নিয়ে যায়।\nনিহত গৃহবধূ নাজমা বেগম ভোলার লালমোহন উপজেলার ফরাজগঞ্জ ইউনিয়নের ৯ নম্বর ওয়ার্ডের মহেষখালী গ্রামের ফরাজি বাড়ির মো. সিদ্দিকের স্ত্রী। তিনি চার সন্তানের জননী ছিলেন।\nনিহতের পরিবার ও স্থানীয়রা জানান, দীর্ঘদিন ধরে নাজমা বেগমের সঙ্গে পারিবারিক বিষয় নিয়ে পরিবারের সদস্যদের মধ্যে ঝগড়া ও ঝামেলা চলে আসছিল। বৃহস্পতিবার (২৩ সেপ্টেম্বর) রাতে তাদের মধ্যে আবারও ঝামেলা হয়। পরে রাতের খাবার খেয়ে সবাই ঘুমিয়ে পড়েন। শুক্রবার (২৪ সেপ্টেম্বর) ভোরের দিকে নাজমা বেগমের মেয়ে ঝুমুর ঘরের ভেতর তার মায়ের ঝুলন্ত মরদেহ দেখতে পেয়ে চিৎকার করতে থাকে। এসময় পরিবারের সদস্য ও স্থানীয়রা ছুটে আসেন। নাজমা বেগমের রহস্যজনক এ মৃত্যুতে স্থানীয়দের মধ্যে চাঞ্চল্যের সৃষ্টি হয়েছে।\nলালমোহন থানার ভারপ্রাপ্ত কর্মকর্তা (ওসি) মো. মাকসুদুর রহমান মুরাদ জানান, খবর পেয়ে পুলিশ ঘটনাস্থলে পৌঁছে মরদেহ উদ্ধার করে থানায় নিয়ে আসে। পরে ময়নাতদন্তের জন্য মরদেহটি ভোলা সদর হাসপাতালের মর্গে পাঠানো হয়।\nতিনি আরও জানান, প্রাথমিক তদন্তে জানা গেছে, পারিবারিক বিষয় নিয়ে নিহতের সঙ্গে ঝামেলা চলছিল পরিবারের সদ্যেদের। বিষয়টি নিয়ে তদন্ত চলছে।\nজুয়েল সাহা বিকাশ/ইউএইচ/এএসএম


KMC Election Results 2021: রেকর্ড মার্জিন! দলের প্রত্যাশা পূরণ করলেন অস্ট্রেলিয়ায় ম্যানেজমেন্ট পড়া জাভেদ-পুত্র - Record margin! Javed's son, who studied management in Australia, fulfilled the expectations of the party\nRecord margin! Javed's son, who studied management in Australia, fulfilled the expectations of the party\nKMC Election Results 2021: রেকর্ড মার্জিন! দলের প্রত্যাশা পূরণ করলেন অস্ট্রেলিয়ায় ম্যানেজমেন্ট পড়া জাভেদ-পুত্র\nFaiyaj Ahmed Khan, Javed Khan, KMC Poll Result 2021, Kolkata, TMC\nকলকাতা পুরসভা(KMC Election Results 2021) দখলের লড়াইয়ে এ বার দলের নেতাদের দ্বিতীয় প্রজন্মের অনেককেই প্রার্থী করেছিল তৃণমূল নেতৃত্ব। কলকাতা পুরভোটের ফল বলছে, সেই সিদ্ধান্তে ভুল ছিল না কোনও। কসবার বিধায়ক তথা মন্ত্রী জাভেদ খানের ছেলে ফৈয়াজ আহমেদ খানের (Faiaz Ahmed Khan) দ্বিতীয়বারের জয় সেই কথাই বলে।\nগত বারের মতোই এ বারেও ৬৬ নম্বর ওয়ার্ডে তৃণমূলের প্রার্থী ছিলেন ফৈয়াজ (Faiaz Ahmed Khan)। ওই ওয়ার্ডেই ১৫ বছর কাউন্সিলর ছিলেন তাঁর বাবা, পাঁচ বছর ছিলেন তাঁর মা-ও। অস্ট্রেলিয়া থেকে ম্যানেজমেন্টের ডিগ্রিপ্রাপ্ত ফৈয়াজ বস্তিবাসীর সমস্যা সমাধানের প্রতিশ্রুতি দিয়েই ভোটের ময়দানে (KMC Election Results 2021) নেমেছিলেন। সেই কৌশলই কাজে দিয়েছে অনেকটাই। এর সঙ্গে বাবার অবদান ও স্থানীয় দলীয় কর্মীদের সহায়তা তো আছেই। রাজনৈতিক পর্যবেক্ষকদের মতে, জয়ের পেছনে কাজ করেছে এমন নানা ফ্যাক্টর।\nজাভেদ খান রাজ্যের বিপর্যয় মোকাবিলা, ত্রাণ ও পুনর্বাসন দফতরের মন্ত্রী। তাঁর ছেলে ফৈয়জ শুধু জেতেননি, তাৎপর্যপূর্ণভাবে বাড়িয়েছেন ভোটের মার্জিনও। ওই ওয়ার্ড থেকে ৯৫ হাজার ৩৮টি ভোট (৭৮.৫৯ শতাংশ) পড়েছিল। সেখানে তিনি জিতেছেন ৬২ হাজার ৪৫ ভোটে।\nআরও পড়ুন: শুভেন্দু অধিকারীর সল্টলেকে বাড়ি ঘিরল বিধাননগর পুলিশ, কলকাতায় ঢুকতে বাধা\nমন্ত্রী চন্দ্রিমা ভট্টাচার্যের পুত্র সৌরভ এবার ৮৬ নম্বর ওয়ার্ডে প্রার্থী হয়েছিলেন। ২০১৫ সালের পুরভোটে এই ওয়ার্ডে জয়ী হয়েছিলেন সদ্য প্রয়াত বিজেপির তিস্তা দাস। তবে এর পর থেকেই এই ওয়ার্ডে বিজেপির অন্দরে কার্যত ঘরোয়া কোন্দল মাথাচাড়া দেয়। আর কার্যত তারই ফসল ঘরে তুলল তৃণমূল।


অক্টোবর ২২, ২০১৮ , ১২:০১ অপরাহ্ণ\nমাহমুদুল হাসান > কিশোরগঞ্জ প্রতিনিধি\nজাতীয় শিশু কিশোর সাংস্কৃতিক সংগঠন কলরবের সিনিয়র শিল্পী আমিনুল ইসলাম মামুনের কণ্ঠে রিলিজ হয়েছে মুসলিম ঐক্যের সংগীত ‘ও মুসলিম’।\nগত ২০ সেপ্টেম্বর বাংলাদেশের অন্যতম ইসলামিক ইউটিউব চ্যানেল ‘হলি টিউনে’ সঙ্গীতটি রিলিজ হয়। ইতোমধ্যে সংগীতটি প্রায় ১ লক্ষ ৩১ হাজার শ্রোতা দেখেছে।\nসংগীতের কথা, সুর করেছেন প্রতিভাবান শিল্পী আমিনুল ইসলাম মামুনের নিজেই।\nবর্তমানে বিশ্বের মুসলমানদের নির্যাতনের করুন অবস্থা শিল্পীর হৃদয়েরাজ্যে আঘাত হানে। শিল্পী নির্যাতিত নিষ্পেষিত মুসলমানদের হৃদয়কে নতুন করে জাগাতে এই সংগীতের মাধ্যমে ঐক্যের ডাক দেন৷ হৃদয়ের মাধুরী দিয়ে কোমল কণ্ঠে গাওয়া সঙ্গীতটি ইসলামী সংগীত প্রেমীদের মাঝে ব্যাপক সাড়া ফেলেছে।\nআলাপকালে শিল্পী আমিনুল ইসলাম মামুন জানান, সমগ্র বিশ্বের মুসলিম উম্মাহ’কে উৎসর্গ করেই আমার এই সংগীত। যদিও এর ভাষা বাংলা। আল্লাহ চাহে তো এর আরবি ও ইংলিশ ভার্সনও করার তামান্না রাখছি!\nআপনাদের প্রতি আমার নিবেদন, নাশীদটি হৃদয়ের কানে শুনবেন, যদি প্রয়োজন অনুভব করেন তবে অপর মুসলিম ভাইকেও শোনাবেন।\nএ ছাড়াও আমিনুল ইসলাম মামুনের লেখা এবং সুর করা বেশ কিছু সংগীত শ্রোতাদের মুগ্ধ করেছে।\nউলেখযোগ্য সংগীতগুলোর মধ্যে রয়েছে- তুমি তাওফিক দিও মোরে, চাই তোমার কথা শুধু বলতে, পবিত্র ভুমি ফিলিস্তিন, অপারের ডাক, মরনের আগে, তোমার প্রেমে আকুল হয়ে, হারিয়ে যাবো একদিন আমি, জীবন চলার পথে।\nসঙ্গীতের জগতে পদচারণা নিয়ে আমিনুল ইসলাম মামুন জানান, সংগীত গাওয়া ছোটবেলা থেকেই। স্কুলে পড়াকালীন সময়ে কিশোরগঞ্জের ঐতিহাসিক শোলাকিয়া ঈদগাহ মাঠে ঈদের দিন গেয়েছিলাম সঙ্গীত।\nসেখানে ঢাকা থেকে আসা খুদ্দামুল কুরআন বাংলাদেশের চেয়ারম্যান বিশিষ্ট আলেমে দ্বীন মুফ্তি বখতিয়ার হুসাইন ঈদগাহ মাঠে আমার গজল শুনে মুগ্ধ হন।\nতিনি আমাদের বাসায় গিয়ে আব্বা আম্মাকে তাশকিল করেন যেন আমাকে মাদরাসায় ভর্তি করান, এভাবে তার মাধ্যমে ইলমে নববীর জ্ঞানার্জনের জন্য মাদরাসায় ভর্তি হওয়া।\nকিশোরগঞ্জের আল জামিয়াতুল ইমদাদিয়ায় পড়াকালে সংগীতের উস্তাদ কিশোরগঞ্জের ইসলামি সংস্কৃতিক সংগঠন ‘দিশারীর’ পরিচালক শরীফ জামীর কাছে যাওয়া। তারপর দিশারীতে প্রায় এক বছরের মতো কাজ করা হয়।\n২০০৬ সালে মরহুম আইনুদ্দীন আল আজাদ রহ, এর কাছে যাই এবং এরপর জাতীয় শিশু কিশোর সাংস্কৃতিক সংগঠন কলরবে কাজ শুরু করি। আজ অবধি মরহুম আইনুদ্দিন আজাদ রহ. এর আদর্শকে বুকে ধারণ করে কলরবের সাথে কাজ করে আসছি এবং প্রথম থেকেই নিজের লেখা, সুরে গান সংগীত গেয়ে আসছি।\nপ্রতিভাবান এ শিল্পীর গল্প শুনে বলতেই হয় সেই শোলাকিয়া থেকে এখন তিনি কোটি হৃদয়ে ছড়িয়ে যাচ্ছেন ঈমানি প্রেরণার সুর।\nআমিনুল ইসলাম মামুন ক্লাস সেভেন পর্যন্ত স্কুলে পড়ে মাদরাসায় ভর্তি হন। ২০০৫ সালে কিশোরগঞ্জের জামিয়া ইমদাদিয়ায় হিফজ শেষ করেন।\nতারপর ঢাকার উত্তরায় মাদরাসাতুর রহমান আল-আরাবিয়ায় তাইসির থেকে কাফিয়া পড়েন। এবং ক্লাসে সবসময় প্রথম স্থানের অর্জন করেন।\nজামিয়া শরহিয়্যাহ মালিবাগে শরহে বেকায়া, যাত্রাবাড়ী বড় মাদরাসায় থেকে জালালাইন, মধ্যবাড্ডা জামিয়া নুরিয়া থেকে মিশকাত ও দাওরা সম্পন্ন করেন৷\nকওমীতে পড়াশোনার পাশাপাশি কিশোরগঞ্জ নোহার নান্দলা আলিয়া মাদরাসা থেকে দাখিল, আলিম পরীক্ষা দেন এবং গোল্ডেন এ প্লাস পেয়ে কৃতীত্বের সাথে উত্তীর্ণ হন।\nপরে জগন্নাথ বিশ্ববিদ্যালয়ে পড়ালেখার সুযোগ অর্জন করে ইসলামিক স্টাডিজে অনার্স সম্পন্ন করেন, বর্তমানে মাস্টার্সে অধ্যয়নরত এ সঙ্গীতশিল্পী।\n৩৭ লক্ষ ভিউ হলো শিশুশিল্পী মুশফিক সামী’র মাকে নিয়ে সঙ্গীত